
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 139 

14 Ιουνίου 2012 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 81 
Ιεραρχία, προαγωγές, μετατάξεις, αποστρατεία, ειδικές 
υποχρεώσεις και απαγορεύσεις προσωπικού Λιμενι¬ 
κού Σώματος - Ελληνικής Ακτοφυλακής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παραγράφου 1 περιπτώσεις ζ και στ του άρ¬ 
θρου 14 του ν. 3922/2011 «Σύσταση Αρχηγείου Λιμενικού 
Σώματος - Ελληνικής Ακτοφυλακής και άλλες διατάξεις.» 
(Α' 35). 

β) Τις διατάξεις του ν. 3079/2002 «Κύρωση του Κώδικα 
Προσωπικού Λιμενικού Σώματος» (Α' 311), περί ιεραρ¬ 
χίας, προαγωγών και αποστρατείας του προσωπικού 
Λιμενικού Σώματος. 

γ) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α' 98). 

2. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
Κρατικού Προϋπολογισμού. 

3. Την αριθ. «98/2012» Γνωμοδότηση του Συμβουλίου 
της Επικράτειας, ύστερα από πρόταση του Υπουργού 
Προστασίας του Πολίτη αποφασίζουμε: 

ΚΕΦΑΛΑΙΟ Α' 

ΙΕΡΑΡΧΙΑ -ΑΡΧΑΙΟΤΗΤΑ 

Άρθρο 1 

Ιεραρχία και αρχαιότητα Αξιωματικών Λ.Σ.-ΕΛ.ΑΚΤ. 

1. Η στρατιωτική ιεραρχία περιλαμβάνει την ιεραρχία 
των βαθμών και την ιεραρχία των καθηκόντων. 

2. Οι Αξιωματικοί Λ.Σ.-ΕΛ.ΑΚΤ. ανάλογα με τη θέση 
τους στην ιεραρχία των βαθμών έχουν μεταξύ τους την 
ιδιότητα του ανωτέρου ή του κατωτέρου. 

3. Οι ομοιόβαθμοι Αξιωματικοί ανάλογα με την αρ¬ 
χαιότητά τους και την κατηγορία στην οποία ανήκουν, 
έχουν μεταξύ τους την ιδιότητα του αρχαιοτέρου ή 
του νεοτέρου. 


4. Μεταξύ ομοιοβάθμων Αξιωματικών, που συνδέο¬ 
νται με σχέση διοικητικής υπαγωγής ή εξάρτησης, η 
αρχαιότητα έχει την ίδια ισχύ που έχει και η διαφορά 
του βαθμού. 

5. Η ιεραρχία των καθηκόντων είναι η κλίμακα της 
διοίκησης. Αναλόγως με τη θέση που έχουν οι Αξιω¬ 
ματικοί στην ιεραρχία των καθηκόντων, έχουν οι μεν 
προς τους δε την ιδιότητα του προϊσταμένου ή του 
υφισταμένου. 

6. Η ιεραρχία των καθηκόντων βρίσκεται σε αρμονία 
με την ιεραρχία των βαθμών, ή την αρχαιότητα. 

7. Η αρχαιότητα των Αξιωματικών σε κάθε βαθμό 
προσδιορίζεται από το χρόνο κτήσης του βαθμού αυτού, 
πλην των ειδικών περιπτώσεων που καθορίζονται στις 
διατάξεις του παρόντος. Ως χρόνος κτήσης του βαθμού 
λογίζεται η χρονολογία υπογραφής του προεδρικού 
διατάγματος με το οποίο απονεμήθηκε ο βαθμός ή γί 
αυτούς που προάγονται αναδρομικά, η συγκεκριμένη 
αναδρομική χρονολογία κτήσης του βαθμού που κα¬ 
θορίζεται στο προεδρικό διάταγμα. 

8. Εφόσον δεν ορίζεται διαφορετικά κατά τις δια¬ 
τάξεις του παρόντος προεδρικού διατάγματος, στην 
περίπτωση ταυτόχρονης προαγωγής ομοιοβάθμων, η 
αρχαιότητα προσδιορίζεται από εκείνη του αμέσως 
προηγούμενου βαθμού. 

9. Η αρχαιότητα που αποκτούν οι Αξιωματικοί κάθε 
κατηγορίας διατηρείται σε όλη τη διάρκεια της σταδι¬ 
οδρομίας τους, εκτός αν επέλθουν μεταβολές λόγω: 

α) Απώλειας αρχαιότητας σύμφωνα με τις σχετικές 
ισχύουσες διατάξεις. 

β) Μη συμπλήρωσης από υπαιτιότητά τους, των τυπι¬ 
κών προς προαγωγή προσόντων. 

γ) Προαγωγής εν ενεργεία μονίμων Αξιωματικών Λ.Σ.- 
ΕΛ.ΑΚΤ., που αναδείχθηκαν ή αναδεικνύονται Ολυμπι- 
ονίκες σε μία από τις τρεις πρώτες θέσεις σε ατομι¬ 
κό ή ομαδικό άθλημα κατά τη διεξαγωγή Ολυμπιακών 
Αγώνων. 

δ) Κρίσης τους ως παραμενόντων στον ίδιο βαθμό. 

ε) Προαγωγής επ’ανδραγαθία, ή λόγω διακεκριμένης 
πράξης. 

στ) Προαγωγής Αξιωματικών αποφοίτων της Σχολής 
Δοκίμων Υπαξιωματικών Λ.Σ.-ΕΛ.ΑΚΤ., οι οποίοι είναι 
πτυχιούχοι Ιδρύματος Ανώτατης Εκπαίδευσης Πανεπι- 

στημιακού Τομέα, ή Ιδρύματος Ανώτατης Εκπαίδευσης 
Τεχνολογικού Τομέα, ή Κέντρου Ανώτερης Τεχνολογικής 
Εκπαίδευσης (Κ.Α.Τ.Ε.Ε.), ή Τεχνολογικού Εκπαιδευτικού 
Ιδρύματος (Τ.Ε.Ι.), καθώς και κάτοχοι διπλώματος Αξι¬ 
ωματικού Εμπορικού Ναυτικού Γ' τάξεως, σύμφωνα με 
τις ισχύουσες διατάξεις. 

10. Οι κατατασσόμενοι ως Αξιωματικοί Λ.Σ.-ΕΛ.ΑΚΤ. 
ειδικότητας Τεχνικού, Υγειονομικού, Οικονομικού ή Νο¬ 
μικού, από την κατάταξή τους και με βάση τη σειρά 
επιτυχίας τους, εντάσσονται στην επετηρίδα της κα¬ 
τηγορίας τους, ως Ανθυποπλοίαρχοι Λ.Σ.-ΕΛ.ΑΚΤ. ανά¬ 
λογης ειδικότητας. Οι κατατασσόμενοι ως Αξιωματικοί 
Λ.Σ.-ΕΛ.ΑΚΤ. ειδικότητας Ιερέα, εντάσσονται από την 
κατάταξή τους στην επετηρίδα της κατηγορίας τους, ως 
Ανθυποπλοίαρχοι Λ.Σ.-ΕΛ.ΑΚΤ. ανάλογης ειδικότητας. 
Οι κατατασσόμενοι ως Αξιωματικοί Λ.Σ.-ΕΛ.ΑΚΤ. Ειδι¬ 
κής Μονιμότητας, μετά την αποφοίτησή τους από την 
οικεία σχολή, εντάσσονται κατά αρχαιότητα, σύμφωνα 
με το βαθμό αποφοίτησης τους, στην επετηρίδα της 
κατηγορίας τους, ως Σημαιοφόροι Λ.Σ.-ΕΛ.ΑΚΤ. Ειδικής 
Μονιμότητας. 

11. Οι μετατασσόμενοι ως Αξιωματικοί Λ.Σ.-ΕΛ.ΑΚΤ. 
ειδικότητας Τεχνικού, Υγειονομικού, Ιερέα ή Νομικού, 
εντάσσονται ως Σημαιοφόροι Λ.Σ.-ΕΛ.ΑΚΤ. αντίστοι¬ 
χης ειδικότητας, στην επετηρίδα των Αξιωματικών 
Λ.Σ.-ΕΛ.ΑΚΤ. της κατηγορίας τους, με βάση τη σειρά 
κρίσης τους. 

12. Η υπάρχουσα στην επετηρίδα σειρά αρχαιότητας 
δε διαταράσσεται από αναδρομική προαγωγή, που ενερ- 
γείται με βάση ειδικές διατάξεις, εκτός των περιπτώσε¬ 
ων που προβλέπονται σε ειδικές διατάξεις. 

13. Οι Αξιωματικοί Λ.Σ.-ΕΛ.ΑΚΤ., ανεξάρτητα από την 
αρχαιότητα που αποκτούν εντασσόμενοι σύμφωνα με 
αυτή στην οικεία επετηρίδα τους, έχουν και μεταξύ τους 
μία γενική σειρά αρχαιότητας, η οποία ειδικά για τους 
ομοιόβαθμους διαφορετικής προέλευσης που προάγο- 
νται το ίδιο ημερολογιακό έτος ορίζεται ως εξής: 

α) Αξιωματικοί που προέρχονται από τη Σχολή Δοκί¬ 
μων Σημαιοφόρων Λ.Σ.-ΕΛ.ΑΚΤ. 

β) Αξιωματικοί ειδικότητας Τεχνικού, Υγειονομικού, 
Ιερέα, Οικονομικού και Νομικού. 

γ) Αξιωματικοί που προέρχονται από τη Σχολή Υπα- 
ξιωματικών Λ.Σ.-ΕΛ.ΑΚΤ., ή αθλητές από βαθμοφόρους 
Λ.Σ.-ΕΛ.ΑΚΤ. στους οποίους απονεμήθηκε ο βαθμός του 
Σημαιοφόρου. 

δ) Αξιωματικοί που προέρχονται από τη Σχολή Δοκί¬ 
μων Λιμενοφυλάκων. 

ε) Αξιωματικοί Ειδικής Μονιμότητας. 

14. Οι μόνιμοι εν ενεργεία Αξιωματικοί Λ.Σ.-ΕΛ.ΑΚΤ. από 
το βαθμό του Ανθυποπλοιάρχου και άνω είναι αρχαιότε¬ 
ροι των εφέδρων Αξιωματικών που δε μονιμοποιήθηκαν 
σύμφωνα με τις ισχύουσες διατάξεις. 

15. Οι μόνιμοι εν ενεργεία Αξιωματικοί Λ.Σ.-ΕΛ.ΑΚΤ. 
θεωρούνται πάντοτε αρχαιότεροι των ομοιοβάθμων 
εφέδρων, οι οποίοι ανακαλούνται στην ενεργό υπηρε¬ 
σία, υπό την επιφύλαξη των ειδικότερων διατάξεων περί 
εφεδρείας. 

Άρθρο 2 

Ιεραρχία και αρχαιότητα Ανθυπασπιστών, 

Υπαξιωματικών Λ.Σ.-ΕΛ.ΑΚΤ. και Λιμενοφυλάκων 

1. Η αρχαιότητα των Ανθυπασπιστών, Υπαξιωματι- 
κών Λ.Σ.-ΕΛ.ΑΚΤ. και Λιμενοφυλάκων σε κάθε βαθμό 


προσδιορίζεται από το χρόνο κτήσης του βαθμού. Ως 
ημερομηνία κτήσης του βαθμού λογίζεται η ημερομη¬ 
νία υπογραφής της πράξης ονομασίας ή προαγωγής 
στο βαθμό, ή επί αναδρομικής προαγωγής η καθορι¬ 
ζόμενη στην πράξη αυτή ημερομηνία. Στην περίπτωση 
ταυτόχρονης προαγωγής ομοιοβάθμων, η αρχαιότητα 
προσδιορίζεται από εκείνη του αμέσως προηγούμενου 
βαθμού, εκτός αν ορίζεται διαφορετικά. 

2. Η αρχαιότητα που αποκτούν οι Υπαξιωματικοί Λ.Σ.- 
ΕΛ.ΑΚΤ. και οι Λιμενοφύλακες κατά την έξοδό τους από 
την οικεία παραγωγική σχολή, οι οποίοι ονομάζονται 
Κελευστές και Λιμενοφύλακες αντίστοιχα, σύμφωνα με 
τις ισχύουσες διατάξεις, διατηρείται σε όλη τη διάρκεια 
της σταδιοδρομίας τους, εκτός αν επέλθουν μεταβολές 
λόγω: 

α) Απώλειας αρχαιότητας, σύμφωνα με τις εκάστοτε 
ισχύουσες διατάξεις. 

β) Μη συμπλήρωσης από υπαιτιότητά τους, των τυπι¬ 
κών προς προαγωγή προσόντων. 

γ) Κρίσης τους ως παραμενόντων στον ίδιο βαθμό. 

δ) Προαγωγής αθλητών στο βαθμό του Σημαιοφό¬ 
ρου Λ.Σ.-ΕΛ.ΑΚΤ., σύμφωνα με τις εκάστοτε ισχύουσες 
διατάξεις. 

ε) Προαγωγής Ανθυπασπιστών και Υπαξιωματικών Λ.Σ.- 
ΕΛ.ΑΚΤ. αποφοίτων της Σχολής Δοκίμων Υπαξιωματικών 
Λ.Σ.-ΕΛ.ΑΚΤ., οι οποίοι είναι πτυχιούχοι Ιδρύματος Ανώ¬ 
τατης Εκπαίδευσης Πανεπιστημιακού Τ ομέα, ή Ιδρύματος 
Ανώτατης Εκπαίδευσης Τ εχνολογικού Τ ομέα, ή Κέντρου 
Ανώτερης Τ εχνολογικής Εκπαίδευσης (Κ.Α.ΤΕ.Ε.), ή Τ εχνο- 
λογικού Εκπαιδευτικού Ιδρύματος (Τ.Ε.Ι.), ή είναι κάτοχοι 
διπλώματος Αξιωματικού Εμπορικού Ναυτικού Γ' τάξεως, 
μετά από ελάχιστο χρόνο παραμονής στο βαθμό, σύμ¬ 
φωνα με τις εκάστοτε ισχύουσες διατάξεις. 

στ) Προαγωγής επ’ ανδραγαθία ή λόγω διακεκριμένης 
πράξης. 

3. Οι Ανθυπασπιστές, καθώς και οι Υπαξιωματικοί Λ.Σ.- 
ΕΛ.ΑΚΤ., ανεξάρτητα από την αρχαιότητα που αποκτούν 
εντασσόμενοι σύμφωνα με αυτή στην οικεία επετηρίδα, 
έχουν και μεταξύ τους μία γενική σειρά αρχαιότητας, 
η οποία ειδικά για τους ομοιόβαθμους διαφορετικής 
προέλευσης που προάγονται κατά το ίδιο ημερολογιακό 
έτος, ορίζεται ως εξής: 

α) Ανθυπασπιστές και Υπαξιωματικοί προερχόμενοι 
από τη Σχολή Δόκιμων Υπαξιωματικών Λ.Σ.-ΕΛ.ΑΚΤ. 

β) Ανθυπασπιστές και Υπαξιωματικοί ειδικότητας Υγει¬ 
ονομικού και 

γ) Ανθυπασπιστές και Υπαξιωματικοί προερχόμενοι 
από Λιμενοφύλακες. 

4. Οι κατατασσόμενοι ως Υπαξιωματικοί Λ.Σ.-ΕΛ.ΑΚΤ. 
ειδικότητας Υγειονομικού, από την κατάταξή τους και 
με βάση τη σειρά επιτυχίας τους, εντάσσονται στην 
επετηρίδα της κατηγορίας τους, ως Κελευστές Λ.Σ.- 
ΕΛ.ΑΚΤ. αντίστοιχης ειδικότητας. 

5. Οι διατάξεις των παραγράφων 1, 2, 3, 4 και 5 του 
άρθρου 1 του παρόντος προεδρικού διατάγματος, εφαρ¬ 
μόζονται αναλόγως και στους Ανθυπασπιστές, Υπαξιω- 
ματικούς Λ.Σ.-ΕΛ.ΑΚΤ. και Λιμενοφύλακες. 

Άρθρο 3 

Βαθμοί Αξιωματικών Λ.Σ.-ΕΛ.ΑΚΤ. 

1. Οι βαθμοί των Αξιωματικών Λ.Σ.-ΕΛ.ΑΚΤ. και η αντι¬ 
στοιχία τους με εκείνους των Ενόπλων Δυνάμεων και 
των Σωμάτων Ασφαλείας είναι: 

Λ.Σ.-ΕΛ.ΑΚΤ. 

Στρατός =ηράς 

Πολεμικό Ναυτικό 

Πολεμική 

Αεροπορία 

Ελληνική 

Αστυνομία 

Πυροσβεστικό 

Σώμα 

Κατώτεροι Αξιωματικοί 

Σημαιοφόρος 

Ανθυπολοχαγός 

Σημαιοφόρος 

Ανθυποσμηναγός 

Υπαστυνόμος Β' 

Ανθυποπυραγός 

Ανθυποπλοίαρχος 

Υπολοχαγός 

Ανθυποπλοίαρχος 

Υποσμηναγός 

Υπαστυνόμος Α' 

Υποπυραγός 

Υποπλοίαρχος 

Λοχαγός 

Υποπλοίαρχος 

Σμηναγός 

Αστυνόμος Β' 

Πυραγός 

Ανώτεροι Αξιωματικοί 

Πλωτάρχης 

Τ αγματάρχης 

Πλωτάρχης 

Επισμηναγός 

Αστυνόμος Α' 

Επιπυραγός 

Αντιπλοίαρχος 

Αντισυνταγματάρχης 

Αντιπλοίαρχος 

Αντισμήναρχος 

Αστυνομικός 

Υποδιευθυντής 

Αντιπύραρχος 

Πλοίαρχος 

Συνταγματάρχης 

Πλοίαρχος 

Σμήναρχος 

Αστυνομικός 

Διευθυντής 

Πύραρχος 

Ανώτατοι Αξιωματικοί 

Αρχιπλοίαρχος 

Τ αξίαρχος 

Αρχιπλοίαρχος 

Τ αξίαρχος 

Ταξίαρχος Αστυ¬ 
νομίας 

Αρχιπύραρχος 

Υποναύαρχος 

Υποστράτηγος 

Υποναύαρχος 

Υποπτέραρχος 

Υποστράτηγος 

Αστυνομίας 

Υποστράτηγος 

Πυροσβεστικού 

Αντιναύαρχος 

Αντιστράτηγος 

Αντιναύαρχος 

Αντιπτέραρχος 

Αντιστράτηγος 

Αστυνομίας 

Αντιστράτηγος 

Πυροσβεστικού 


Στρατηγός 

Ναύαρχος 

Πτέραρχος 




2. Οι καταληκτικοί εν ενεργεία βαθμοί των Αξιωματι¬ 
κών Λ.Σ.-ΕΛ.ΑΚΤ. είναι: 

α) Για τους Αξιωματικούς που προέρχονται από τη 
Σχολή Δοκίμων Σημαιοφόρων Λ.Σ.-ΕΛ.ΑΚΤ., ο βαθμός 
του Αντιναυάρχου Λ.Σ.-ΕΛ.ΑΚΤ. 

β) Για τους Αξιωματικούς ειδικότητας Τεχνικού, Υγει¬ 
ονομικού, Οικονομικού και Νομικού, ο βαθμός του Υπο¬ 
ναυάρχου Λ.Σ.-ΕΛ.ΑΚΤ. 

γ) Για τους Αξιωματικούς Λ.Σ.-ΕΛ.ΑΚΤ. ειδικότητας 
Ιερέα, ο βαθμός του Αρχιπλοιάρχου Λ.Σ.-ΕΛ.ΑΚΤ. 

δ) Για τους Αξιωματικούς που προέρχονται από τη 
Σχολή Δοκίμων Υπαξιωματικών Λ.Σ.-ΕΛ.ΑΚΤ. ο βαθμός 
του Αντιπλοιάρχου Λ.Σ.-ΕΛ.ΑΚΤ. 

ε) Για τους Αξιωματικούς που προέρχονται από βαθ¬ 
μοφόρους Λ.Σ.-ΕΛ.ΑΚΤ. στους οποίους απονεμήθηκε ο 
βαθμός του Σημαιοφόρου Λ.Σ.-ΕΛ.ΑΚΤ., ο βαθμός του 
Αντιπλοιάρχου Λ.Σ.-ΕΛ.ΑΚΤ. 

στ) Γ ια τους Αξιωματικούς που προέρχονται από μό- 
νιμουςΈφεδρους Αξιωματικούς, ο βαθμός του Αντιπλοι- 
άρχου Λ.Σ.-ΕΛ.ΑΚΤ. 

ζ) Για τους Αξιωματικούς που προέρχονται από τη 
Σχολή Δοκίμων Λιμενοφυλάκων, ο βαθμός του Ανθυπο¬ 
πλοιάρχου Λ.Σ.-ΕΛ.ΑΚΤ., εφόσον είναι απόφοιτοι Ιδρύ¬ 
ματος Ανώτατης Εκπαίδευσης Πανεπιστημιακού Τομέα, 
ή Ιδρύματος Ανώτατης Εκπαίδευσης Τεχνολογικού Το¬ 
μέα, ή Κέντρου Ανώτερης Τεχνολογικής Εκπαίδευσης 
(Κ.Α.ΤΕ.Ε.), ή Τεχνολογικού Επαγγελματικού Ιδρύματος 
(Τ.Ε.Ι.), ή Α.Ε.Ν. Δεν εξομοιώνονται με τους ανωτέρω, οι 
Αξιωματικοί Λ.Σ.-ΕΛ.ΑΚΤ. απόφοιτοι της Σχολής Λιμενο¬ 
φυλάκων, κάτοχοι απολυτηρίου τίτλου δευτεροβάθμιας 
εκπαίδευσης, ή τίτλου σπουδών μεταδευτεροβάθμιας μη 
τριτοβάθμιας εκπαίδευσης. Γ ια τους Αξιωματικούς που 
προέρχονται από τη Σχολή Δοκίμων Λιμενοφυλάκων 
και δεν εμπίπτουν στο πρώτο εδάφιο της παρούσας 
περίπτωσης, ο βαθμός του Σημαιοφόρου Λ.Σ.-ΕΛ.ΑΚΤ. 

η) Για τους Αξιωματικούς Ειδικής Μονιμότητας, ο βαθ¬ 
μός του Πλωτάρχη Λ.Σ.-ΕΛ.ΑΚΤ. 


Άρθρο 4 

Βαθμοί Υπαξιωματικών Λ.Σ.-ΕΛ.ΑΚΤ. 

1. Οι βαθμοί των Υπαξιωματικών Λ.Σ.-ΕΛ.ΑΚΤ. είναι οι 
εξής: 

α) Αρχικελευστής 

β) Επικελευστής 

γ) Κελευστής 

2. Οι Ανθυπασπιστές Λ.Σ.-ΕΛ.ΑΚΤ. προέρχονται από 
τους Υπαξιωματικούς, αποφοίτους της Σχολής Δοκίμων 
Υπαξιωματικών Λ.Σ.-ΕΛ.ΑΚΤ., καθώς και από τους Υπαξι- 
ωματικούς τους προαγόμενους από Λιμενοφύλακες. 

3. Ο βαθμός του Ανθυπασπιστή Λ.Σ.-ΕΛ.ΑΚΤ. αντιστοι¬ 
χεί προς το βαθμό του Ανθυπασπιστή των τριών κλάδων 
των Ενόπλων Δυνάμεων και είναι ενδιάμεσος μεταξύ του 
κατωτέρου βαθμού των Αξιωματικών και του ανωτέρου 
των Υπαξιωματικών. 

ΚΕΦΑΛΑΙΟ Β' 

ΠΡΟΑΓΩΓΕΣ ΑΞΙΩΜΑΤΙΚΩΝ Λ.Σ.-ΕΛ.ΑΚΤ. 

Άρθρο 5 

Προϋποθέσεις προαγωγής 

1. Οι προαγωγές των Αξιωματικών Λ.Σ.-ΕΛ.ΑΚΤ. στους 
διαφόρους βαθμούς, ενεργούνται μετά από σχετική κρί¬ 
ση, με την οποία διαπιστώνεται η συμπλήρωση των 
τυπικών και ουσιαστικών προσόντων προαγωγής και 
μόνον για πλήρωση κενών οργανικών θέσεων. 

2. Κατ' εξαίρεση, προάγονται ανεξάρτητα από την 
ύπαρξη ή μη κενών οργανικών θέσεων: 

α) Οι ονομαζόμενοι Σημαιοφόροι, απόφοιτοι της Σχο¬ 
λής Δοκίμων Αξιωματικών Λ.Σ.-ΕΛ.ΑΚΤ. 

β) Οι ονομαζόμενοι Ανθυποπλοίαρχοι ειδικότητας Τε¬ 
χνικού, Υγειονομικού, Ιερέα, Οικονομικού και Νομικού, με 
την κατάταξή τους. 

γ) Οι Αξιωματικοί Λ.Σ.-ΕΛ.ΑΚΤ. που συμπληρώνουν το 
μέγιστο χρόνο παραμονής στο βαθμό, σύμφωνα με τις 
εκάστοτε ισχύουσες διατάξεις. 

δ) Οι Αξιωματικοί Λ.Σ.-ΕΛ.ΑΚΤ., πτυχιούχοι Ιδρύμα¬ 
τος Ανώτατης Εκπαίδευσης Πανεπιστημιακού Τομέα, 
ή Ιδρύματος Ανώτατης Εκπαίδευσης Τεχνολογικού Το¬ 
μέα, ή Κέντρου Ανώτερης Τεχνολογικής Εκπαίδευσης 
(Κ.Α.Τ.Ε.Ε.), ή Τεχνολογικού Εκπαιδευτικού Ιδρύματος 
(Τ.Ε.Ι.), καθώς και οι κάτοχοι διπλώματος Αξιωματικού 
Εμπορικού Ναυτικού Γ' τάξεως, οι οποίοι είναι απόφοιτοι 
της Σχολής Δοκίμων Υπαξιωματικών Λ.Σ.-ΕΛ.ΑΚΤ. ή της 
Σχολής Λιμενοφυλάκων. 

ε) Οι Αξιωματικοί Λ.Σ.-ΕΛ.ΑΚΤ. ειδικότητας Τεχνικού, 
Υγειονομικού, Οικονομικού και Νομικού. 

στ) Οι Αξιωματικοί Λ.Σ.-ΕΛ.ΑΚΤ. των οποίων η κρίση 
για προαγωγή αναβλήθηκε ή ανεστάλη σύμφωνα με τις 
ισχύουσες διατάξεις και εφόσον νεότεροι τους είχαν 
κριθεί πριν από την κρίση τους ως προακτέοι ή είχαν 
τα νόμιμα προσόντα προαγωγής. 

ζ) Οι κρινόμενοι ως «ευδοκίμως τερματίσαντες τη 
σταδιοδρομία τους» αποστρατευόμενοι Αξιωματικοί 
Λ.Σ.-ΕΛ.ΑΚΤ., σύμφωνα με τις εκάστοτε ισχύουσες δι¬ 
ατάξεις. 

η) Οι Αξιωματικοί Λ.Σ.-ΕΛ.ΑΚΤ. οι οποίοι προάγονται 
επ’ ανδραγαθία ή λόγω διακεκριμένης πράξης. 

θ) Οι Αξιωματικοί Λ.Σ.-ΕΛ.ΑΚΤ. που αποβιώνουν ευρι¬ 
σκόμενοι στην ενεργό υπηρεσία, στους οποίους απονέ- 
μεται από την προηγουμένη του θανάτου τους, ο αμέ¬ 
σως επόμενος από τον κατεχόμενο βαθμός, σύμφωνα 
με τις εκάστοτε ισχύουσες διατάξεις. 

ι) Οι Αξιωματικοί Λ.Σ.-ΕΛ.ΑΚΤ. που αναδείχθηκαν ή 
αναδεικνύονται Ολυμπιονίκες σε μία από τις τρεις πρώ¬ 
τες θέσεις σε ατομικό ή ομαδικό άθλημα κατά τη διεξα¬ 
γωγή Ολυμπιακών Αγώνων, οι οποίοι προάγονται στον 
αμέσως ανώτερο από τον κατεχόμενο βαθμό. 

ια) Οι Αξιωματικοί Λ.Σ.-ΕΛ.ΑΚΤ. οι οποίοι δικαιούνται 
προαγωγής μετά από επανάκριση, σύμφωνα με τις 
εκάστοτε ισχύουσες διατάξεις, εφόσον προήχθησαν 
νεότεροι τους ή είχαν τα νόμιμα προσόντα για να προ- 
αχθούν. 

Άρθρο 6 

Γενικά τυπικά προσόντα προαγωγής 

Οι Αξιωματικοί Λ.Σ.-ΕΛ.ΑΚΤ. προάγονται με τη συ¬ 
μπλήρωση συγκεκριμένου χρόνου είτε στο βαθμό που 
φέρουν, είτε συνολικής πραγματικής υπηρεσίας Αξιω¬ 
ματικού. 

Άρθρο 7 

Ελάχιστος χρόνος παραμονής στο βαθμό 

1. Οι Αξιωματικοί Λ.Σ.-ΕΛ.ΑΚΤ. προάγονται εφόσον συ¬ 
μπληρώσουν τον ελάχιστο χρόνο παραμονής στο βαθμό 
που κατέχουν, ως εξής: 

α) Σημαιοφόρος: Τρία έτη υπηρεσίας στο βαθμό αυτόν, 
β) Ανθυποπλοίαρχος: Τέσσερα έτη υπηρεσίας στο 
βαθμό αυτόν. 

γ) Υποπλοίαρχος: Πέντε έτη υπηρεσίας στο βαθμό 
αυτόν, ή δώδεκα έτη συνολικής πραγματικής υπηρεσίας 
Αξιωματικού Λ.Σ.-ΕΛ.ΑΚΤ., από τα οποία δύο έτη πραγ¬ 
ματικής υπηρεσίας στο βαθμό του Υποπλοιάρχου. 

δ) Πλωτάρχης: Πέντε έτη υπηρεσίας στο βαθμό αυ¬ 
τόν, ή δεκαεπτά έτη συνολικής πραγματικής υπηρεσίας 
Αξιωματικού Λ.Σ.-ΕΛ.ΑΚΤ., από τα οποία δύο έτη πραγ¬ 
ματικής υπηρεσίας στο βαθμό του Πλωτάρχη. 

ε) ΑντιπλοίαρχοςέΕξι έτη υπηρεσίας στο βαθμό αυτόν, 
ή είκοσι τρία έτη συνολικής πραγματικής υπηρεσίας Αξι¬ 


ωματικού Λ.Σ.-ΕΛ.ΑΚΤ., από τα οποία δύο έτη συνολικής 
υπηρεσίας στο βαθμό του Αντιπλοιάρχου. 

στ) Πλοίαρχος: Τέσσερα έτη υπηρεσίας στο βαθμό 
αυτόν, ή είκοσι επτά έτη συνολικής υπηρεσίας Αξιωμα¬ 
τικού Λ.Σ.-ΕΛ.ΑΚΤ., από τα οποία ένα έτος πραγματικής 
υπηρεσίας στο βαθμό του Πλοιάρχου. 

ζ) Αρχιπλοίαρχος: Δύο έτη υπηρεσίας στο βαθμό αυτόν, 
ή είκοσι εννέα έτη συνολικής υπηρεσίας Αξιωματικού 
Λ.Σ.-ΕΛ.ΑΚΤ., από τα οποία έξι μήνες πραγματικής υπη¬ 
ρεσίας στο βαθμό του Αρχιπλοιάρχου Λ.Σ.-ΕΛ.ΑΚΤ. 

η) Υποναύαρχος: Δύο έτη υπηρεσίας στο βαθμό αυτόν, 
ή τρία έτη συνολικής υπηρεσίας ως Ανώτατος Αξιωμα¬ 
τικός ή τριάντα ένα συνολικά έτη υπηρεσίας Αξιωματι¬ 
κού Λ.Σ.-ΕΛ.ΑΚΤ., από τα οποία έξι μήνες πραγματικής 
υπηρεσίας στο βαθμό του Υποναυάρχου. 

2. Οι Αξιωματικοί Λ.Σ.-ΕΛ.ΑΚΤ. προερχόμενοι από τη 
Σχολή Λιμενοφυλάκων, απόφοιτοι Ιδρύματος Ανώτα¬ 
της Εκπαίδευσης Πανεπιστημιακού Τομέα, ή Ιδρύματος 
Ανώτατης Εκπαίδευσης Τεχνολογικού Τομέα, ή Κέντρου 
Ανώτερης Τεχνολογικής Εκπαίδευσης (Κ.Α.ΤΕ.Ε.), ή Τε¬ 
χνολογικού Εκπαιδευτικού Ιδρύματος (Τ.Ε.Ι.), ή Α.Ε.Ν., 
προάγονται εφόσον συμπληρώσουν τέσσερα έτη στο 
βαθμό του Σημαιοφόρου, ή είκοσι εννέα συνολικά έτη 
υπηρεσίας. 

3. Ο χρόνος φοίτησης στη Σχολή Δόκιμων Σημαιοφό¬ 
ρων Λ.Σ.-ΕΛ.ΑΚΤ., εφόσον δεν προκαλείται διατάραξη 
της σειράς αρχαιότητας των Αξιωματικών της οικείας 
επετηρίδας, προσμετράται για τη συμπλήρωση του 
προαναφερόμενου ελάχιστου χρόνου παραμονής για 
προαγωγή στον επόμενο βαθμό των Σημαιοφόρων απο¬ 
φοίτων της Σχολής αυτής. Επιπλέον προσμετράται για 
τον υπολογισμό της απαιτούμενης συνολικής υπηρεσίας 
Αξιωματικού, όπως αυτή προβλέπεται από τις σχετικές 
διατάξεις του παρόντος προεδρικού διατάγματος. Αν 
υπάρχουν διαφορετικές ημερομηνίες κατάταξης στην 
ίδια εκπαιδευτική σειρά, ως χρόνος φοίτησης στη Σχολή 
Δοκίμων Σημαιοφόρων Λ.Σ.-ΕΛ.ΑΚΤ. για τη συμπλήρωση 
των γενικών τυπικών προς προαγωγή προσόντων, υπο¬ 
λογίζεται ο χρόνος από την ημερομηνία κατάταξης των 
πρώτων καταταχθέντων δοκίμων μέχρι και την προη¬ 
γουμένη της ονομασίας τους ως μονίμων στελεχών. 

4. Οι Αξιωματικοί Λ.Σ.-ΕΛ.ΑΚΤ. απόφοιτοι της Σχολής 
Δοκίμων Υπαξιωματικών Λ.Σ.-ΕΛ.ΑΚΤ., πτυχιούχοι Ιδρύ¬ 
ματος Ανώτατης Εκπαίδευσης Πανεπιστημιακού Τομέα, 
ή Ιδρύματος Ανώτατης Εκπαίδευσης Τεχνολογικού Το¬ 
μέα, ή Κέντρου Ανώτερης Τεχνολογικής Εκπαίδευσης 
(Κ.Α.Τ.Ε.Ε.), ή Τεχνολογικού Εκπαιδευτικού Ιδρύματος 
(Τ.Ε.Ι.), καθώς και οι κάτοχοι διπλώματος Αξιωματικού 
Εμπορικού Ναυτικού Γ' τάξεως, προάγονται με τη συ¬ 
μπλήρωση του ελάχιστου χρόνου παραμονής στο βαθ¬ 
μό, σύμφωνα με τις ισχύουσες διατάξεις, ανεξάρτητα 
από την ύπαρξη κενών οργανικών θέσεων. Ομοίως προ- 
άγονται και οι Αξιωματικοί προερχόμενοι από Υπαξιω- 
ματικούς Λ.Σ.-ΕΛ.ΑΚΤ. ειδικότητας Υγειονομικού. 

5. Οι Αξιωματικοί Λ.Σ.-ΕΛ.ΑΚΤ. ειδικότητας Τεχνικού, 
Υγειονομικού, Οικονομικού και Νομικού προάγονται με 
τη συμπλήρωση του προβλεπομένου ελάχιστου χρόνου 
παραμονής στο βαθμό, ανεξάρτητα από την ύπαρξη 
κενών οργανικών θέσεων. 

6. Οι Αξιωματικοί Λ.Σ.-ΕΛ.ΑΚΤ. Ειδικής Μονιμότητας, 
προάγονται εφόσον συμπληρώσουν τον ελάχιστο χρόνο 
παραμονής στο βαθμό που κατέχουν, ως εξής: 

α) Σημαιοφόρος: Έξι έτη υπηρεσίας από την ημερο¬ 
μηνία κατάταξης. 

β) Ανθυποπλοίαρχος: Έξι έτη υπηρεσίας στο βαθμό 
αυτόν. 

γ) Υποπλοίαρχος:Έξι έτη υπηρεσίας στο βαθμό αυτόν. 

δ) Πλωτάρχης: μέχρι συμπλήρωσης είκοσι πέντε ετών 
πραγματικής στρατιωτικής υπηρεσίας. 

Οι κρίσεις για προαγωγή των Αξιωματικών Λ.Σ.-ΕΛ.ΑΚΤ. 
Ειδικής Μονιμότητας, διενεργούνται τρεις μήνες πριν 
από τη συμπλήρωση του ανωτέρω χρόνου παραμονής 
σε κάθε βαθμό. 

Άρθρο 8 

Μέγιστος χρόνος παραμονής στο βαθμό 

1. Οι Ανθυποπλοίαρχοι, Υποπλοίαρχοι, Πλωτάρχες και 
Αντιπλοίαρχοι Λ.Σ.-ΕΛ.ΑΚΤ. που προάγονται εφόσον συ¬ 
μπληρώνουν τον ελάχιστο χρόνο παραμονής στο βαθμό, 
υπό την επιφύλαξη της ύπαρξης κενών οργανικών θέσε¬ 
ων, εφόσον κριθούν προακτέοι, καταλαμβάνουν εκείνες 
τις κενές οργανικές θέσεις του ανώτερου βαθμού, που 
τους αναλογούν, μέχρι εξαντλήσεώς τους. Εφόσον υπο¬ 
λείπονται και άλλοι για να προαχθούν, αυτοί προάγο- 
νται κατά τη συμπλήρωση του προβλεπομένου μεγίστου 
χρόνου παραμονής στον κατεχόμενο βαθμό ως εξής: 

α) Οκτώ ετών στον κατεχόμενο βαθμό του Ανθυπο¬ 
πλοιάρχου ή Υποπλοιάρχου Λ.Σ.-ΕΛ.ΑΚΤ. 

β) Επτά ετών στον κατεχόμενο βαθμό του Πλωτάρχη 
ή του Αντιπλοιάρχου Λ.Σ.-ΕΛ.ΑΚΤ. 

2. Οι Αξιωματικοί Λ.Σ.-ΕΛ.ΑΚΤ. απόφοιτοι της Σχο¬ 
λής Δοκίμων Υπαξιωματικών Λ.Σ.-ΕΛ.ΑΚΤ., οι οποίοι 
δεν εμπίπτουν στις περιπτώσεις της παραγράφου 4 
του προηγουμένου άρθρου, προάγονται στον ανώτε¬ 
ρο βαθμό, εφόσον συμπληρώσουν τον προβλεπόμενο 
χρόνο συνολικής κατά βαθμό υπηρεσίας Αξιωματικού 
Λ.Σ.-ΕΛ.ΑΚΤ. ως εξής: 

α) Ανθυποπλοίαρχοι: Δέκα έτη. 

β) Υποπλοίαρχοι: Δεκαέξι έτη. 

γ) Πλωτάρχες: Είκοσι ένα έτη. 

Ως μέγιστος χρόνος κατά βαθμό συνολικής υπηρεσί¬ 
ας των Αξιωματικών Λ.Σ.-ΕΛ.ΑΚΤ. αποφοίτων της Σχο¬ 
λής Δοκίμων Υπαξιωματικών Λ.Σ.-ΕΛ.ΑΚΤ., θεωρείται 
και υπολογίζεται ο πέραν των δώδεκα ετών χρόνος 
συνολικής υπηρεσίας τους στο Λ.Σ.-ΕΛ.ΑΚΤ. από της 
κατατάξεώς τους ως δοκίμων Κελευστών, εφόσον από 
την προσμέτρηση του πλασματικού αυτού χρόνου δεν 
προκαλείται διατάραξη της ισχύουσας κάθε φορά σει¬ 
ράς αρχαιότητας μεταξύ των εγγεγραμμένων στην ίδια 
επετηρίδα Αξιωματικών. 

3. Οι θέσεις του βαθμού από τον οποίο προάγονται 
οι του δευτέρου εδαφίου της πρώτης παραγράφου Αξι¬ 
ωματικοί, δε θεωρούνται κενές για τους κατώτερους 
βαθμούς για όσο χρονικό διάστημα στις καταληφθείσες 
θέσεις υπηρετούν υπεράριθμοι. Τα ανωτέρω δεν ισχύουν 
για τους κρινόμενους ως «ευδοκίμως τερματίσαντες 
τη σταδιοδρομία τους» Αξιωματικούς Λ.Σ.-ΕΛ.ΑΚΤ. που 
τίθενται σε αποστρατεία μετά από την πάροδο των 
τριάντα ημερών από την προαγωγή τους, σύμφωνα με 
τις εκάστοτε ισχύουσες διατάξεις. 

Άρθρο 9 

Υπολογισμός χρόνου παραμονής στο βαθμό 

1. Κατά το χρόνο παραμονής στο βαθμό ο Αξιωματικός 
Λ.Σ.-ΕΛ.ΑΚΤ. πρέπει να ασκεί πράγματι τα καθήκοντα 
του βαθμού του. 

2. Ως χρόνος παραμονής στο βαθμό υπολογίζεται και 
ο χρόνος κατά τον οποίο ο Αξιωματικός Λ.Σ.-ΕΛ.ΑΚΤ. 
τελεί σε: 


α) Προβλεπόμενη κανονική ή προφορική άδεια, 
β) Αναρρωτική άδεια μέχρι δώδεκα μήνες συνολικά, 
γ) Νοσηλεία μέχρι δώδεκα μήνες συνολικά, 
δ) Νοσηλεία ή αναρρωτική άδεια, λόγω τραυματισμού 
που σχετίζεται με την υπηρεσία, ή λόγω ασθένειας που 
προήλθε από κακουχίες πολέμου. 

ε) Αδεια κυήσεως ή λοχείας καθώς και ανατροφής 
τέκνου για το σύνολο των Αξιωματικών Λ.Σ.-ΕΛ.ΑΚΤ. 

στ) Εκπαιδευτική άδεια μέχρι είκοσι τέσσερις μήνες 
συνολικά. 

ζ) Αιχμαλωσία, εάν μετά την επάνοδό τους από αυτή, 
έχει απαλλαγεί από κάθε κατηγορία. 

3. Σε περίπτωση συνδρομής δύο ή περισσοτέρων περι¬ 
πτώσεων της προηγούμενης παραγράφου, ο συνολικός 
λογιζόμενος χρόνος δε δύναται να είναι ανώτερος του 
μισού του απαιτουμένου πραγματικού χρόνου παραμο¬ 
νής στο βαθμό. 

4. Δεν αποτελεί χρόνο παραμονής στο βαθμό, ο χρό¬ 
νος που ο Αξιωματικός Λ.Σ.-ΕΛ.ΑΚΤ. διετέλεσε σε: 

α) Αργία με πρόσκαιρη παύση, ή αργία με προσωρινή 
απόλυση. Ειδικά, οι διατελούντες σε κατάσταση αργίας 
με προσωρινή απόλυση υποβιβάζονται στη σειρά αρ¬ 
χαιότητάς τους κατά ποσοστό ένα τοις εκατό για κάθε 
μήνα ποινής επί του αριθμού των κατά την ημερομηνία 
επιβολής της ποινής υπηρετούντων ομοιοβάθμων της 
οικείας γί αυτούς επετηρίδας. Αν το εξαγόμενο απο¬ 
τέλεσμα του υπολογισμού δεν είναι ακέραιος αριθμός, 
λαμβάνεται ως αριθμός απώλειας αρχαιότητας ο αμέ¬ 
σως ανώτερος ακέραιος αριθμός. Αν ο αριθμός των 
νεότερων ομοιοβάθμων τους δεν επαρκεί για συμπλή¬ 
ρωση του ποσοστού απώλειας αρχαιότητας, που υπο¬ 
λογίσθηκε κατά τα προαναφερόμενα, συμπληρώνεται 
με εκείνους του αμέσως κατώτερου βαθμού, όταν αυτοί 
προαχθούν. Οι διατάξεις του προηγουμένου εδαφίου 
δεν εφαρμόζονται, αν δεν υπηρετεί άλλος νεότερος 
ομοιόβαθμος τους. 

β) Διαθεσιμότητα με αίτηση του ενδιαφερομένου, 
γ) Αυτεπάγγελτη διαθεσιμότητα, εφόσον δεν επακο¬ 
λούθησε ακυρωτική απόφαση αρμοδίου δικαστηρίου ή 
απαλλακτική απόφαση ή γνωμοδότηση δικαστηρίου ή 
Ανακριτικού Συμβουλίου αντίστοιχα. 

δ) Άδεια άνευ αποδοχών, εκτός εάν πρόκειται για γονι¬ 
κή άδεια των άρθρων 51 και 52 του ν.4075/2012 (Α'89). 

ε)Έκτιση ποινής στερητικής της ελευθερίας, η οποία 
καταγνώσθηκε από οποιοδήποτε δικαστήριο. 

στ) Προσωρινή κράτηση που επιβλήθηκε από οποιο- 
δήποτε δικαστήριο, εκτός εάν επακολούθησε αθώωση 
ή απαλλαγή. 

ζ) Λιποταξία ή παράνομη απουσία, εφόσον δεν επακο¬ 
λούθησε απαλλακτικό βούλευμα ή αθωωτική απόφαση. 

5. Όλες οι λοιπές μη ειδικώς οριζόμενες από τις δι¬ 
ατάξεις του παρόντος άρθρου άδειες, που χορηγού¬ 
νται στα στελέχη του Λ.Σ.-ΕΛ.ΑΚΤ., υπολογίζονται στον 
απαιτούμενο χρόνο παραμονής τους στο βαθμό που 
κατέχουν κάθε φορά. 

Άρθρο 10 

Ειδικά τυπικά προσόντα 

1. Για την προαγωγή στο βαθμό του Πλωτάρχη Λ.Σ.- 
ΕΛ.ΑΚΤ., των Αξιωματικών που προέρχονται από τη Σχο¬ 
λή Δοκίμων Σημαιοφόρων Λ.Σ.-ΕΛ.ΑΚΤ. απαιτείται: 

α) Οι διπλωματούχοι πλοίαρχοι ή μηχανικοί Γ' τάξε- 
ως Εμπορικού Ναυτικού, να έχουν διανύσει συνολική 
υπηρεσία τουλάχιστον πέντε ετών σε πλωτά ή εναέρια 

επιχειρησιακά μέσα, ή σε άλλες συναφείς Υπηρεσίες 
του Αρχηγείου Λ.Σ.-ΕΛ.ΑΚΤ. όπου απαιτούνται εξειδικευ- 
μένες γνώσεις και εμπειρία [ιδίως Κέντρα \/Τ3 -\/ΤΜΙ3 
(\/θ35θΙ ΤΓαίίίο 3θΓνϊοθ5 -\/θ53θΙ ΤΓθΐΐϊσ ΜΒηβρθπιβηΙ 
ΙηίοπΊΠθΐίοη 3θΓνίσβ3), Μονάδα Υποβρυχίων Αποστολών 
(Μ.Υ.Α.), Κλιμάκια Ειδικών Αποστολών (Κ.Ε.Α.), ή Λιμενικές 
Αρχές ως Επιθεωρητές Κράτους Λιμένα σύμφωνα με το 
Ρ3Ν5 Μου], ή τέσσερα έτη στα προαναφερόμενα μέσα, ή 
στις προαναφερθείσες Υπηρεσίες, που έχουν διατεθεί ή 
εδρεύουν σε παραμεθόριες περιοχές και συγκεκριμένα 
στους νομούς Έβρου, Λέσβου, Χίου, Σάμου, Δωδεκάνη¬ 
σου, Κέρκυρας και Θεσπρωτίας. 

β) Οι πτυχιούχοι Ιδρύματος Ανώτατης Εκπαίδευσης, 
να έχουν διανύσει συνολική υπηρεσία πέντε ετών σε 
Λιμενικές Αρχές ή εναέρια επιχειρησιακά μέσα του Λ.Σ.- 
ΕΛ.ΑΚΤ., ή σε άλλες συναφείς Υπηρεσίες του Αρχηγείου 
Λ.Σ.-ΕΛ.ΑΚΤ. όπου απαιτούνται εξειδικευμένες γνώσεις 
και εμπειρία (Μ.Υ.Α., Κ.Ε.Α., Λιμενικές Αρχές ως Επιθε¬ 
ωρητές Κράτους Λιμένα σύμφωνα με το Ρ3Π5 Μου), ή 
τέσσερα έτη στα προαναφερόμενα μέσα ή στις προανα¬ 
φερθείσες Υπηρεσίες που έχουν διατεθεί ή εδρεύουν σε 
παραμεθόριες περιοχές και συγκεκριμένα στους νομούς 
Έβρου, Λέσβου, Χίου, Σάμου, Δωδεκανήσου, Κέρκυρας 
και Θεσπρωτίας. 

2. Για την προαγωγή στο βαθμό του Αρχιπλοιάρχου, 
των Αξιωματικών που προέρχονται από τη Σχολή Δο¬ 
κίμων Σημαιοφόρων Λ.Σ.-ΕΛ.ΑΚΤ., απαιτείται από το 
βαθμό του Πλωτάρχη και άνω, να έχουν τουλάχιστον 
ένα χρόνο διοίκησης ως Διευθυντές σε Διευθύνσεις, ή 
ως προϊστάμενοι σε λοιπές Κεντρικές Υπηρεσίες, όπως 
αυτές περιγράφονται στο άρθρο 1 παράγραφος 3 του 
π.δ. 67/2011 «Οργάνωση των Υπηρεσιών του Λιμενικού 
Σώματος -Ελληνικής Ακτοφυλακής» (ΦΕΚ 149 Α') όπως 
ισχύει κάθε φορά, ή σε Περιφερειακές Υπηρεσίες του 
Αρχηγείου Λ.Σ.-ΕΛ.ΑΚΤ., πλην των εδρών των Ναυτιλι¬ 
ακών Ακολούθων. 

3. Γ ια την προαγωγή στο βαθμό του Πλωτάρχη Λ.Σ.- 
ΕΛ.ΑΚΤ., των Αξιωματικών που προέρχονται από τη 
Σχολή Δοκίμων Υπαξιωματικών Λ.Σ.-ΕΛ.ΑΚΤ., οι οποίοι 
είναι κάτοχοι πτυχίου Ιδρύματος Ανώτατης Εκπαίδευ¬ 
σης Πανεπιστημιακού Τομέα, ή Ιδρύματος Ανώτατης 
Εκπαίδευσης Τεχνολογικού Τομέα, ή Κέντρου Ανώτερης 
Τεχνολογικής Εκπαίδευσης (Κ.Α.Τ.Ε.Ε.), ή Τεχνολογικού 
Εκπαιδευτικού Ιδρύματος (Τ.Ε.Ι.), ή διπλώματος Αξιω¬ 
ματικού Γ' τάξης Εμπορικού Ναυτικού, απαιτείται να 
έχουν προϋπηρεσία τριών ετών ως Αξιωματικοί, οι μεν 
πτυχιούχοι Ιδρύματος Ανώτατης Εκπαίδευσης Πανεπι¬ 
στημιακού Τομέα, ή Ιδρύματος Ανώτατης Εκπαίδευσης 
Τεχνολογικού Τομέα, ή Κέντρου Ανώτερης Τεχνολογικής 
Εκπαίδευσης (Κ.Α.Τ.Ε.Ε.), ή Τεχνολογικού Εκπαιδευτικού 
Ιδρύματος (Τ.Ε.Ι.), σε Λιμενικές Αρχές ή εναέρια επιχειρη¬ 
σιακά μέσα Λ.Σ.-ΕΛ.ΑΚΤ., οι δε διπλωματούχοι πλοίαρχοι 
ή μηχανικοί σε πλωτά ή εναέρια επιχειρησιακά μέσα 
Λ.Σ.-ΕΛ.ΑΚΤ., ή στη Μ.Υ.Α., ή στην Υπηρεσία Συνδέσμων 
Διασωστών, ή στα Κέντρα \/Τ3 Λ/ΤΜΙ3, ή στις Επισκευ- 
αστικές Βάσεις Λ.Σ.-ΕΛ.ΑΚΤ. Εξαιρούνται οι Αξιωματικοί 
Λ.Σ.-ΕΛ.ΑΚΤ. που έχουν αποκτήσει ως Υπαξιωματικοί 
ειδικότητα πληροφορικής, σύμφωνα με την εκάστοτε 
ισχύουσα νομοθεσία, οι οποίοι είναι δυνατόν για κάλυψη 
υπηρεσιακών αναγκών να υπηρετήσουν σε συναφείς με 
τις γνώσεις τους Υπηρεσίες. 

4. Γ ια τις προαγωγές Αξιωματικών Λ.Σ.-ΕΛ.ΑΚΤ. σε και¬ 
ρό πολέμου δε λαμβάνονται υπόψιν τα ανωτέρω ειδικά 
τυπικά προσόντα προαγωγής. 


Άρθρο 11 

Διενέργεια προαγωγών 

1. Οι προαγωγές των Αξιωματικών Λ.Σ.-ΕΛ.ΑΚΤ. σε 
όλους τους βαθμούς, ενεργούνται για πλήρωση των 
κενών οργανικών θέσεων ή ανεξάρτητα από την ύπαρ¬ 
ξη κενών οργανικών θέσεων όπου αυτό επιτρέπεται, 
σύμφωνα με τη σειρά αρχαιότητάς τους, όπως αυτή 
προκύπτει από την ένταξή τους στις οικείες επετη¬ 
ρίδες, με βάση τους καταρτιζόμενους πίνακες και τις 
αποφάσεις των Συμβουλίων Κρίσεων, σύμφωνα με τις 
εκάστοτε ισχύουσες διατάξεις. Σε εκτέλεση των πινά¬ 
κων των εγγεγραμμένων ως «προακτέων» Αξιωματικών 
ενεργούνται οι προαγωγές αυτών, εντός είκοσι ημερών 
από την κύρωσή τους. Επίσης, εντός είκοσι ημερών από 
την κένωση οργανικών θέσεων, ενεργούνται προαγωγές 
για την πλήρωση αυτών, από τους κυρωμένους πίνακες 
προακτέων που ισχύουν. 

2. Οι κατά βαθμό κενές θέσεις προσδιορίζονται από τη 
διαφορά μεταξύ των προβλεπομένων οργανικών θέσεων 
κάθε βαθμού και του αριθμού των Αξιωματικών που 
υπηρετούν και κατέχουν οργανικές θέσεις του βαθμού 
αυτού. Ο αριθμός των κενών θέσεων περιλαμβάνει τις 
κενές θέσεις που υπήρχαν, καθώς και όσες κενώθηκαν 
ή δημιουργήθηκαν κατά τη διάρκεια που ισχύουν οι 
πίνακες των τακτικών κρίσεων. 

3. Σε περίπτωση κατά την οποία κενές θέσεις κάποιου 
βαθμού δε δύνανται να πληρωθούν με προαγωγή, δι¬ 
ότι οι υπηρετούντες του αμέσως κατώτερου βαθμού 
δε δύνανται για οποιονδήποτε λόγο να προαχθούν, οι 
ανωτέρω θέσεις θεωρούνται προσωρινά και για την πε¬ 
ρίπτωση αυτή ως κενές του αμέσως κατώτερου βαθμού 
και πληρούνται. 

4. Αξιωματικοί Λ.Σ.-ΕΛ.ΑΚΤ. που τελούν σε διαθεσιμό¬ 
τητα με αίτηση τους, δεν κρίνονται και δεν προάγονται 
κατά το χρόνο της διαθεσιμότητάς τους. Μετά τη λήξη 
της διαθεσιμότητας, κρίνονται στις επόμενες τακτικές 
κρίσεις. 

5. Αξιωματικοί Λ.Σ.-ΕΛ.ΑΚΤ. που τελούν σε άδεια άνευ 
αποδοχών, δεν κρίνονται και δεν προάγονται κατά τον 
χρόνο της αδείας τους, εκτός εάν τελούν σε γονική 
άδεια των άρθρων 51 και 52 του ν. 4075/2012. Μετά τη 
λήξη της αδείας τους, κρίνονται στις επόμενες τακτικές 
κρίσεις. 

6. Αξιωματικοί Λ.Σ.-ΕΛ.ΑΚΤ. που τελούν σε συνήθη 
ή μακρά αναρρωτική άδεια, κρίνονται και προάγονται 
κατά τη διάρκεια της απουσίας τους από την ενεργό 
υπηρεσία, εφόσον έχουν τα τυπικά και ουσιαστικά προ¬ 
σόντα για κρίση και προαγωγή. Ειδικότερα, κρινόμενοι 
Αξιωματικοί Λ.Σ.-ΕΛ.ΑΚΤ. που τελούν σε άνω των δύο 
μηνών αναρρωτική άδεια ή νοσηλεία, δύνανται να παρα- 
πέμπονται με διαταγή του Αρχηγού Λ.Σ.-ΕΛ.ΑΚΤ., πριν τη 
λήψη σχετικής απόφασης του αρμοδίου πρωτοβαθμίου 
Συμβουλίου Κρίσεων, ενώπιον της αρμόδιας κατά τις 
ισχύουσες διατάξεις Υγειονομικής Επιτροπής, για κρίση 
της κατάστασης της υγείας τους και της ικανότητας 
παραμονής τους στα μόνιμα εν ενεργεία στελέχη Λ.Σ.- 
ΕΛ.ΑΚΤ. Αν οι εν λόγω Αξιωματικοί Λ.Σ.-ΕΛ.ΑΚΤ. κριθούν 
ως μη ικανοί να παραμείνουν στα μόνιμα εν ενεργεία 
στελέχη και εφόσον η σχετική γνωμάτευση έχει κατα¬ 
στεί αμετάκλητη, σύμφωνα με τις εκάστοτε ισχύουσες 
διατάξεις, προωθείται αυτεπάγγελτα με πρόταση του 
οικείου Υπουργού το προεδρικό διάταγμα αποστρατεί- 

ας τους εξαιτίας του λόγου αυτού. Όσοι κρίνονται ως 
ικανοί να παραμείνουν στα μόνιμα εν ενεργεία στελέχη 
Λ.Σ.-ΕΛ.ΑΚΤ. κρίνονται και προάγονται στον επόμενο 
βαθμό, εφόσον συντρέχουν και οι λοιπές προϋποθέ¬ 
σεις που προβλέπονται από τις εκάστοτε ισχύουσες 
διατάξεις, αναδρομικά από τότε που έπρεπε κανονικά 
να προαχθούν. 

7. Οι Αξιωματικοί Λ.Σ.-ΕΛ.ΑΚΤ. που τελούν σε άδεια κυ- 
ήσεως-λοχείας, ή σε άδεια ανατροφής τέκνου, κρίνονται 
και προάγονται κανονικά κατά τη διάρκεια της απουσίας 
τους από την ενεργό υπηρεσία, εφόσον σύμφωνα με 
τις εκάστοτε ισχύουσες διατάξεις έχουν τα τυπικά και 
ουσιαστικά προσόντα για προαγωγή. 

8. Οι Αξιωματικοί Λ.Σ.-ΕΛ.ΑΚΤ. κατά των οποίων ασκή¬ 
θηκε ποινική δίωξη κρίνονται όπως και οι λοιποί. Με 
σχετική απόφαση του αρμοδίου Συμβουλίου Κρίσεων 
δύναται να αναβληθεί η κρίση τους μέχρι την έκδοση 
αμετάκλητης δικαστικής απόφασης ή αμετάκλητου δι¬ 
καστικού βουλεύματος. 

9. Οι Αξιωματικοί Λ.Σ.-ΕΛ.ΑΚΤ. που τελούν σε προ¬ 
σωρινή κράτηση, ή έχουν καταδικασθεί σε στερητική 
της ελευθερίας ποινή, ή τελούν σε αιχμαλωσία, παρά¬ 
νομη απουσία, λιποταξία, ή σε αυτεπάγγελτη διαθεσι¬ 
μότητα, δεν κρίνονται ούτε προάγονται κατά το χρόνο 
που τελούν σε μία από τις καταστάσεις αυτές. Μετά 
την έκδοση αμετάκλητου δικαστικού βουλεύματος ή 
αμετάκλητης δικαστικής απόφασης, κρίνονται από τα 
αρμόδια Συμβούλια Κρίσεων κατά την πρώτη τακτική 
ή έκτακτη συνοδό τους και αν εγγραφούν σε πίνακες 
προακτέων προάγονται αναδρομικά, ανακτώντας την 
αρχαιότητά τους. 

10. Οι Αξιωματικοί Λ.Σ.-ΕΛ.ΑΚΤ. που τελούν σε αργία 
με πρόσκαιρη παύση ή προσωρινή απόλυση, δεν κρίνο- 
νται και δεν προάγονται, κατά τον χρόνο που τελούν 
σε μία από τις καταστάσεις αυτές. Μετά την έκτιση της 
ποινής τους, οι διατελέσαντες σε αργία με πρόσκαιρη 
παύση εφόσον έχουν συμπληρώσει τον προβλεπόμενο 
χρόνο παραμονής στον βαθμό για προαγωγή, κρίνονται 
από τα αρμόδια Συμβούλια Κρίσεων κατά την πρώτη 
τακτική ή έκτακτη συνοδό τους και εάν εγγραφούν σε 
πίνακα προακτέων, προάγονται μετά την προαγωγή του 
αμέσως νεοτέρου τους. 

11. Οι Αξιωματικοί Λ.Σ.-ΕΛ.ΑΚΤ. που έχουν παραπεμφθεί 
σε Ανακριτικό Συμβούλιο, δεν κρίνονται, εφόσον είναι 
εκκρεμής ή υπόθεση τους. Αυτοί μετά την εκδίκαση 
της υπόθεσης τους και εφόσον η τυχόν απαλλακτική 
γνωμοδότηση καταστεί αμετάκλητη, κρίνονται κατά 
την πρώτη τακτική ή έκτακτη σύνοδο των αρμοδίων 
Συμβουλίων Κρίσεων και εάν κριθούν προακτέοι προ- 
άγονται ανακτώντας την αρχαιότητά τους. Αν τεθούν 
σε αργία με προσωρινή απόλυση ή με πρόσκαιρη παύ¬ 
ση, εφαρμόζονται τα καθοριζόμενα στην προηγούμενη 
παράγραφο. 

12. Στις περιπτώσεις αναστολής της αποστρατείας 
Αξιωματικών Λ.Σ. ΕΛ.ΑΚΤ., λόγω παραπομπής τους σε 
Ανακριτικό Συμβούλιο με το ερώτημα της απόταξης, μέ¬ 
χρι την εκδίκαση της υπό κρίση υπόθεσης από το Ανα- 
κριτικό Συμβούλιο, ή λόγω παραπομπής τους ενώπιον 
της αρμόδιας Υγειονομικής Επιτροπής, εφόσον τελούν 
σε άνω των δύο μηνών αναρρωτική άδεια ή νοσηλεία, 
μέχρι την έκδοση αμετάκλητης γνωμάτευσης, ή στις πε¬ 
ριπτώσεις αναβολής κρίσεων Αξιωματικών Λ.Σ.-ΕΛ.ΑΚΤ. 


που έχουν καταδικασθεί σε στερητική της ελευθερίας 
ποινή, ή τελούν σε προσωρινή κράτηση, σε αιχμαλω¬ 
σία, παράνομη απουσία, λιποταξία, διαθεσιμότητα, ή σε 
άδεια άνευ αποδοχών πλην της γονικής άδειας των άρ¬ 
θρων 51 και 52 του ν. 4075/2012, δεν εμποδίζεται η κρίση 
ή και προαγωγή νεοτέρων τους, εφόσον συντρέχουν οι 
λοιπές προϋποθέσεις προαγωγής τους. 

13. Αξιωματικοί Λ.Σ.-ΕΛ.ΑΚΤ. που δεν έχουν συμπληρώ¬ 
σει τα ειδικά τυπικά προσόντα από υπαιτιότητά τους, 
κρίνονται στις τακτικές κρίσεις μετά τη συμπλήρωση 
των προσόντων αυτών, και εάν κριθούν προακτέοι προά- 
γονται αναδρομικά από τότε που συμπλήρωσαν αυτά. 

14. Αξιωματικοί Λ.Σ.-ΕΛ.ΑΚΤ. που είναι εγγεγραμμένοι 
στους πίνακες προακτέων και μεταπίπτουν πριν την 
προαγωγή τους, στην κατάσταση της αργίας με πρό¬ 
σκαιρη παύση ή με προσωρινή απόλυση, ή σε προσωρινή 
κράτηση, ή σε αιχμαλωσία, ή σε παράνομη απουσία, ή 
σε λιποταξία, ή σε αυτεπάγγελτη διαθεσιμότητα, ή σε 
διαθεσιμότητα με αίτηση, ή παραπέμπονται σε Ανα- 
κριτικό Συμβούλιο, ή καταδικάζονται σε στερητική της 
ελευθερίας ποινή, δεν προάγονται, αλλά κρίνονται εκ 
νέου από τα αρμόδια Συμβούλια Κρίσεων, σύμφωνα με 
τις προβλεπόμενες προϋποθέσεις. 

15. Δεν ενεργείται προαγωγή και δεν απονέμεται βαθ¬ 
μός σε Αξιωματικούς μετά την έκδοση του προεδρικού 
διατάγματος με το οποίο τίθενται σε αποστρατεία, υπό 
την επιφύλαξη των διατάξεων περί ανάκλησης στην ενερ¬ 
γό υπηρεσία των μονίμων εξ εφεδρείας Αξιωματικών. 

16. Οι Αξιωματικοί Λ.Σ.-ΕΛ.ΑΚΤ., απόφοιτοι της Σχο¬ 
λής Δοκίμων Υπαξιωματικών Λ.Σ.-ΕΛ.ΑΚΤ. ή της Σχολής 
Λιμενοφυλάκων, οι οποίοι είναι κάτοχοι απολυτηρίου 
τίτλου δευτεροβάθμιας εκπαίδευσης, ή τίτλου σπουδών 
μεταδευτεροβάθμιας μη τριτοβάθμιας εκπαίδευσης, δεν 
εξομοιώνονται ως προς τα γενικά και ειδικά τυπικά προ¬ 
σόντα προαγωγής, με τους Αξιωματικούς Λ.Σ.-ΕΛ.ΑΚΤ. 
αποφοίτους των ιδίων Σχολών, πτυχιούχους Ιδρύμα¬ 
τος Ανώτατης Εκπαίδευσης Πανεπιστημιακού Τομέα, 
ή Ιδρύματος Ανώτατης Εκπαίδευσης Τεχνολογικού Το¬ 
μέα, ή Κέντρου Ανώτερης Τεχνολογικής Εκπαίδευσης 
(Κ.Α.Τ.Ε.Ε.), ή Τεχνολογικού Εκπαιδευτικού Ιδρύματος 
(Τ.Ε.Ι.), ή κατόχους διπλώματος Αξιωματικού Εμπορικού 
Ναυτικού Γ τάξεως. 

17. Από τις διατάξεις του παρόντος άρθρου δε θίγο¬ 
νται οι προαγωγές των Αξιωματικών με βάση τις ισχύ- 
ουσες διατάξεις για την υπαγωγή τους σε κατάσταση 
μόνιμης διαθεσιμότητας, ή πολεμικής διαθεσιμότητας, 
ή την προαγωγή τους επ’ανδραγαθία, ή για διακεκρι¬ 
μένη πράξη. 

ΚΕΦΑΛΑΙΟ Γ' 

ΕΠΙΛΟΓΗ ΑΡΧΗΓΟΥ, ΥΠΑΡΧΗΓΟΥ, 
ΕΠΙΤΕΛΑΡΧΗ ΑΡΧΗΓΕΙΟΥ ΚΑΙ ΥΠΟΝΑΥΑΡΧΩΝ 
Λ.Σ.-ΕΛ.ΑΚΤ. 

Αρθρο 12 

Επιλογή Αρχηγού Λ.Σ.-ΕΛ.ΑΚΤ. 

1. Ο Αρχηγός Λ.Σ.-ΕΛ.ΑΚΤ. επιλέγεται από το Κυβερ¬ 
νητικό Συμβούλιο Εξωτερικών και Αμυνας (ΚΥ.Σ.Ε.Α.) με¬ 
ταξύ των εν ενεργεία κατά το χρόνο της επιλογής είτε 
Υποναυάρχων που προέρχονται από τη Σχολή Δοκίμων 
Σημαιοφόρων Λ.Σ.-ΕΛ.ΑΚΤ., οι οποίοι έχουν συμπληρώ¬ 
σει τα γενικά τυπικά προς προαγωγή προσόντα, είτε 
Αντιναυάρχων Λ.Σ.-ΕΛ.ΑΚΤ., ανεξάρτητα από το χρόνο 
υπηρεσίας τους στο βαθμό αυτό. 

2. Από τη διαδικασία επιλογής, εξαιρούνται οι Αξι¬ 
ωματικοί οι οποίοι λόγω διοικητικής αποκατάστασής 
τους, λογίζονται εν ενεργεία και προάγονται αναδρο¬ 
μικά στον αντίστοιχο βαθμό σε χρόνο μεταγενέστερο 
της επιλογής του Αρχηγού. 

3. Για την κρίση οποτεδήποτε προς αποστρατεία 
του Αρχηγού Λ.Σ.-ΕΛ.ΑΚΤ. αρμόδιο, κατόπιν πρότασης 
του οικείου Υπουργού, είναι το Κυβερνητικό Συμβούλιο 
Εξωτερικών και Αμυνας (ΚΥ.Σ.Ε.Α.), που με ελεύθερη 
κρίση αποφασίζει την αποστρατεία αυτού, αν κρίνει 
ότι η περαιτέρω παραμονή του στο Σώμα δεν είναι 
πλέον αναγκαία, κρίνοντας τον ως «ευδοκίμως τερμα- 
τίσαντα τη σταδιοδρομία του». Με την ίδια απόφαση, 
το Κυβερνητικό Συμβούλιο Εξωτερικών και Άμυνας (ΚΥ. 
Σ.Ε.Α.) δύναται να απονείμει στον Αρχηγό Λ.Σ.-ΕΛ.ΑΚΤ. 
που αποστρατεύεται, το βαθμό του Ναυάρχου εν απο¬ 
στρατεία. 

4. Για την επιλογή του Αρχηγού Λ.Σ.-ΕΛ.ΑΚΤ., ο οικεί¬ 
ος Υπουργός αποστέλλει στο Κυβερνητικό Συμβούλιο 
Εξωτερικών και Αμυνας (ΚΥ.Σ.Ε.Α.) πίνακα των εν ενερ- 
γεία Αντιναυάρχων και Υποναυάρχων που προέρχονται 
από τη Σχολή Δοκίμων Σημαιοφόρων Λ.Σ.-ΕΛ.ΑΚΤ. που 
πληρούν τις προϋποθέσεις της παραγράφου 1 του πα¬ 
ρόντος άρθρου, καθώς και τα έγγραφα των ατομικών 
φακέλων τους. Το Συμβούλιο, αφού λάβει γνώση των 
στοιχείων των ατομικών φακέλων, επιλέγει τον Αρχηγό 
Λ.Σ.-ΕΛ.ΑΚΤ. Οι αρχαιότεροι του επιλεγέντος θεωρού¬ 
νται ως «ευδοκίμως τερματίσαντες τη σταδιοδρομία 
τους» και εγγράφονται στους οικείους πίνακες. 

5. Το προαναφερόμενο Συμβούλιο, στις ανωτέρω πε¬ 
ριπτώσεις αιτιολογεί στο πρακτικό την απόφασή του. 

6. Ο Υπουργός Προστασίας του Πολίτη, αφού πα- 
ραλάβει το ανωτέρω πρακτικό, προκαλεί τα σχετικά 
προεδρικά διατάγματα αποστρατείας και προαγωγής. 

Άρθρο 13 

Τυπικά προσόντα προαγωγής -Χρόνος παραμονής 
στη θέση του Αρχηγού Λ.Σ.-ΕΛ.ΑΚΤ. 

1. Εφόσον επιλέγεται ως Αρχηγός Λ.Σ.-ΕΛ.ΑΚΤ. Υπο¬ 
ναύαρχος προερχόμενος από τη Σχολή Δοκίμων Ση¬ 
μαιοφόρων Λ.Σ.-ΕΛ.ΑΚΤ., προάγεται στο βαθμό του 
Αντιναυάρχου Λ.Σ.-ΕΛ.ΑΚΤ., ανεξάρτητα από το χρόνο 
παραμονής στον κατεχόμενο βαθμό. 

2. Ο Αρχηγός Λ.Σ.-ΕΛ.ΑΚΤ. δύναται να παραμείνει στη 
θέση του για χρονική περίοδο δύο ετών, που δύναται 
να παραταθεί μέχρι και ένα έτος επιπλέον. 

Άρθρο 14 

Κρίση και επιλογή Υπαρχηγού, Επιτελάρχη Αρχηγείου 
και Υποναυάρχων Λ.Σ.-ΕΛ.ΑΚΤ. 

1. Ο Υπαρχηγός και ο Επιτελάρχης Αρχηγείου Λ.Σ.- 
ΕΛ.ΑΚΤ. επιλέγονται μεταξύ των εν ενεργεία κατά το 
χρόνο επιλογής Υποναυάρχων, ή Αρχιπλοιάρχων που 
προέρχονται από τη Σχολή Δοκίμων Σημαιοφόρων Λ.Σ.- 
ΕΛ.ΑΚΤ., που συμπληρώνουν μέχρι την 31η Δεκεμβρίου 
του έτους επιλογής τα γενικά τυπικά προς προαγωγή 
προσόντα. 

2. Από τη διαδικασία επιλογής εξαιρούνται οι Αξιωμα¬ 
τικοί, οι οποίοι λόγω διοικητικής αποκατάστασής λογί¬ 
ζονται εν ενεργεία και προάγονται αναδρομικά στους 
αντίστοιχους βαθμούς, σε χρόνο μεταγενέστερο της 
επιλογής του Υπαρχηγού και Επιτελάρχη Αρχηγείου 
Λ.Σ.-ΕΛ.ΑΚΤ. 


3. Όταν κενώνονται οι θέσεις του Υπαρχηγού και του 
Επιτελάρχη Αρχηγείου Λ.Σ.-ΕΛ.ΑΚΤ., το Ανώτατο Συμ¬ 
βούλιο Λ.Σ.-ΕΛ.ΑΚΤ. με ευρύτερη σύνθεση, αποφασίζει 
ποιοι από τους εν ενεργεία κατά το χρόνο επιλογής, 
Υποναυάρχους ή Αρχιπλοιάρχους της πρώτης παραγρά¬ 
φου, είναι ικανοί για την πλήρωση των θέσεων αυτών. Το 
Ανώτατο Συμβούλιο Λ.Σ.-ΕΛ.ΑΚΤ. δύναται να απονείμει 
στον Υπαρχηγό και στον Επιτελάρχη Αρχηγείου Λ.Σ.- 
ΕΛ.ΑΚΤ. που αποστρατεύονται, το βαθμό του Ναυάρχου 
εν αποστρατεία. Σε περίπτωση που επιλεγεί Υποναύαρ¬ 
χος ως Υπαρχηγός ή ως Επιτελάρχης Αρχηγείου Λ.Σ.- 
ΕΛ.ΑΚΤ., προάγεται αυτοδίκαια στο βαθμό του Αντιναυ¬ 
άρχου. Σε περίπτωση που επιλεγεί Αρχιπλοίαρχος ως 
Υπαρχηγός ή ως Επιτελάρχης Αρχηγείου Λ.Σ.-ΕΛ.ΑΚΤ., 
προάγεται στο βαθμό του Υποναυάρχου και με τη συ¬ 
μπλήρωση έξι μηνών στο βαθμό αυτόν, προάγεται αυ¬ 
τοδίκαια στο βαθμό του Αντιναυάρχου. Οι αρχαιότεροι 
των επιλεγέντων θεωρούνται ως «ευδοκίμως τερματί¬ 
σαντες τη σταδιοδρομία τους» και εγγράφονται στους 
οικείους πίνακες. 

4. Οι Υποναύαρχοι που προέρχονται από τη Σχολή 
Δοκίμων Σημαιοφόρων Λ.Σ.-ΕΛ.ΑΚΤ. επιλέγονται μεταξύ 
των εν ενεργεία κατά το χρόνο επιλογής Αρχιπλοιάρ¬ 
χων της ίδιας προέλευσης, που συμπληρώνουν μέχρι την 
31η Δεκεμβρίου του έτους επιλογής τα γενικά τυπικά 
προς προαγωγή προσόντα. 

5. Οταν κενώνονται οι θέσεις των Υποναυάρχων που 
προέρχονται από τη Σχολή Δοκίμων Σημαιοφόρων Λ.Σ.- 
ΕΛ.ΑΚΤ. το Ανώτατο Συμβούλιο Λ.Σ.-ΕΛ.ΑΚΤ. με ευρύ¬ 
τερη σύνθεση, αποφασίζει ποιοι από τους εν ενεργεία 
κατά το χρόνο επιλογής Αρχιπλοιάρχους της ίδιας 
προέλευσης, είναι ικανοί για την πλήρωση των θέσε¬ 
ων αυτών, οι οποίοι και προάγονται αυτοδίκαια με την 
επιλογή τους στο βαθμό του Υποναυάρχου. Οι αρχαι¬ 
ότεροι των επιλεγέντων Υποναυάρχων θεωρούνται ως 
«ευδοκίμως τερματίσαντες τη σταδιοδρομία τους» και 
εγγράφονται στους οικείους πίνακες. Ο αρχαιότερος 
των Υποναυάρχων τοποθετείται ως Γ ενικός Επιθεωρη¬ 
τής Λ.Σ.-ΕΛ.ΑΚΤ. 

6. Στο βαθμό του Υποναυάρχου Λ.Σ.-ΕΛ.ΑΚΤ. ειδικό¬ 
τητας Τεχνικού, Υγειονομικού, Οικονομικού και Νομικού 
προάγονται οι Αρχιπλοίαρχοι των αντίστοιχων ειδικο¬ 
τήτων, που έχουν συμπληρώσει τα γενικά τυπικά προς 
προαγωγή προσόντα και έχουν κριθεί ως «διατηρητέοι» 
κατά τις τελευταίες ετήσιες τακτικές κρίσεις. 

7. Από τη διαδικασία επιλογής των Υποναυάρχων Λ.Σ.- 
ΕΛ.ΑΚΤ. εξαιρούνται οι Αξιωματικοί, οι οποίοι λόγω δι¬ 
οικητικής αποκατάστασής λογίζονται εν ενεργεία και 
προάγονται αναδρομικά στους αντίστοιχους βαθμούς, 
σε χρόνο μεταγενέστερο της επιλογής. 

ΚΕΦΑΛΑΙΟ Δ' 

ΠΡΟΑΓΩΓΕΣ ΑΝΘΥΠΑΣΠΙΣΤΩΝ, 

ΥΠΑΞΙΩΜΑΤΙΚΩΝ Λ.Σ.-ΕΛ.ΑΚΤ., ΛΙΜΕΝΟΦΥΛΑΚΩΝ 

Αρθρο 15 

Γενικές προϋποθέσεις προαγωγής 

1. Οι προαγωγές των Ανθυπασπιστών, Υπαξιωματι- 
κών Λ.Σ.-ΕΛ.ΑΚΤ. και Λιμενοφυλάκων, στους διαφόρους 
βαθμούς, ενεργούνται μετά από σχετική κρίση, με την 
οποία διαπιστώνεται η συμπλήρωση των τυπικών και 
ουσιαστικών προσόντων προαγωγής. 

2. Προάγονται ανεξάρτητα της ύπαρξης κενών ή μη 
οργανικών θέσεων: 

α) Οι ονομαζόμενοι Κελευστές και Λιμενοφύλακες, 
απόφοιτοι των αντίστοιχων παραγωγικών σχολών Λ.Σ.- 
ΕΛ.ΑΚΤ. 

β) Οι ονομαζόμενοι Κελευστές Λ.Σ.-ΕΛ.ΑΚΤ. ειδικότη¬ 
τας Υγειονομικού, με την κατάταξή τους. 

γ) Οι Ανθυπασπιστές, Υπαξιωματικοί Λ.Σ.-ΕΛ.ΑΚΤ. και 
Λιμενοφύλακες, οι οποίοι συμπληρώνουν τον προβλεπό- 
μενο ελάχιστο ή μέγιστο χρόνο παραμονής στο βαθμό, 
σύμφωνα με τις εκάστοτε ισχύουσες διατάξεις. 

δ) Οι Ανθυπασπιστές Λ.Σ.-ΕΛ.ΑΚΤ., οι οποίοι κρίνονται 
ως «ευδοκίμως τερματίσαντες» και τίθενται σε απο¬ 
στρατεία μετά την πάροδο των τριάντα ημερών από την 
προαγωγή τους, σύμφωνα με τις εκάστοτε ισχύουσες 
διατάξεις. 

ε) Οι Ανθυπασπιστές, Υπαξιωματικοί Λ.Σ.-ΕΛ.ΑΚΤ. και 
Λιμενοφύλακες στους οποίους απονεμήθηκε ο ανώτε¬ 
ρος από τον κατεχόμενο βαθμό, επ’ ανδραγαθία, ή λόγω 
διακεκριμένης πράξης, ή επειδή απεβίωσαν κατά την 
ενεργό υπηρεσία, σύμφωνα με τις εκάστοτε ισχύουσες 
διατάξεις. 

Άρθρο 16 

Γενικά τυπικά προσόντα προαγωγής 

Οι Ανθυπασπιστές, Υπαξιωματικοί Λ.Σ.-ΕΛ.ΑΚΤ. και 
Λιμενοφύλακες προάγονται με τη συμπλήρωση συγκε¬ 
κριμένου χρόνου είτε στο βαθμό που φέρουν, είτε συ¬ 
νολικής πραγματικής υπηρεσίας. 

Άρθρο 17 

Χρόνος παραμονής στο βαθμό 

1. Οι βαθμοφόροι Λ.Σ.-ΕΛ.ΑΚΤ. που προέρχονται από τη 
Σχολή Δόκιμων Υπαξιωματικών Λ.Σ.-ΕΛ.ΑΚΤ. προάγονται, 
εφόσον συμπληρώσουν ελάχιστο χρόνο παραμονής σε 
κάθε βαθμό, ως εξής: 

α) Κελευστής: Τρία έτη πραγματικής υπηρεσίας. 

β) Επικελευστής: Τρία έτη πραγματικής υπηρεσίας. 

γ) Αρχικελευστής: Τρία έτη πραγματικής υπηρεσίας. 

δ) Ανθυπασπιστής: Τέσσερα έτη πραγματικής υπη¬ 
ρεσίας. 

2. Ο χρόνος φοίτησης στη Σχολή Δοκίμων Υπαξιωματι- 
κών Λ.Σ.-ΕΛ.ΑΚΤ., η οποία ανήκει στην ανώτερη βαθμίδα 
της τριτοβάθμιας εκπαίδευσης, θεωρείται ως χρόνος 
πραγματικής υπηρεσίας Υπαξιωματικού και προσμετρά- 
ται για τη συμπλήρωση του απαιτούμενου προς προα¬ 
γωγή χρόνου παραμονής στο βαθμό του Κελευστή. Αν 
υπάρχουν διαφορετικές ημερομηνίες κατάταξης στην 
ίδια εκπαιδευτική σειρά, ως χρόνος φοίτησης στην πα¬ 
ραγωγική σχολή, υπολογίζεται ο χρόνος από την ημερο¬ 
μηνία κατάταξης των πρώτων καταταχθέντων δοκίμων 
μέχρι και την προηγουμένη της ονομασίας τους ως μο¬ 
νίμων στελεχών Λ.Σ.-ΕΛ.ΑΚΤ. Σε όσους Ανθυπασπιστές 
ή Υπαξιωματικούς Λ.Σ.-ΕΛ.ΑΚΤ. δεν έχει υπολογισθεί ο 
προαναφερόμενος χρόνος φοίτησης, αυτός προσμε- 
τράται στο βαθμό που φέρουν για τη συμπλήρωση των 
γενικών τυπικών προς προαγωγή προσόντων, εφόσον 
δεν προκαλείται διατάραξη της σειράς αρχαιότητας 
μεταξύ των Ανθυπασπιστών ή Υπαξιωματικών της αντί¬ 
στοιχης επετηρίδας. Ο χρόνος που τυχόν πλεονάζει 
μετά την προαγωγή αυτή προσμετράται ομοίως για 
τη συμπλήρωση των γενικών τυπικών προς προαγωγή 
προσόντων στους επόμενους βαθμούς. 


3. Κελευστές που εξέρχονται από τη Σχολή Δοκίμων 
Υπαξιωματικών Λ.Σ.-ΕΛ.ΑΚΤ. και κατέχουν πτυχίο Ιδρύ¬ 
ματος Ανώτατης Εκπαίδευσης Πανεπιστημιακού Τομέα, 
ή Ιδρύματος Ανώτατης Εκπαίδευσης Τεχνολογικού Το¬ 
μέα, ή Τεχνολογικού Εκπαιδευτικού Ιδρύματος (Τ.Ε.Ι.), ή 
δίπλωμα Αξιωματικού Εμπορικού Ναυτικού Γ' τάξεως, 
προάγονται στον επόμενο βαθμό με τη συμπλήρωση 
του μισού χρόνου παραμονής στο βαθμό του Κελευστή, 
όπως αυτός καθορίζεται από τις εκάστοτε ισχύουσες 
διατάξεις. 

4. Οι Ανθυπασπιστές και Υπαξιωματικοί Λ.Σ.-ΕΛ.ΑΚΤ. 
απόφοιτοι της Σχολής Δοκίμων Υπαξιωματικών Λ.Σ.- 
ΕΛ.ΑΚΤ., οι οποίοι είναι πτυχιούχοι Ιδρύματος Ανώτατης 
Εκπαίδευσης Πανεπιστημιακού Τομέα, ή Ιδρύματος Ανώ¬ 
τατης Εκπαίδευσης Τεχνολογικού Τομέα, ή Τεχνολογι¬ 
κού Εκπαιδευτικού Ιδρύματος (Τ.Ε.Ι.), καθώς και κάτοχοι 
διπλώματος Αξιωματικού Εμπορικού Ναυτικού Γ' τάξεως, 
προάγονται με τη συμπλήρωση του ελάχιστου χρόνου 
παραμονής στο βαθμό, σύμφωνα με τις εκάστοτε ισχύ- 
ουσες διατάξεις, ανεξάρτητα από την ύπαρξη κενών 
οργανικών θέσεων. Ομοίως προάγονται και οι Υπαξιω- 
ματικοί Λ.Σ.-ΕΛ.ΑΚΤ. ειδικότητας Υγειονομικού. 

5. Οι διατάξεις της προηγουμένης παραγράφου, εφαρ¬ 
μόζονται και για τις προαγωγές των Ανθυπασπιστών και 
Υπαξιωματικών αποφοίτων της Σχολής Δοκίμων Υπαξι- 
ωματικών Λ.Σ.-ΕΛ.ΑΚΤ., οι οποίοι μετά την αποφοίτηση 
τους από την εν λόγω παραγωγική σχολή, προσκομίζουν 
στην Υπηρεσία πτυχίο Ιδρύματος Ανώτατης Εκπαίδευ¬ 
σης Πανεπιστημιακού Τομέα, ή Ιδρύματος Ανώτατης 
Εκπαίδευσης Τεχνολογικού Τομέα, ή Τεχνολογικού Εκ¬ 
παιδευτικού Ιδρύματος (Τ.Ε.Ι.), ή δίπλωμα Αξιωματικού 
Εμπορικού Ναυτικού Γ' τάξεως. Οι ανωτέρω προάγονται 
στον επόμενο βαθμό από εκείνο που κατείχαν κατά την 
ημερομηνία λήψης του πτυχίου ή της απόκτησης του 
διπλώματος Αξιωματικού Εμπορικού Ναυτικού Γ' τάξε¬ 
ως. Εξαιρούνται από τη ρύθμιση αυτή, εκείνοι για τους 
οποίους έχει εκδοθεί απόφαση επιβολής καταστατικής 
πειθαρχικής ποινής, ή τελούν σε διαθεσιμότητα, ή σε 
προσωρινή κράτηση, ή ασκήθηκε σε βάρος τους ποι¬ 
νική δίωξη, ή εκτίουν στερητική της ελευθερίας ποινή, 
ή έχουν κριθεί ως παραμένοντες στον ίδιο βαθμό. Η 
προαγωγή αυτών ενεργείται την επομένη της εξάλειψης 
των ανωτέρω λόγων. 

6. Οι Αρχικελευστές και Ανθυπασπιστές Λ.Σ.-ΕΛ.ΑΚΤ. 
απόφοιτοι της Σχολής Δοκίμων Υπαξιωματικών Λ.Σ.- 
ΕΛ.ΑΚΤ., οι οποίοι δεν εμπίπτουν στις περιπτώσεις των 
παραγράφων 4 και 5, προάγονται ανεξάρτητα της ύπαρ¬ 
ξης ή μη κενών οργανικών θέσεων, εφόσον συμπληρώ¬ 
σουν το μέγιστο χρόνο πραγματικής υπηρεσίας στον 
κατεχόμενο βαθμό ως εξής: 

α)Έξι ετών στο βαθμό του Αρχικελευστή. 

β) Πέντε ετών στο βαθμό του Ανθυπασπιστή, ή δεκαέξι 
ετών συνολικής πραγματικής υπηρεσίας από την ημερο¬ 
μηνία κατάταξης, από τα οποία τέσσερα έτη πραγματι¬ 
κής υπηρεσίας στο βαθμό του Ανθυπασπιστή. 

7. Οι προερχόμενοι από τη Σχολή Δοκίμων Λιμενο¬ 
φυλάκων δεν προάγονται αν δεν συμπληρώσουν τον 
προβλεπόμενο χρόνο παραμονής τους σε κάθε βαθμό, 
ως εξής: 

α) Λιμενοφύλακας: Οκτώ έτη πραγματικής υπηρεσί¬ 
ας. 

β) Κελευστής: Τέσσερα έτη πραγματικής υπηρεσίας, 
ή δώδεκα έτη συνολικής υπηρεσίας. 

γ) Επικελευστής: Τέσσερα έτη πραγματικής υπηρεσί¬ 
ας, ή δεκαέξι έτη συνολικής υπηρεσίας από την ημε¬ 
ρομηνία κατάταξης. 

δ) Αρχικελευστής: Τέσσερα έτη πραγματικής υπηρε¬ 
σίας, ή είκοσι έτη συνολικής υπηρεσίας, εφόσον κατέ¬ 
χουν πτυχίο Ιδρύματος Ανώτατης Εκπαίδευσης Πανεπι¬ 
στημιακού Τομέα, ή Ιδρύματος Ανώτατης Εκπαίδευσης 
Τεχνολογικού Τομέα, ή Τεχνολογικού Εκπαιδευτικού 
Ιδρύματος (Τ.Ε.Ι.), ή δίπλωμα Αξιωματικού Εμπορικού 
Ναυτικού Γ' τάξεως και πέντε έτη πραγματικής υπηρε¬ 
σίας, ή είκοσι ένα έτη συνολικής υπηρεσίας για τους 
υπολοίπους. 

ε) Ανθυπασπιστής: Πέντε έτη πραγματικής υπηρεσίας, 
ή είκοσι πέντε έτη συνολικής υπηρεσίας, εφόσον κατέ¬ 
χουν πτυχίο Ιδρύματος Ανώτατης Εκπαίδευσης Πανεπι¬ 
στημιακού Τομέα, ή Ιδρύματος Ανώτατης Εκπαίδευσης 
Τεχνολογικού Τομέα, ή Τεχνολογικού Εκπαιδευτικού 
Ιδρύματος (Τ.Ε.Ι.), ή δίπλωμα Αξιωματικού Εμπορικού 
Ναυτικού Γ' τάξεως και πέντε έτη, ή είκοσι έξι έτη συ¬ 
νολικής υπηρεσίας για τους υπολοίπους. 

8. Ο χρόνος φοίτησης στη Σχολή Δοκίμων Λιμενοφυ¬ 
λάκων θεωρείται ως χρόνος πραγματικής υπηρεσίας 
Λιμενοφύλακα και προσμετράται για τη συμπλήρωση 
του απαιτούμενου προς προαγωγή χρόνου στο βαθμό 
του Κελευστή. Αν υπάρχουν διαφορετικές ημερομηνί¬ 
ες κατάταξης στην ίδια εκπαιδευτική σειρά, ως χρό¬ 
νος φοίτησης στην παραγωγική σχολή, υπολογίζεται 
ο χρόνος από την ημερομηνία κατάταξης των πρώτων 
καταταχθέντων δοκίμων μέχρι και την προηγουμένη 
της ονομασίας τους ως μονίμων στελεχών. 

9. Για τον υπολογισμό του χρόνου παραμονής σε κάθε 
βαθμό, εφαρμόζονται αναλόγως οι διατάξεις του άρ¬ 
θρου 9 του παρόντος προεδρικού διατάγματος. 

Άρθρο 18 

Ειδικά τυπικά προσόντα προαγωγής 

1. Ανθυπασπιστές και Υπαξιωματικοί που εξέρχονται 
από τη Σχολή Δοκίμων Υπαξιωματικών Λ.Σ.-ΕΛ.ΑΚΤ. μετά 
την 26η Μαρτίου 2009 και κατέχουν ή προσκομίζουν 
μετά την αποφοίτησή τους, πτυχίο Ιδρύματος Ανώτατης 
Εκπαίδευσης Πανεπιστημιακού Τομέα, ή Ιδρύματος Ανώ¬ 
τατης Εκπαίδευσης Τεχνολογικού Τομέα, ή Τεχνολογι¬ 
κού Εκπαιδευτικού Ιδρύματος (Τ.Ε.Ι.), ή δίπλωμα Αξιωμα¬ 
τικού Εμπορικού Ναυτικού Γ' τάξεως, προάγονται στο 
βαθμό του Σημαιοφόρου και Ανθυπασπιστή αντίστοιχα, 
με τη συμπλήρωση χρόνου υπηρεσίας που διανύεται 
από μεν τους πτυχιούχους στις Λιμενικές Αρχές, από 
δε τους διπλωματούχους σε πλωτά ή εναέρια μέσα του 
Λ.Σ.-ΕΛ.ΑΚΤ., ως εξής: 

α) Αρχικελευστές: πέντε έτη ως Υπαξιωματικοί. 

β) Ανθυπασπιστές: δύο έτη στο βαθμό αυτόν. 

2. Γ ια τις ενεργούμενες σε καιρό πολέμου προαγω¬ 
γές βαθμοφόρων Λ.Σ.-ΕΛ.ΑΚΤ. δε λαμβάνονται υπόψιν 
τα ανωτέρω προβλεπόμενα ειδικά τυπικά προσόντα 
προαγωγής. 

Άρθρο 19 

Διενέργεια προαγωγών 

1. Οι προαγωγές των Ανθυπασπιστών, Υπαξιωματικών 
Λ.Σ.-ΕΛ.ΑΚΤ. και Λιμενοφυλάκων, ενεργούνται σύμφωνα 
με τη σειρά αρχαιότητας τους, όπως αυτή προκύπτει 
από την ένταξή τους στις οικείες επετηρίδες, με βάση 
τις αποφάσεις των Συμβουλίων Κρίσεων. 


2. Ανθυπασπιστές, Υπαξιωματικοί Λ.Σ.-ΕΛ.ΑΚΤ. και Λι¬ 
μενοφύλακες που τελούν σε διαθεσιμότητα με αίτηση 
τους, δεν κρίνονται και δεν προάγονται κατά το χρόνο 
της διαθεσιμότητάς τους. Μετά τη λήξη της διαθεσιμό¬ 
τητας, κρίνονται στις επόμενες τακτικές κρίσεις. 

3. Ανθυπασπιστές, Υπαξιωματικοί Λ.Σ.-ΕΛ.ΑΚΤ. και Λι¬ 
μενοφύλακες, που τελούν σε άδεια άνευ αποδοχών, δεν 
κρίνονται και δεν προάγονται κατά το χρόνο της αδείας 
τους, εκτός εάν τελούν σε γονική άδεια των άρθρων 51 
και 52 του ν.4075/2012. Μετά τη λήξη της αδείας τους, 
κρίνονται στις επόμενες τακτικές κρίσεις. 

4. Ανθυπασπιστές, Υπαξιωματικοί Λ.Σ.-ΕΛ.ΑΚΤ. και Λι¬ 
μενοφύλακες που τελούν σε συνήθη ή μακρά αναρρω- 
τική άδεια, κρίνονται και προάγονται κατά τη διάρκεια 
της απουσίας τους από την ενεργό υπηρεσία, εφόσον 
έχουν τα τυπικά και ουσιαστικά προσόντα για κρίση 
και προαγωγή. Ειδικότερα, οι κρινόμενοι που τελούν 
σε άνω των δύο μηνών αναρρωτική άδεια ή νοσηλεία, 
δύνανται να παραπέμπονται με διαταγή του Αρχηγού 
Λ.Σ.-ΕΛ.ΑΚΤ., πριν τη λήψη σχετικής απόφασης του αρ¬ 
μοδίου πρωτοβαθμίου Συμβουλίου Κρίσεων, ενώπιον της 
αρμόδιας κατά τις ισχύουσες διατάξεις Υγειονομικής 
Επιτροπής, για κρίση της κατάστασης της υγείας τους 
και της ικανότητας παραμονής τους στα μόνιμα εν ενερ- 
γεία στελέχη Λ.Σ.-ΕΛ.ΑΚΤ. Αν οι εν λόγω βαθμοφόροι 
κριθούν ως μη ικανοί να παραμείνουν στα μόνιμα εν 
ενεργεία στελέχη Λ.Σ.-ΕΛ.ΑΚΤ. και εφόσον η σχετική 
γνωμάτευση έχει καταστεί αμετάκλητη, σύμφωνα με 
τις εκάστοτε ισχύουσες διατάξεις, προωθείται αυτε- 
πάγγελτα σύμφωνα με τις ισχύουσες διατάξεις, η διοι¬ 
κητική πράξη αποστρατείας τους εξαιτίας του λόγου 
αυτού. Όσοι κρίνονται ως ικανοί να παραμείνουν στα 
μόνιμα εν ενεργεία στελέχη Λ.Σ.-ΕΛ.ΑΚΤ. κρίνονται και 
προάγονται στον επόμενο βαθμό, εφόσον συντρέχουν 
και οι λοιπές προϋποθέσεις που προβλέπονται από τις 
εκάστοτε ισχύουσες διατάξεις, αναδρομικά από τότε 
που έπρεπε κανονικά να προαχθούν. 

5. Οι Ανθυπασπιστές, Υπαξιωματικοί Λ.Σ.-ΕΛ.ΑΚΤ. και 
Λιμενοφύλακες που τελούν σε άδεια κυήσεως-λοχείας, 
ή σε άδεια ανατροφής τέκνου, κρίνονται και προάγονται 
κανονικά κατά τη διάρκεια της απουσίας τους από την 
ενεργό υπηρεσία, εφόσον σύμφωνα με τις εκάστοτε 
ισχύουσες διατάξεις, έχουν τα τυπικά και ουσιαστικά 
προσόντα για προαγωγή. 

6. Οι Ανθυπασπιστές, Υπαξιωματικοί Λ.Σ.-ΕΛ.ΑΚΤ. και 
Λιμενοφύλακες κατά των οποίων ασκήθηκε ποινική 
δίωξη κρίνονται όπως και οι λοιποί. Με σχετική από¬ 
φαση του αρμοδίου Συμβουλίου Κρίσεων δύναται να 
αναβληθεί η κρίση τους μέχρι την έκδοση αμετάκλη- 
της δικαστικής απόφασης ή αμετάκλητου δικαστικού 
βουλεύματος. 

7. Οι Ανθυπασπιστές, Υπαξιωματικοί Λ.Σ.-ΕΛ.ΑΚΤ. και 
Λιμενοφύλακες που τελούν σε προσωρινή κράτηση, ή 
έχουν καταδικασθεί σε στερητική της ελευθερίας ποινή, 
ή τελούν σε αιχμαλωσία, παράνομη απουσία, λιποταξία, 
ή σε αυτεπάγγελτη για οποιονδήποτε λόγο διαθεσιμό¬ 
τητα, δεν κρίνονται ούτε προάγονται κατά το χρόνο 
που τελούν σε μία από τις καταστάσεις αυτές. Μετά 
την έκδοση αμετάκλητου δικαστικού βουλεύματος ή 
αμετάκλητης δικαστικής απόφασης, κρίνονται από τα 
αρμόδια Συμβούλια Κρίσεων κατά την πρώτη τακτική 
ή έκτακτη συνοδό τους και αν εγγραφούν σε πίνακες 
προακτέων, προάγονται αναδρομικά, ανακτώντας την 
αρχαιότητά τους. 

8. Οι Ανθυπασπιστές, Υπαξιωματικοί Λ.Σ.-ΕΛ.ΑΚΤ. και 
Λιμενοφύλακες που τελούν σε αργία με πρόσκαιρη 
παύση ή προσωρινή απόλυση, δεν κρίνονται και δεν 
προάγονται, κατά τον χρόνο που τελούν σε μία από 
τις καταστάσεις αυτές. Μετά την έκτιση της ποινής 
τους, οι διατελέσαντες σε αργία με πρόσκαιρη παύση 
εφόσον έχουν συμπληρώσει τον προβλεπόμενο χρόνο 
παραμονής στον βαθμό για προαγωγή, κρίνονται από 
τα αρμόδια Συμβούλια Κρίσεων κατά την πρώτη τακτική 
ή έκτακτη συνοδό τους και εάν εγγραφούν σε πίνακα 
προακτέων, προάγονται μετά την προαγωγή του αμέ¬ 
σως νεότερου τους. 

9. Οι Ανθυπασπιστές, Υπαξιωματικοί Λ.Σ.-ΕΛ.ΑΚΤ. και 
Λιμενοφύλακες που έχουν παραπεμφθεί σε Ανακριτικό 
Συμβούλιο, δεν κρίνονται, εφόσον είναι εκκρεμής ή υπό¬ 
θεση τους. Αυτοί μετά την εκδίκαση της υπόθεσης τους, 
και εφόσον η τυχόν απαλλακτική γνωμοδότηση κατα¬ 
στεί αμετάκλητη, κρίνονται κατά την πρώτη τακτική ή 
έκτακτη σύνοδο των αρμοδίων Συμβουλίων Κρίσεων, 
και εάν κριθούν προακτέοι προάγονται ανακτώντας την 
αρχαιότητά τους. Αν τεθούν σε αργία με προσωρινή 
απόλυση ή με πρόσκαιρη παύση, εφαρμόζονται τα κα¬ 
θοριζόμενα στην προηγούμενη παράγραφο. 

10. Στις περιπτώσεις αναστολής της αποστρατείας Αν- 
θυπασπιστών, Υπαξιωματικών Λ.Σ. ΕΛ.ΑΚΤ. και Λιμενοφυ¬ 
λάκων λόγω παραπομπής τους σε Ανακριτικό Συμβούλιο 
με το ερώτημα της απόταξης, μέχρι την εκδίκαση της 
υπό κρίση υπόθεσης από το Ανακριτικό Συμβούλιο, ή 
λόγω παραπομπής τους ενώπιον της αρμόδιας Υγειονο¬ 
μικής Επιτροπής, εφόσον τελούν σε άνω των δύο μηνών 
αναρρωτική άδεια ή νοσηλεία, μέχρι την έκδοση αμε- 
τάκλητης γνωμάτευσης, ή στις περιπτώσεις αναβολής 
κρίσεων Ανθυπασπιστών, Υπαξιωματικών Λ.Σ.-ΕΛ.ΑΚΤ. 
και Λιμενοφυλάκων Λ.Σ.-ΕΛ.ΑΚΤ. που έχουν καταδικα- 
σθεί σε στερητική της ελευθερίας ποινή, ή τελούν σε 
προσωρινή κράτηση, ή σε αιχμαλωσία, ή σε παράνομη 
απουσία, ή σε λιποταξία, ή σε διαθεσιμότητα, ή σε άδεια 
άνευ αποδοχών πλην της γονικής άδειας των άρθρων 
51 και 52 του ν.4075/2012, δεν εμποδίζεται η κρίση ή 
και προαγωγή νεοτέρων τους, εφόσον συντρέχουν οι 
λοιπές προϋποθέσεις προαγωγής τους. 

11. Ανθυπασπιστές και Υπαξιωματικοί Λ.Σ.-ΕΛ.ΑΚΤ. που 
δεν έχουν συμπληρώσει τα ειδικά τυπικά προσόντα από 
υπαιτιότητά τους, κρίνονται στις τακτικές κρίσεις μετά 
τη συμπλήρωση των προσόντων αυτών και εάν κριθούν 
προακτέοι, προάγονται αναδρομικά από τότε που συ¬ 
μπλήρωσαν αυτά. 

12. Ανθυπασπιστές, Υπαξιωματικοί Λ.Σ.-ΕΛ.ΑΚΤ. και Λι¬ 
μενοφύλακες που είναι εγγεγραμμένοι στους πίνακες 
προακτέων και μεταπίπτουν πριν την προαγωγή τους, 
στην κατάσταση της αργίας με πρόσκαιρη παύση ή με 
προσωρινή απόλυση, ή σε προσωρινή κράτηση, ή σε 
αιχμαλωσία, ή σε παράνομη απουσία, ή σε λιποταξία, ή 
σε αυτεπάγγελτη διαθεσιμότητα, ή σε διαθεσιμότητα 
με αίτηση, ή παραπέμπονται σε Ανακριτικό Συμβούλιο, 
ή καταδικάζονται σε στερητική της ελευθερίας ποινή 
δεν προάγονται, αλλά κρίνονται εκ νέου από τα αρμόδια 
Συμβούλια Κρίσεων, σύμφωνα με τις προβλεπόμενες 
προϋποθέσεις. 

13. Δεν ενεργείται προαγωγή και δεν απονέμεται βαθ¬ 
μός σε Ανθυπασπιστές, Υπαξιωματικούς Λ.Σ.-ΕΛ.ΑΚΤ. και 
Λιμενοφύλακες μετά την έκδοση της διοικητικής πράξης 
με την οποία τίθενται σε αποστρατεία. 


14. Οι Ανθυπασπιστές και Υπαξιωματικοί Λ.Σ.-ΕΛ.ΑΚΤ. 
απόφοιτοι της Σχολής Υπαξιωματικών Λ.Σ.-ΕΛ.ΑΚΤ., ή 
της Σχολής Λιμενοφυλάκων, οι οποίοι είναι κάτοχοι απο¬ 
λυτηρίου τίτλου δευτεροβάθμιας εκπαίδευσης, ή τίτλου 
σπουδών μεταδευτεροβάθμιας μη τριτοβάθμιας εκπαί¬ 
δευσης, δεν εξομοιώνονται ως προς τα γενικά και ειδικά 
τυπικά προσόντα προαγωγής, με τους Ανθυπασπιστές 
και Υπαξιωματικούς Λ.Σ.-ΕΛ.ΑΚΤ. αποφοίτους των ιδίων 
Σχολών, πτυχιούχους Ιδρύματος Ανώτατης Εκπαίδευ¬ 
σης Πανεπιστημιακού Τομέα, ή Ιδρύματος Ανώτατης 
Εκπαίδευσης Τεχνολογικού Τομέα, ή Κέντρου Ανώτερης 
Τεχνολογικής Εκπαίδευσης (Κ.Α.Τ.Ε.Ε.), ή Τεχνολογικού 
Εκπαιδευτικού Ιδρύματος (Τ.Ε.Ι.), ή κατόχους διπλώματος 
Αξιωματικού Εμπορικού Ναυτικού Γ' τάξεως. 

15. Από τις διατάξεις του παρόντος άρθρου δε θίγονται 
οι προαγωγές όσων υπάγονται σε κατάσταση μόνιμης 
διαθεσιμότητας, πολεμικής διαθεσιμότητας, πολεμικής 
αποστρατείας και όσων προήχθησαν επ’ ανδραγαθία 
ή για διακεκριμένη πράξη, σύμφωνα με τις εκάστοτε 
ισχύουσες διατάξεις. 

ΚΕΦΑΛΑΙΟ Ε' 

ΟΥΣΙΑΣΤΙΚΑ ΠΡΟΣΟΝΤΑ ΠΡΟΑΓΩΓΗΣ 
Αρθρο 20 

Εννοια ουσιαστικών προσόντων 

Τα ουσιαστικά προς προαγωγή προσόντα προσδιορί¬ 
ζουν την εν γένει ικανότητα των στελεχών Λ.Σ.-ΕΛ.ΑΚΤ. 
για την άσκηση των καθηκόντων του βαθμού τους και 
την περαιτέρω εξέλιξή τους, συνάγονται δε από τα 
έγγραφα αξιολόγησης και τα λοιπά έγγραφα που υπάρ¬ 
χουν στους ατομικούς τους φακέλους. 

Αρθρο 21 

Αξιολόγηση ουσιαστικών προσόντων 

1. Οι εκθέσεις αξιολόγησης είναι τα έγγραφα εμπι- 
στευτικού χαρακτήρα, στα οποία εμφαίνονται και βαθ¬ 
μολογούνται αναλυτικά τα ουσιαστικά προσόντα του 
προσωπικού Λ.Σ.-ΕΛ.ΑΚΤ. όλων των βαθμών, πλην του 
Αρχηγού Λ.Σ.-ΕΛ.ΑΚΤ. και επισημαίνονται τυχόν ελλεί¬ 
ψεις και ελαττώματα αυτών. 

2. Ο συντάκτης της έκθεσης αξιολόγησης καλείται 
αξιολογών και αυτός στον οποίον αναφέρεται η έκθεση 
αξιολόγησης αξιολογούμενος. Ο αξιολογών πρέπει να 
είναι Αξιωματικός Λ.Σ.-ΕΛ.ΑΚΤ. ανώτερος ή αρχαιότερος 
από τον αξιολογούμενο, φέρει τουλάχιστον το βαθμό 
του Σημαιοφόρου Λ.Σ.-ΕΛ.ΑΚΤ. και ο αξιολογούμενος 
πρέπει να υπηρετεί υπό τις διαταγές του. Γνωματεύων 
είναι ο Αξιωματικός Λ.Σ.-ΕΛ.ΑΚΤ., ο οποίος γνωματεύει 
ως δεύτερο κλιμάκιο επί της εκθέσεως αξιολόγησης που 
συνέταξε ο αξιολογών και είναι ανώτερος ή αρχαιότε¬ 
ρος από τον αξιολογούντο. 

3. Εκθέσεις αξιολόγησης δε συντάσσονται εφόσον 
ο κρινόμενος έχει υπηρετήσει για χρονικό διάστημα 
μικρότερο των εξήντα ημερών υπό τις διαταγές του αξι- 
ολογούντος, στο οποίο δεν συνυπολογίζεται ο χρόνος 
της κανονικής, προφορικής άδειας, ή της ειδικής άδειας 
εξετάσεων. Για τους γνωματεύοντες δεν απαιτείται να 
έχουν συμπληρώσει ορισμένο χρόνο υπό τις διαταγές 
τους οι αξιολογούμενοι. Ανάλογα με το χρόνο σύνταξής 
τους, οι εκθέσεις αξιολόγησης διακρίνονται σε τακτικές 
και έκτακτες. Τακτικές είναι εκείνες που συντάσσονται 
την 10η Ιανουάριου κάθε έτους και έκτακτες είναι εκεί- 

νες που συντάσσονται, εφόσον έχει παρέλθει χρονικό 
διάστημα εξήντα ημερών από την προηγούμενη σύνταξη 
τακτικής ή έκτακτης έκθεσης αξιολόγησης: 

α) σε περίπτωση μετάθεσης είτε του αξιολογούντος 
είτε του αξιολογουμένου, 

β) σε κάθε περίπτωση διακοπής, για οποιονδήποτε 
λόγο, της υπηρεσιακής εξάρτησης που συνδέει τον αξι¬ 
ολογούντο και τον αξιολογούμενο, εφόσον η διακοπή 
διήρκεσε ή θα διαρκέσει τουλάχιστον εξήντα ημέρες. 
Διακοπή της υπηρεσιακής εξάρτησης υπάρχει και στην 
περίπτωση κατά την οποία ως προϊστάμενος κάποιας 
Υπηρεσίας τοποθετείται Αξιωματικός Λ.Σ.-ΕΛ.ΑΚΤ. ανώ¬ 
τερος ή αρχαιότερος από αυτόν που υπηρετεί στη θέση 
αυτή, χωρίς ο τελευταίος να μετακινηθεί, 

γ) σε περίπτωση διαπίστωσης ουσιώδους έλλειψης 
ουσιαστικών προσόντων, ή μη εκτέλεσης των ανατε¬ 
θειμένων καθηκόντων. 

δ) οποτεδήποτε διαταχθεί από τον Αρχηγό Λ.Σ.- 
ΕΛ.ΑΚΤ. για τους ανώτατους ή ανώτερους Αξιωματι¬ 
κούς Λ.Σ.-ΕΛ.ΑΚΤ. και από τον Προϊστάμενο του Κλάδου 
Διοίκησης, Οργάνωσης και Εκπαίδευσης, για το λοιπό 
προσωπικό Λ.Σ.-ΕΛ.ΑΚΤ., εφόσον διαπιστώνεται συν¬ 
δρομή εκτάκτων περιστατικών, τα οποία επιβάλλουν 
την αξιολόγηση. 

4. Ο αξιολογών συντάσσει σημείωμα αξιολόγησης, 
στην περίπτωση που ο αξιολογούμενος έχει υπηρετήσει 
για χρονικό διάστημα μικρότερο των εξήντα ημερών 
υπό τις διαταγές του, όπου βαθμολογεί και περιγρά¬ 
φει συνοπτικά τα ουσιαστικά προσόντα για τα οποία 
μπόρεσε να διαμορφώσει γνώμη, επισημαίνοντας και 
τυχόν ελαττώματα. Κατά τα λοιπά εφαρμόζονται όσα 
προβλέπονται στην παράγραφο 2 του παρόντος. 

5. Τις εκθέσεις και τα σημειώματα αξιολόγησης συ¬ 
ντάσσει ιδιόχειρα ο αρμόδιος Αξιωματικός Λ.Σ.-ΕΛ.ΑΚΤ. 
Σε περίπτωση κωλύματος, απουσίας ή μη ύπαρξης αξι- 
ολογούντος, η αρμοδιότητα σύνταξης της έκθεσης ή 
του σημειώματος αξιολόγησης περιέρχεται στον γνω- 
ματεύοντα και η αρμοδιότητα του γνωματεύοντος στον 
άμεσα προϊστάμενο αυτού. Σε περίπτωση απουσίας ή μη 
ύπαρξης γνωματεύοντος, ή όταν συμπέσει η αρμοδιότη¬ 
τα του αξιολογούντος και του γνωματεύοντος στον ίδιο 
Αξιωματικό Λ.Σ.-ΕΛ.ΑΚΤ., αυτή περιέρχεται στον άμεσα 
προϊστάμενο αυτού. Το ίδιο ισχύει και στην περίπτωση 
που ο αξιολογών ή ο γνωματεύων είναι νεότερος του 
αξιολογουμένου ή ο γνωματεύων είναι νεότερος του 
αξιολογούντος. Εάν δεν υπάρχει ούτε αξιολογών, ούτε 
γνωματεύων τότε αυτοί ορίζονται από τον Αρχηγό Λ.Σ.- 
ΕΛ.ΑΚΤ. και στις περιπτώσεις αυτές δεν απαιτείται ο 
αξιολογούμενος να έχει συμπληρώσει ορισμένο χρόνο 
υπό τις διαταγές του συντάκτη. 

6. Η αξιολόγηση των στελεχών Λ.Σ.-ΕΛ.ΑΚΤ. αναβάλ¬ 
λεται για όσο χρόνο αυτοί 

α) τελούν σε κατάσταση αυτεπάγγελτης ή μη διαθε¬ 
σιμότητας, 

β) τελούν σε λιποταξία ή αιχμαλωσία, 

γ) εκτίουν στερητική της ελευθερίας ποινή ή τελούν 
σε προσωρινή κράτηση, 

δ) εκτίουν ποινή αργίας με προσωρινή απόλυση ή με 
πρόσκαιρη παύση, 

ε) έχουν παραπεμφθεί ενώπιον πειθαρχικού συμβου¬ 
λίου, 

στ) τελούν για χρονικό διάστημα άνω των δύο μηνών, 
σε συνεχόμενη άδεια για οποιονδήποτε λόγο ή σε με¬ 
τεκπαίδευση. 


Οι εκθέσεις και τα σημειώματα αξιολόγησης αυτών 
συντάσσονται αμελλητί μετά την άρση του λόγου που 
προκάλεσε τη μη σύνταξη, από τους συντάκτες που 
ήσαν αρμόδιοι κατά τον χρόνο που έπρεπε να συντα¬ 
χθούν κανονικά. Αν οι συντάκτες και οι γνωματεύοντας 
κωλύονται, απουσιάζουν ή δεν υπάρχουν, εφαρμόζονται 
οι διατάξεις της παραγράφου 5 του παρόντος. 

7. Οι Αξιωματικοί Λ.Σ.-ΕΛ.ΑΚΤ. που τελούν σε διαθε¬ 
σιμότητα, μακρά αναρρωτική άδεια, αργία με απόλυση, 
αργία με πρόσκαιρη παύση, ή έχουν παραπεμφθεί ενώ¬ 
πιον πειθαρχικού συμβουλίου δεν συντάσσουν εκθέσεις 
ή σημειώματα αξιολόγησης, για το χρονικό διάστημα 
που υπηρέτησαν υπό τις διαταγές τους υφιστάμενοι 
Αξιωματικοί ή βαθμοφόροι Λ.Σ.-ΕΛ.ΑΚΤ. Στις περιπτώ¬ 
σεις αυτές ο Αρχηγός Λ.Σ.-ΕΛ.ΑΚΤ., εφόσον κρίνεται 
αναγκαία η αξιολόγηση, ορίζει ως συντάκτες και ως 
γνωματεύοντας Αξιωματικούς Λ.Σ.-ΕΛ.ΑΚΤ. ανώτερους 
των αξιολογουμένων. 

8. Η ενημέρωση του αξιολογουμένου επί του περιεχο¬ 
μένου της έκθεσης και του σημειώματος αξιολόγησης 
είναι σε κάθε περίπτωση υποχρεωτική και γίνεται με 
ευθύνη του αξιολογούντος και του γνωματεύοντος, μετά 
την αξιολόγηση, με κάθε πρόσφορο υπηρεσιακό τρόπο. 
Η ενημέρωση του αξιολογουμένου ασκείται με επιτόπια 
μελέτη της έκθεσης ή του σημειώματος αξιολόγησης 
και αποδεικνύεται με την υπογραφή του σε κατάλλη¬ 
λο σημείο του σχετικού εντύπου. Ο αξιολογούμενος 
δικαιούται μετά από αίτηση του να λάβει επικυρωμένο 
φωτοαντίγραφο της έκθεσης και του σημειώματος αξι¬ 
ολόγησής του, καθώς και κάθε άλλου εγγράφου που 
έχει επισυναφθεί σε αυτές. 

9. Αν ο αξιολογούμενος διαφωνεί με οποιοδήποτε 
στοιχείο της αξιολόγησης του, δύναται μετά τη γνωμά¬ 
τευση, εντός ανατρεπτικής προθεσμίας τριών ημερών 
αρχομένης από την ημερομηνία που έλαβε γνώση της 
αξιολόγησής του, να ασκήσει προσφυγή, με αναφορά 
του η οποία υποβάλλεται στη Διεύθυνση Προσωπικού 
Λ.Σ.-ΕΛ.ΑΚΤ., άπαξ για κάθε έκθεση ή σημείωμα αξιολό¬ 
γησης, όπου αναφέρει τους λόγους για τους οποίους 
προσβάλλει τη συγκεκριμένη βαθμολογία ή περιγραφή, 
καθώς και κάθε άλλο στοιχείο. Η οριστική αξιολόγηση 
γίνεται από τον προϊστάμενο του γνωματεύοντος. Στην 
περίπτωση που δεν είναι δυνατή η οριστική αξιολόγηση 
από τον προϊστάμενο του γνωματεύοντος, αυτή θα γίνε¬ 
ται από τα αρμόδια για την κρίση του αξιολογουμένου 
Συμβούλια. Το όργανο οριστικής αξιολόγησης αξιολογεί 
οριστικά τον προσφεύγοντα για τα προσόντα ή τα στοι¬ 
χεία για τα οποία αυτός έχει προσφύγει, σημειώνοντας 
την αξιολόγησή του επί της εκθέσεως ή του σημειώμα¬ 
τος αξιολόγησης, δύναται δε στο πλαίσιο της εξέτασης 
της προσφυγής να συλλέξει τα απαραίτητα στοιχεία με 
οποιονδήποτε κατά την κρίση του πρόσφορο τρόπο. Η 
σχετική αλληλογραφία επιστρέφεται στον αξιολογού¬ 
ντο ο οποίος ενημερώνει τον αξιολογούμενο και στη 
συνέχεια την υποβάλλει στη Διεύθυνση Προσωπικού 
Λ.Σ.-ΕΛ.ΑΚΤ. Για την ενημέρωση του αξιολογουμένου 
και το δικαίωμα λήψης αντιγράφων ισχύουν τα καθορι¬ 
ζόμενα στην παράγραφο 8 του παρόντος. Η διαδικασία 
της προσφυγής του αξιολογουμένου και της οριστικής 
αξιολόγησής του, πρέπει να ολοκληρώνεται εντός ενός 
μηνός από την ημερομηνία υποβολής της προσφυγής 
και σε περίπτωση προσβολής τακτικών εκθέσεων αξι¬ 
ολόγησης πριν τις ετήσιες τακτικές κρίσεις. Η οριστική 

αξιολόγηση του προσφεύγοντος γίνεται ακόμα και εάν 
δεν έχει μεσολαβήσει γνωμάτευση. 

10. Ο τύπος των εκθέσεων και σημειωμάτων αξιο¬ 
λόγησης, καθορίζεται με απόφαση του Αρχηγού Λ.Σ.- 
ΕΛ.ΑΚΤ. 

Άρθρο 22 

Κριτήρια αξιολόγησης ουσιαστικών προσόντων 

1. Τα κριτήρια αξιολόγησης των ουσιαστικών προσό¬ 
ντων αναφέρονται στις διοικητικές ικανότητες, στις 
υπηρεσιακές σχέσεις και στη συμπεριφορά, στην επαγ¬ 
γελματική κατάρτιση και στην υπηρεσιακή απόδοση, 
στα ειδικά προσόντα και στα ηθικά, διανοητικά, ψυχικά 
και σωματικά προσόντα. Τα ελαττώματα δε βαθμολο¬ 
γούνται αλλά περιγράφονται στην έκθεση αξιολόγησης 
και ανάλογα με την φύση τους επηρεάζουν δυσμενώς 
την εκτίμηση των λοιπών ουσιαστικών προσόντων και 
ιδιαίτερα εκείνων που αναφέρονται στη διοικητική ικα¬ 
νότητα, στις υπηρεσιακές σχέσεις και στα ηθικά και ψυ¬ 
χικά προσόντα. Τα ελαττώματα πρέπει να προκύπτουν 
από επίσημα έγγραφα στοιχεία που αναφέρονται στο 
χρόνο που καλύπτει η έκθεση αξιολόγησης. 

Για την αξιολόγηση των διοικητικών ικανοτήτων, λαμ- 
βάνονται υπόψιν: 

α) το κύρος, ο σεβασμός, η εκτίμηση που απολαμβάνει 
από τους υφισταμένους του, 
β) η ικανότητα προγραμματισμού, οργάνωσης, συντο¬ 
νισμού και ελέγχου, αναλόγως της θέσης που κατέχει 
στην Υπηρεσία, 

γ) η ικανότητα εποπτείας και καθοδήγησης των υφι¬ 
σταμένων του, ως προς την άσκηση των καθηκόντων 
τους, 

δ) η ικανότητα αξιολόγησης και αποδοτικής χρησι¬ 
μοποίησης των υφισταμένων του και αξιοποίησης των 
διαθέσιμων μέσων, 
ε) ο έλεγχος των διατασσομένων, 
στ) η ικανότητα λήψης αποτελεσματικών αποφάσεων, 
ζ) η ανάληψη ευθυνών. 

Για την αξιολόγηση των υπηρεσιακών σχέσεων και 
της συμπεριφοράς λαμβάνονται υπόψιν: 
α) το αίσθημα αλληλεγγύης και συναδελφικότητας, 
β) η συμπεριφορά και το πνεύμα εξυπηρέτησης προς 
τους πολίτες, 

γ) η συνεργασία με άλλες Υπηρεσίες και Αρχές. 

Για την αξιολόγηση της επαγγελματικής κατάρτισης 
και της υπηρεσιακής απόδοσης λαμβάνονται υπόψιν: 

α) η γνώση του αντικειμένου στον κατεχόμενο βαθ¬ 
μό, όπως αυτή προκύπτει από τίτλους σπουδών, εκ¬ 
παιδεύσεις, μετεκπαιδεύσεις, καθώς και εμπειρία στο 
αντικείμενο, 

β) οι λοιπές γνώσεις, όπως ειδικές γνώσεις, ξένες 
γλώσσες, 

γ) η ικανότητα εφαρμογής των γνώσεων και της εμπει¬ 
ρίας κατά τον χρόνο εκτέλεσης των ανατεθειμένων 
καθηκόντων, 

δ) η περαιτέρω κατάρτιση, 
ε) ο ζήλος και η αφοσίωση στην εργασία, 
στ) η αποδοτική χρήση των μέσων και υλικών που 
έχει αναλάβει. 

Γ ια την αξιολόγηση των ειδικών προσόντων λαμβά- 
νονται υπόψιν: 

α) η ανάληψη πρωτοβουλιών και η εισήγηση προτά¬ 
σεων σχετικά με την Υπηρεσία, 


β) η αυτοπεποίθηση, η ψυχραιμία και η σταθερότητα 
σε γνώμες και αποφάσεις, 

γ) η ικανότητα μετάδοσης επαγγελματικών γνώσεων, 

δ) το θάρρος, 

στ) η πολεμική δράση. 

Γ ια την αξιολόγηση των ηθικών, διανοητικών, ψυχικών 
και σωματικών προσόντων λαμβάνονται υπόψιν: 
α) η αξιοπρέπεια και η ακεραιότητα του χαρακτήρα, 
β) η συνέπεια, 
γ) η ειλικρίνεια, 
δ) η πειθαρχία, 
ε) η εχεμύθεια. 

2. Τα κριτήρια αξιολόγησης βαθμολογούνται με ακέ¬ 
ραιους αριθμούς από 1 μέχρι 10, αριθμητικώς. Κατά την 
εξαγωγή του μέσου όρου κάθε ομάδας κριτηρίων, οι 
δεκαδικοί αριθμοί μέχρι εκατοστού της μονάδας δια¬ 
τηρούνται. Αν ορισμένα από τα ουσιαστικά προσόντα 
δεν είναι δυνατόν να βαθμολογηθούν, επειδή δεν προ¬ 
σιδιάζουν στο βαθμό ή στην ειδικότητα του κρινομένου, 
ή εάν ο αξιολογούμενος δεν εκτελούσε υπηρεσία, ή δε 
δοκιμάστηκε αναλόγως, αντί βαθμού τίθεται η ένδειξη 
«Δ.Δ.» (Δε δοκιμάσθηκε). Η κλίμακα βαθμολογίας των 
ουσιαστικών προσόντων είναι η εξής: 

Εξαίρετος: 10 
Λίαν Καλός: 8, 9 
Καλός: 5, 6, 7 
Μέτριος: 3, 4 
Απαράδεκτος: 1, 2 

Οι αξιολογούντες και γνωματεύοντες βαθμολογούν 
και περιγράφουν την εικόνα του αξιολογουμένου, με 
βάση τα ουσιαστικά προσόντα και την απόδοσή του 
κατά το χρονικό διάστημα της αξιολόγησης και δεν επι¬ 
τρέπεται να λαμβάνουν γνώση του περιεχομένου εγγρά¬ 
φων αξιολόγησης, που αναφέρονται σε άλλα χρονικά 
διαστήματα. Οι βαθμολογίες 1, 2, 3, 4 σε οποιοδήποτε 
ουσιαστικό προσόν πρέπει να αιτιολογούνται σαφώς, 
ειδικώς και επαρκώς και να στηρίζονται σε συγκεκριμέ¬ 
να γεγονότα ή στοιχεία τα οποία συνέβησαν στο χρόνο 
που αναφέρεται η έκθεση ή το σημείωμα αξιολόγησης. 
Σε περίπτωση διαφωνίας του γνωματεύοντος με τον 
αξιολογούμενο λαμβάνεται υπόψιν η βαθμολογία του 
γνωματεύοντος. 

Άρθρο 23 

Συντάκτες εκθέσεων και σημειωμάτων αξιολόγησης 

1. Οι εκθέσεις και τα σημειώματα αξιολόγησης των 
Αντιναυάρχων και των Υποναυάρχων Λ.Σ.-ΕΛ.ΑΚΤ., συ- 
ντάσσονται από τον Αρχηγό Λ.Σ.-ΕΛ.ΑΚΤ. και δεν υπό- 
κεινται σε γνωμάτευση. 

2. Οι εκθέσεις και τα σημειώματα αξιολόγησης των 
προϊσταμένων της Υπηρεσίας Εσωτερικών Υποθέσε¬ 
ων και της Διεύθυνσης Παλλαϊκής Άμυνας-Πολιτικής 
Σχεδίασης Έκτακτης Ανάγκης και Θαλασσίων Κρατι¬ 
κών Μεταφορών συντάσσονται από τον Αρχηγό Λ.Σ.- 
ΕΛ.ΑΚΤ. και δεν υπόκεινται σε γνωμάτευση. Οι εκθέσεις 
και τα σημειώματα αξιολόγησης των Τμηματαρχών των 
ανωτέρω Υπηρεσιών, καθώς και εκείνων της Γενικής 
Επιθεώρησης συντάσσονται από τους προϊσταμένους 
των Υπηρεσιών αυτών και γνωματεύει ο Αρχηγός Λ.Σ.- 
ΕΛ.ΑΚΤ. Για το λοιπό προσωπικό που υπηρετεί στις 
συγκεκριμένες Υπηρεσίες, συντάσσονται εκθέσεις και 
σημειώματα αξιολόγησης από τον εκάστοτε Τμηματάρ- 
χη και γνωματεύει ο αρμόδιος προϊστάμενος. 

3. Οι εκθέσεις και τα σημειώματα αξιολόγησης του 
προσωπικού Λ.Σ.-ΕΛ.ΑΚΤ. που υπηρετεί στα Γραφεία 
του Υπουργού, Υφυπουργού Προστασίας του Πολίτη 
και του Γενικού Γραμματέα Ασφάλειας Ναυσιπλοΐας, 
συντάσσονται από το δεύτερο σε αρχαιότητα Αξιωμα¬ 
τικό Λ.Σ.-ΕΛ.ΑΚΤ. και γνωματεύει ο αρχαιότερος Αξι¬ 
ωματικός Λ.Σ.-ΕΛ.ΑΚΤ. Οι εκθέσεις και τα σημειώματα 
αξιολόγησης του δευτέρου σε αρχαιότητα Αξιωματικού 
Λ.Σ.-ΕΛ.ΑΚΤ., συντάσσονται από τον αρχαιότερο αυτού 
Αξιωματικό Λ.Σ.-ΕΛ.ΑΚΤ. και γνωματεύει ο Διευθυντής 
Προσωπικού Λ.Σ.-ΕΛ.ΑΚΤ. Οι εκθέσεις και τα σημειώ¬ 
ματα αξιολόγησης του αρχαιότερου Αξιωματικού Λ.Σ.- 
ΕΛ.ΑΚΤ. συντάσσονται από τον Διευθυντή Προσωπικού 
Λ.Σ.-ΕΛ.ΑΚΤ. και γνωματεύει ο Προϊστάμενος Κλάδου 
Διοίκησης Οργάνωσης και Εκπαίδευσης. 

4. Οι εκθέσεις και τα σημειώματα αξιολόγησης του 
προσωπικού Λ.Σ.-ΕΛ.ΑΚΤ. που υπηρετεί στο Επιτελικό 
Γραφείο του Αρχηγού Λ.Σ.-ΕΛ.ΑΚΤ. καθώς επίσης και 
του Υπασπιστή αυτού, συντάσσονται από το δεύτερο 
σε αρχαιότητα Αξιωματικό Λ.Σ.-ΕΛ.ΑΚΤ. και γνωματεύει 
ο Διευθυντής του Επιτελικού Γραφείου. Οι εκθέσεις και 
τα σημειώματα αξιολόγησης του δευτέρου σε αρχαιό¬ 
τητα Αξιωματικού Λ.Σ.-ΕΛ.ΑΚΤ. συντάσσονται από τον 
Διευθυντή του Επιτελικού Γραφείου και γνωματεύει ο 
Αρχηγός Λ.Σ.-ΕΛ.ΑΚΤ. Οι εκθέσεις και τα σημειώματα 
αξιολόγησης του Διευθυντή του Επιτελικού Γραφείου 
συντάσσονται από τον Αρχηγό Λ.Σ.-ΕΛ.ΑΚΤ. και δεν 
υπόκεινται σε γνωμάτευση. Οι εκθέσεις και τα σημει¬ 
ώματα αξιολόγησης του προσωπικού Λ.Σ.-ΕΛ.ΑΚΤ. που 
υπηρετεί στο Γραφείο του Υπαρχηγού Λ.Σ.-ΕΛ.ΑΚΤ. 
συντάσσονται από τον βοηθό αυτού και γνωματεύει ο 
Υπαρχηγός Λ.Σ.-ΕΛ.ΑΚΤ. Οι εκθέσεις και τα σημειώματα 
αξιολόγησης του βοηθού του Υπαρχηγού Λ.Σ.-ΕΛ.ΑΚΤ. 
συντάσσονται από τον Υπαρχηγό Λ.Σ.-ΕΛ.ΑΚΤ. και δεν 
υπόκεινται σε γνωμάτευση. Οι εκθέσεις και τα σημει¬ 
ώματα αξιολόγησης του προσωπικού Λ.Σ.-ΕΛ.ΑΚΤ. που 
υπηρετεί στο Γ ραφείο του Επιτελάρχη Αρχηγείου Λ.Σ.- 
ΕΛ.ΑΚΤ. καθώς και του βοηθού αυτού, συντάσσονται από 
τον δεύτερο σε αρχαιότητα Αξιωματικό Λ.Σ.-ΕΛ.ΑΚΤ. και 
γνωματεύει ο αρχαιότερος Αξιωματικός Λ.Σ.-ΕΛ.ΑΚΤ. Οι 
εκθέσεις και τα σημειώματα αξιολόγησης του δευτέρου 
σε αρχαιότητα Αξιωματικού Λ.Σ.-ΕΛ.ΑΚΤ. συντάσσονται 
από τον αρχαιότερο αυτού Αξιωματικό Λ.Σ.-ΕΛ.ΑΚΤ. του 
Γραφείου του Επιτελάρχη Αρχηγείου Λ.Σ.-ΕΛ.ΑΚΤ. και 
γνωματεύει ο Επιτελάρχης Αρχηγείου Λ.Σ.-ΕΛ.ΑΚΤ. Οι 
εκθέσεις και τα σημειώματα αξιολόγησης του αρχαιό¬ 
τερου Αξιωματικού Λ.Σ.-ΕΛ.ΑΚΤ. συντάσσονται από τον 
Επιτελάρχη Αρχηγείου Λ.Σ.-ΕΛ.ΑΚΤ. και δεν υπόκεινται 
σε γνωμάτευση. 

5. Οι εκθέσεις και τα σημειώματα αξιολόγησης του 
προσωπικού Λ.Σ.-ΕΛ.ΑΚΤ. που υπηρετεί στις Διευθύνσεις 
του Αρχηγείου Λ.Σ.-ΕΛ.ΑΚΤ. συντάσσονται από τον αρ¬ 
μόδιο Τμηματάρχη και γνωματεύει ο αρμόδιος Διευθυ¬ 
ντής. Τις εκθέσεις και τα σημειώματα αξιολόγησης των 
Τμηματαρχών συντάσσει ο Διευθυντής και γνωματεύει 
ο αρμόδιος Προϊστάμενος Κλάδου και τις εκθέσεις και 
τα σημειώματα αξιολόγησης των Διευθυντών συντάσσει 
ο αρμόδιος Προϊστάμενος Κλάδου και γνωματεύει ο 
Επιτελάρχης Αρχηγείου Λ.Σ.-ΕΛ.ΑΚΤ. Τις εκθέσεις και τα 
σημειώματα αξιολόγησης των Προϊσταμένων Κλάδων, 
συντάσσει ο Επιτελάρχης Αρχηγείου Λ.Σ.-ΕΛ.ΑΚΤ. και 
γνωματεύει ο Υπαρχηγός Λ.Σ.-ΕΛ.ΑΚΤ. 


6. Οι εκθέσεις και τα σημειώματα αξιολόγησης του 
προϊσταμένου της Μονάδας Υποβρυχίων Αποστολών, 
συντάσσονται από το Διευθυντή της Διεύθυνσης Ειδικών 
Μονάδων και γνωματεύει ο Προϊστάμενος Κλάδου Επι¬ 
χειρήσεων. Οι εκθέσεις και τα σημειώματα αξιολόγησης 
των προϊσταμένων της Υπηρεσίας Εναερίων Μέσων και 
της Υπηρεσίας Συνδέσμων Διασωστών, συντάσσονται 
από το Διευθυντή της Διεύθυνσης Εναερίων Μέσων και 
γνωματεύει ο Προϊστάμενος Κλάδου Επιχειρήσεων. Οι 
εκθέσεις και τα σημειώματα αξιολόγησης του δευτέρου 
σε αρχαιότητα Αξιωματικού Λ.Σ.-ΕΛ.ΑΚΤ. των ανωτέρω 
Υπηρεσιών συντάσσονται από τους προϊσταμένους και 
γνωματεύει ο αρμόδιος Διευθυντής της Διεύθυνσης από 
την οποία ελέγχονται ή εποπτεύονται. Για το λοιπό 
προσωπικό Λ.Σ.-ΕΛ.ΑΚΤ. που υπηρετεί στις συγκεκρι¬ 
μένες Υπηρεσίες συντάσσονται εκθέσεις και σημειώ¬ 
ματα αξιολόγησης από τον δεύτερο σε αρχαιότητα 
Αξιωματικό Λ.Σ.-ΕΛ.ΑΚΤ. και γνωματεύει ο αρμόδιος 
προϊστάμενος. 

7. Οι εκθέσεις και τα σημειώματα αξιολόγησης του 
Διευθυντή της Υπηρεσίας Υγειονομικού, συντάσσονται 
από τον Επιτελάρχη Αρχηγείου Λ.Σ.-ΕΛ.ΑΚΤ. και δεν 
υπόκεινται σε γνωμάτευση. Οι εκθέσεις και τα σημειώ¬ 
ματα αξιολόγησης των Τμηματαρχών της ανωτέρω Υπη¬ 
ρεσίας, συντάσσονται από το Διευθυντή και γνωματεύει 
ο Επιτελάρχης Αρχηγείου Λ.Σ.-ΕΛ.ΑΚΤ. Γ ια το λοιπό 
προσωπικό που υπηρετεί στη συγκεκριμένη Υπηρεσία, 
συντάσσονται εκθέσεις και σημειώματα αξιολόγησης 
από τον εκάστοτε Τμηματάρχη και γνωματεύει ο Δι¬ 
ευθυντής. 

8. Οι εκθέσεις και τα σημειώματα αξιολόγησης του 
προϊσταμένου της Μονάδας Εσωτερικού Οικονομικού 
Ελέγχου συντάσσονται από τον Επιτελάρχη Αρχηγεί¬ 
ου Λ.Σ.-ΕΛ.ΑΚΤ. και δεν υπόκεινται σε γνωμάτευση. Οι 
εκθέσεις και τα σημειώματα αξιολόγησης του δευτέ¬ 
ρου σε αρχαιότητα Αξιωματικού Λ.Σ.-ΕΛ.ΑΚΤ. συντάσ- 
σονται από τον προϊστάμενο της ανωτέρω Υπηρεσίας 
και γνωματεύει ο Επιτελάρχης Αρχηγείου Λ.Σ.-ΕΛ.ΑΚΤ. 
Για το λοιπό προσωπικό Λ.Σ.-ΕΛ.ΑΚΤ. που υπηρετεί στη 
συγκεκριμένη Υπηρεσία συντάσσονται εκθέσεις και ση¬ 
μειώματα αξιολόγησης από τον δεύτερο σε αρχαιότητα 
Αξιωματικό Λ.Σ.-ΕΛ.ΑΚΤ. και γνωματεύει ο προϊστάμενος 
της Μονάδας Εσωτερικού Οικονομικού Ελέγχου. 

9. Οι εκθέσεις και τα σημειώματα αξιολόγησης του 
Διευθυντή Μουσικής συντάσσονται από τον Επιτελάρχη 
Αρχηγείου Λ.Σ.-ΕΛ.ΑΚΤ. και δεν υπόκεινται σε γνωμά¬ 
τευση. Οι εκθέσεις και τα σημειώματα αξιολόγησης των 
προϊσταμένων των Τμημάτων της Υπηρεσίας Μουσικής, 
συντάσσονται από τον Διευθυντή Μουσικής και γνωμα¬ 
τεύει ο Επιτελάρχης Αρχηγείου Λ.Σ.-ΕΛ.ΑΚΤ. Γ ια το λοι¬ 
πό προσωπικό Λ.Σ.-ΕΛ.ΑΚΤ. που υπηρετεί στη συγκεκρι¬ 
μένη Υπηρεσία συντάσσονται εκθέσεις και σημειώματα 
αξιολόγησης από τους προϊσταμένους των Τμημάτων 
και γνωματεύει ο Διευθυντής Μουσικής. 

10. Οι εκθέσεις και τα σημειώματα αξιολόγησης του 
προσωπικού Λ.Σ.-ΕΛ.ΑΚΤ. που υπηρετεί στις παραγωγι¬ 
κές σχολές Λ.Σ.-ΕΛ.ΑΚΤ. συντάσσονται από το δεύτερο 
σε αρχαιότητα Αξιωματικό Λ.Σ.-ΕΛ.ΑΚΤ. και γνωματεύει 
ο αρχαιότερος αυτού. Οι εκθέσεις και τα σημειώματα 
αξιολόγησης του δευτέρου σε αρχαιότητα Αξιωματικού 
Λ.Σ.-ΕΛ.ΑΚΤ. συντάσσονται από τον αρχαιότερο αυτού 
και γνωματεύει ο Διευθυντής Εκπαίδευσης. Οι εκθέσεις 
και τα σημειώματα αξιολόγησης του αρχαιότερου Αξιω- 

ματικού Λ.Σ.-ΕΛ.ΑΚΤ. συντάσσονται από τον Διευθυντή 
Εκπαίδευσης και γνωματεύει ο Προϊστάμενος Κλάδου 
Διοίκησης, Οργάνωσης και Εκπαίδευσης. 

11. Οι εκθέσεις και τα σημειώματα αξιολόγησης του 
Διοικητή του Κέντρου Εφοδιασμού, συντάσσονται από 
τον Διευθυντή Κτιριακών Υποδομών και Εποπτείας 
Εφοδιασμού και γνωματεύει ο Προϊστάμενος Κλάδου 
Οικονομικών και Υλικοτεχνικών Υποδομών. Οι εκθέσεις 
και τα σημειώματα αξιολόγησης του δευτέρου σε αρ¬ 
χαιότητα Αξιωματικού Λ.Σ.-ΕΛ.ΑΚΤ., συντάσσονται από 
τον Διοικητή του Κέντρου Εφοδιασμού και γνωματεύ¬ 
ει ο Διευθυντής Κτιριακών Υποδομών και Εποπτείας 
Εφοδιασμού. Για το λοιπό προσωπικό Λ.Σ.-ΕΛ.ΑΚΤ. που 
υπηρετεί στη συγκεκριμένη Υπηρεσία, συντάσσονται 
εκθέσεις και σημειώματα αξιολόγησης από το δεύτερο 
σε αρχαιότητα Αξιωματικό Λ.Σ.-ΕΛ.ΑΚΤ. και γνωματεύει 
ο Διοικητής. 

12. Οι εκθέσεις και τα σημειώματα αξιολόγησης των 
προϊσταμένων των Επισκευαστικών Βάσεων, συντάσ- 
σονται από τον Προϊστάμενο Κλάδου Οικονομικών και 
Υλικοτεχνικών Υποδομών και γνωματεύει ο Επιτελάρχης 
Αρχηγείου Λ.Σ.-ΕΛ.ΑΚΤ. Οι εκθέσεις και τα σημειώματα 
αξιολόγησης του δευτέρου σε αρχαιότητα Αξιωματι¬ 
κού Λ.Σ.-ΕΛ.ΑΚΤ., συντάσσονται από τον προϊστάμενο 
της εκάστοτε Επισκευαστικής Βάσης και γνωματεύει ο 
Προϊστάμενος Κλάδου Οικονομικών και Υλικοτεχνικών 
Υποδομών. Για το λοιπό προσωπικό Λ.Σ.-ΕΛ.ΑΚΤ. που 
υπηρετεί στις συγκεκριμένες Υπηρεσίες συντάσσονται 
εκθέσεις και σημειώματα αξιολόγησης από το δεύτερο 
σε αρχαιότητα Αξιωματικό Λ.Σ.-ΕΛ.ΑΚΤ. και γνωματεύει 
ο αρμόδιος προϊστάμενος. 

13. Οι εκθέσεις και τα σημειώματα αξιολόγησης του 
προϊσταμένου της εκάστοτε Περιφερειακής Διοίκησης 
συντάσσονται από τον αρμόδιο Επιθεωρητή Περιφε¬ 
ρειακής Διοίκησης και γνωματεύει ο Υπαρχηγός Λ.Σ.- 
ΕΛ.ΑΚΤ. Οι εκθέσεις και τα σημειώματα αξιολόγησης 
του δευτέρου σε αρχαιότητα Αξιωματικού Λ.Σ.-ΕΛ.ΑΚΤ. 
συντάσσονται από τον προϊστάμενο της Περιφερεια¬ 
κής Διοίκησης και γνωματεύει ο αρμόδιος Επιθεωρητής 
Περιφερειακής Διοίκησης. Οι εκθέσεις και τα σημειώ¬ 
ματα αξιολόγησης του προσωπικού Λ.Σ.-ΕΛ.ΑΚΤ. που 
υπηρετεί στις Περιφερειακές Διοικήσεις Λ.Σ.-ΕΛ.ΑΚΤ. 
συντάσσονται από τον δεύτερο σε αρχαιότητα Αξιω¬ 
ματικό Λ.Σ.-ΕΛ.ΑΚΤ. και γνωματεύει ο προϊστάμενος της 
Περιφερειακής Διοίκησης. 

14. Οι εκθέσεις και τα σημειώματα αξιολόγησης του 
προσωπικού Λ.Σ.-ΕΛ.ΑΚΤ. που υπηρετεί σε Λιμενικές 
Αρχές, καθώς και σε πλωτά μέσα που υπάγονται σε 
αυτές, συντάσσονται από τον Υπολιμενάρχη και γνω¬ 
ματεύει ο Λιμενάρχης. Οι εκθέσεις και τα σημειώματα 
αξιολόγησης του Υπολιμενάρχη συντάσσονται από τον 
Λιμενάρχη και γνωματεύει ο αρμόδιος προϊστάμενος 
Περιφερειακής Διοίκησης. Οι εκθέσεις και τα σημειώ¬ 
ματα αξιολόγησης του Λιμενάρχη συντάσσονται από 
τον αρμόδιο προϊστάμενο Περιφερειακής Διοίκησης και 
γνωματεύει ο αρμόδιος Επιθεωρητής Περιφερειακής 
Διοίκησης. Οι εκθέσεις και τα σημειώματα αξιολόγη¬ 
σης των Λιμεναρχών που φέρουν το βαθμό του Αρχι¬ 
πλοιάρχου Λ.Σ.-ΕΛ.ΑΚΤ. συντάσσονται από τον αρμόδιο 
Επιθεωρητή Περιφερειακής Διοίκησης Λ.Σ.-ΕΛ.ΑΚΤ. και 
γνωματεύει ο Επιτελάρχης Αρχηγείου Λ.Σ.-ΕΛ.ΑΚΤ. Οι 
εκθέσεις και τα σημειώματα αξιολόγησης των Λιμεναρ¬ 
χών που υπάγονται στη δικαιοδοσία του Ανώτερου Δι¬ 


οικητή Νομού Αττικής, συντάσσονται από τον Ανώτερο 
Διοικητή Νομού Αττικής και γνωματεύει ο Επιτελάρχης 
Αρχηγείου Λ.Σ.-ΕΛ.ΑΚΤ. Οι εκθέσεις και τα σημειώματα 
αξιολόγησης των Υπολιμεναρχών των Λιμενικών Αρχών 
που υπάγονται στη δικαιοδοσία του Ανώτερου Διοικητή 
Νομού Αττικής, συντάσσονται από τον αρμόδιο Λιμε¬ 
νάρχη και γνωματεύει ο Ανώτερος Διοικητής Νομού 
Αττικής. 

15. Οι εκθέσεις και τα σημειώματα αξιολόγησης του 
Κεντρικού Λιμενάρχη Πειραιά συντάσσονται από τον 
Ανώτερο Διοικητή Νομού Αττικής και γνωματεύει ο 
Επιτελάρχης Αρχηγείου Λ.Σ.-ΕΛ.ΑΚΤ. Οι εκθέσεις και 
τα σημειώματα αξιολόγησης του Υπολιμενάρχη του Κε¬ 
ντρικού Λιμεναρχείου Πειραιά, συντάσσονται από τον 
Κεντρικό Λιμενάρχη Πειραιά και γνωματεύει ο Ανώτερος 
Διοικητής Νομού Αττικής. Οι εκθέσεις και τα σημειώ¬ 
ματα αξιολόγησης του προσωπικού Λ.Σ.-ΕΛ.ΑΚΤ. που 
υπηρετεί στα Λιμενικά Τμήματα και στα Λιμενικά Φυλά¬ 
κια του Κεντρικού Λιμεναρχείου Πειραιά, συντάσσονται 
από τους αντίστοιχους προϊσταμένους και γνωματεύει 
ο Υπολιμενάρχης. Οι εκθέσεις και τα σημειώματα αξι¬ 
ολόγησης των προϊσταμένων των Λιμενικών Τμημάτων 
και Λιμενικών Φυλακίων του Κεντρικού Λιμεναρχείου 
Πειραιά, συντάσσονται από τον Υπολιμενάρχη και γνω¬ 
ματεύει ο Κεντρικός Λιμενάρχης Πειραιά. Οι εκθέσεις 
και τα σημειώματα αξιολόγησης του προσωπικού Λ.Σ.- 
ΕΛ.ΑΚΤ. των πλωτών-επιχειρησιακών μέσων που υπάγο¬ 
νται στο Κεντρικό Λιμεναρχείο Πειραιά, συντάσσονται 
από τον προϊστάμενο του Τομέα Λιμενικής Αστυνομίας 
και Επιχειρησιακών Μέσων και γνωματεύει ο Υπολιμε- 
νάρχης. Οι εκθέσεις και τα σημειώματα αξιολόγησης του 
προσωπικού των Τομέων του Κεντρικού Λιμεναρχείου 
Πειραιά, συντάσσονται από τους αντίστοιχους προϊστα¬ 
μένους και γνωματεύει ο Υπολιμενάρχης. Οι εκθέσεις 
και τα σημειώματα αξιολόγησης των προϊσταμένων 
των Τομέων, συντάσσονται από τον Υπολιμενάρχη και 
γνωματεύει ο Κεντρικός Λιμενάρχης Πειραιά. Οι εκθέ¬ 
σεις και τα σημειώματα αξιολόγησης του προσωπικού 
του Γ ραφείου Ασφαλείας του Κεντρικού Λιμεναρχείου 
Πειραιά, συντάσσονται από τον αρμόδιο προϊστάμενο 
και γνωματεύει ο Υπολιμενάρχης. Οι εκθέσεις και τα 
σημειώματα αξιολόγησης του προϊσταμένου του Γ ρα¬ 
φείου Ασφαλείας του Κεντρικού Λιμεναρχείου Πειραιά 
συντάσσονται από τον Υπολιμενάρχη και γνωματεύει 
ο Κεντρικός Λιμενάρχης Πειραιά. 

16. Οι εκθέσεις και τα σημειώματα αξιολόγησης του 
προσωπικού Λ.Σ.-ΕΛ.ΑΚΤ. που υπηρετεί στα Πλοία τύπου 
Ανοικτής Θαλάσσης και στα Πλοία τύπου «ΑΒΕΚΙΝΘ», 
κατηγορίας Α1, συντάσσονται από τον αρχαιότερο Αξι¬ 
ωματικό Λ.Σ.-ΕΛ.ΑΚΤ. του πληρώματος, και γνωματεύει ο 
Τμηματάρχης του Τμήματος Πλωτών Μέσων της Διεύ¬ 
θυνσης Πλωτών και Χερσαίων Μέσων. Οι εκθέσεις και τα 
σημειώματα αξιολόγησης του αρχαιότερου Αξιωματικού 
Λ.Σ.-ΕΛ.ΑΚΤ. του πληρώματος, συντάσσονται από τον 
Διευθυντή Πλωτών και Χερσαίων Μέσων και γνωματεύει 
ο Προϊστάμενος του Κλάδου Επιχειρήσεων. 

17. Οι εκθέσεις και τα σημειώματα αξιολόγησης του 
προσωπικού Λ.Σ.- ΕΛ.ΑΚΤ. που υπηρετεί στα Κέντρα \/Τδ 
-\/ΤΜΙδ συντάσσονται από τον αρχαιότερο Αξιωματικό 
Λ.Σ.-ΕΛ.ΑΚΤ. και γνωματεύει ο Διευθυντής Παρακολού¬ 
θησης Θαλάσσιας Κυκλοφορίας. Οι εκθέσεις και τα ση¬ 
μειώματα αξιολόγησης του αρχαιότερου Αξιωματικού 
Λ.Σ.-ΕΛ.ΑΚΤ. συντάσσονται από τον Διευθυντή Παρακο- 

λούθησης Θαλάσσιας Κυκλοφορίας και γνωματεύει ο 
Προϊστάμενος Κλάδου Ασφάλειας Ναυσιπλοΐας. 

18. Οι εκθέσεις και τα σημειώματα αξιολόγησης του 
προσωπικού των εδρών Ναυτιλιακών Ακολούθων συ- 
ντάσσονται από τον δεύτερο σε αρχαιότητα Αξιωματικό 
Λ.Σ.-ΕΛ.ΑΚΤ. και γνωματεύει ο προϊστάμενος της έδρας 
Ναυτιλιακού Ακολούθου. Οι εκθέσεις και τα σημειώματα 
αξιολόγησης του δευτέρου σε αρχαιότητα Αξιωματι¬ 
κού Λ.Σ.-ΕΛ.ΑΚΤ. συντάσσονται από τον προϊστάμενο 
της έδρας Ναυτιλιακού Ακολούθου και γνωματεύει ο 
Διευθυντής Προσωπικού Λ.Σ.-ΕΛ.ΑΚΤ. Οι εκθέσεις και 
τα σημειώματα αξιολόγησης του προϊσταμένου της 
έδρας Ναυτιλιακού Ακολούθου, συντάσσονται από τον 
Προϊστάμενο Κλάδου Διοίκησης, Οργάνωσης και Εκ¬ 
παίδευσης και γνωματεύει ο Επιτελάρχης Αρχηγείου 
Λ.Σ.-ΕΛ.ΑΚΤ. 

19. Οι εκθέσεις και τα σημειώματα αξιολόγησης των 
στελεχών Λ.Σ.-ΕΛ.ΑΚΤ. που αποσπώνται σε Διεθνείς Ορ¬ 
γανισμούς, στις υπηρεσίες των Ευρωπαϊκών Κοινοτήτων, 
καθώς και στη Μόνιμη Ελληνική Αντιπροσωπεία (ΜΕΑ), 
στην Ευρωπαϊκή Ένωση ή σε άλλο Διεθνή Οργανισμό, 
συντάσσονται από τον Διευθυντή της Διεύθυνσης Ευρω- 
παϊκήςΈνωσης και Διεθνών Οργανισμών και γνωματεύει 
ο Προϊστάμενος Κλάδου Ασφάλειας Ναυσιπλοΐας. 

20. Οι εκθέσεις και τα σημειώματα αξιολόγησης των 
αποσπασμένων ή διατιθέμενων σε υπηρεσίες του Λ.Σ.- 
ΕΛ.ΑΚΤ. συντάσσονται από τους Αξιωματικούς Λ.Σ.- 
ΕΛ.ΑΚΤ. που είναι αρμόδιοι για τη σύνταξη των εκθέ¬ 
σεων και σημειωμάτων αξιολόγησης για το προσωπικό 
Λ.Σ.-ΕΛ.ΑΚΤ. που υπηρετεί μόνιμα σε αυτές. 

21. Οι εκθέσεις και τα σημειώματα αξιολόγησης του 
προσωπικού Λ.Σ.-ΕΛ.ΑΚΤ. που υπηρετούν σε Υπηρεσίες 
εκτός Λ.Σ.-ΕΛ.ΑΚΤ., συντάσσονται από το δεύτερο σε 
αρχαιότητα Αξιωματικό Λ.Σ.-ΕΛ.ΑΚΤ. και γνωματεύει ο 
αρχαιότερος. Οι εκθέσεις και τα σημειώματα αξιολό¬ 
γησης του δευτέρου σε αρχαιότητα Αξιωματικού Λ.Σ.- 
ΕΛ.ΑΚΤ. συντάσσονται από τον αρχαιότερο Αξιωματικό 
Λ.Σ.-ΕΛ.ΑΚΤ. και γνωματεύει ο Διευθυντής Προσωπικού 
Λ.Σ.-ΕΛ.ΑΚΤ. Οι εκθέσεις και τα σημειώματα αξιολό¬ 
γησης του αρχαιότερου Αξιωματικού Λ.Σ.-ΕΛ.ΑΚΤ. συ- 
ντάσσονται από τον Διευθυντή Προσωπικού Λ.Σ.-ΕΛ.ΑΚΤ. 
και γνωματεύει ο Προϊστάμενος Κλάδου Διοίκησης, 
Οργάνωσης και Εκπαίδευσης. Στην περίπτωση αυτή οι 
συντάκτες αιτούνται πληροφορίες για τα ουσιαστικά 
προσόντα των αξιολογουμένων από τον προϊστάμενο 
της Υπηρεσίας όπου είναι τοποθετημένος ο αξιολο¬ 
γούμενος. Οι πληροφορίες δίδονται με ειδικό έντυπο, 
ο τύπος του οποίου καθορίζεται με την διαδικασία της 
παραγράφου 10 του άρθρου 21 του παρόντος προεδρι¬ 
κού διατάγματος. Το έγγραφο παροχής πληροφοριών 
είναι απόρρητο και επισυνάπτεται στην έκθεση ή στο 
σημείωμα αξιολόγησης. 

Άρθρο 24 

Υποχρεώσεις αξιολογούντων και γνωματευόντων 

1. Ο αξιολογούντες και οι γνωματεύοντες έχουν δικαί¬ 
ωμα να αξιολογούν τους υφισταμένους τους και φέρουν 
την ευθύνη της αξιολόγησης αυτής. Η αξιολόγηση πρέ¬ 
πει να είναι απολύτως αντικειμενική και αμερόληπτη και 
να απορρέει από γεγονότα και όχι από υπόνοιες, σχόλια 
ή πληροφορίες. Οι αξιολογούντες και οι γνωματεύο¬ 
ντες οφείλουν να λαμβάνουν υπόψιν όλα τα στοιχεία 
που αφορούν τον αξιολογούμενο, ανεξάρτητα εάν είναι 


ευμενή ή δυσμενή και να αποβάλλουν κάθε αίσθημα 
συμπάθειας ή αντιπάθειας. Επίσης, οφείλουν να τηρούν 
επακριβώς τις διατάξεις που αφορούν τη σύνταξη εκ¬ 
θέσεων και σημειωμάτων αξιολόγησης. 

2. Ο αξιολογούντες οφείλουν να παρακολουθούν συ¬ 
νεχώς το έργο που επιτελούν οι υφιστάμενοι τους και 
να ελέγχουν την εν γένει απόδοσή τους. 

3. Εάν ο γνωματεύων διαπιστώσει ότι κατά την αξιο¬ 
λόγηση δεν τηρήθηκαν τα αναφερόμενα στις προηγού¬ 
μενες παραγράφους και ανεξάρτητα εάν ο αξιολογών 
έχει προσφύγει κατά αυτής, συντάσσει εμπιστευτική 
αναφορά η οποία επισυνάπτεται στην έκθεση αξιολό¬ 
γησης και συνυποβάλλεται στη Διεύθυνση Προσωπικού 
Λ.Σ.-ΕΛ.ΑΚΤ. Ο Αρχηγός Λ.Σ.-ΕΛ.ΑΚΤ. διατάσσει την διε¬ 
νέργεια ένορκης διοικητικής εξέτασης, εφόσον η εμπι- 
στευτική αναφορά του γνωματεύοντος στηρίζεται σε 
συγκεκριμένα γεγονότα και ο αξιολογούμενος κρίνεται 
οριστικά σύμφωνα με τα αναφερόμενα στην παράγραφο 
9 του άρθρου 21 του παρόντος προεδρικού διατάγμα¬ 
τος. Ένορκη διοικητική εξέταση δε διατάσσεται στην 
περίπτωση αποστρατείας του αξιολογούντος. 

Άρθρο 25 

Διαμνημονεύσεις-ηθικές αμοιβές 

1. Οι διαμνημονεύσεις και οι ηθικές αμοιβές αποτε¬ 
λούν ατομικά έγγραφα αξιολόγησης για την κρίση του 
προσωπικού Λ.Σ.-ΕΛ.ΑΚΤ. 

2. Οι διαμνημονεύσεις, προβλέπονται από τον οικείο 
Κανονισμό και απονέμονται με απόφασή του οικείου 
Υπουργού σε Αξιωματικούς Λ.Σ.-ΕΛ.ΑΚΤ., ύστερα από 
εισήγηση του Ανώτερου Συμβουλίου Λ.Σ.-ΕΛ.ΑΚΤ. 

3. Οι ηθικές αμοιβές απονέμονται με διαταγή είτε σε 
μεμονωμένα στελέχη Λ.Σ.-ΕΛ.ΑΚΤ., είτε στο προσωπι¬ 
κό Υπηρεσιών και επιχειρησιακών μέσων Λ.Σ.-ΕΛ.ΑΚΤ. 
συνολικά, κοινοποιούνται στη Διεύθυνση Προσωπικού 
Λ.Σ.-ΕΛ.ΑΚΤ. και στην Υπηρεσία αυτών, και διακρίνονται 
ως ακολούθως: 

α) Ευαρέσκεια: Απονέμεται από τον οικείο Υπουργό 
ή τον Αρχηγό Λ.Σ.-ΕΛ.ΑΚΤ. για συγκεκριμένες πράξεις 
ή γεγονότα που υπερβαίνουν την έννοια του καλώς 
εννοουμένου καθήκοντος. 

β) Έκφραση ικανοποίησης: Απονέμεται από τον Αρ¬ 
χηγό, Υπαρχηγό, Επιτελάρχη Αρχηγείου, τους Υπο¬ 
ναυάρχους Λ.Σ.-ΕΛ.ΑΚΤ., τους Προϊσταμένους Κλάδων 
ή τους Διευθυντές των Διευθύνσεων καθώς και από 
τους προϊσταμένους των Περιφερειακών Υπηρεσιών 
του Αρχηγείου Λ.Σ.-ΕΛ.ΑΚΤ., για προσφορά εξαιρετικών 
υπηρεσιών ή εξαιρετική απόδοση, για τις οποίες όμως 
δε δικαιολογείται ευαρέσκεια. 

Άρθρο 26 

Ατομικοί φάκελοι στελεχών Λ.Σ.-ΕΛ.ΑΚΤ. 

1. Για κάθε Αξιωματικό, Ανθυπασπιστή, Υπαξιωματικό 
Λ.Σ.-ΕΛ.ΑΚΤ. και Λιμενοφύλακα, τηρούνται στα αρμόδια 
Τμήματα της Διεύθυνσης Προσωπικού Λ.Σ.-ΕΛ.ΑΚΤ., ιδι¬ 
αίτεροι ατομικοί φάκελοι, υποδιαιρούμενοι σε υποφακέ- 
λους, όπου εμπεριέχονται τα έγγραφα που συνθέτουν 
την εικόνα κάθε Αξιωματικού, Ανθυπασπιστή, Υπαξιω- 
ματικού Λ.Σ.-ΕΛ.ΑΚΤ. και Λιμενοφύλακα. 

2. Δεν επιτρέπεται η διάθεση των εγγράφων που 
εμπεριέχονται στους ατομικούς φακέλους εκάστου στε¬ 
λέχους Λ.Σ.-ΕΛ.ΑΚΤ., σε τρίτα πρόσωπα ήτοι σε κάθε 
φυσικό ή νομικό πρόσωπο, δημόσια αρχή ή υπηρεσία, 

παρά μόνον σύμφωνα με τις διατάξεις του ν. 2472/1997 
«Προστασία του ατόμου από την επεξεργασία προσω¬ 
πικών δεδομένων.» (Α' 50), όπως ισχύει κάθε φορά, μετά 
από συγκατάθεση του υποκειμένου το οποίο αφορά ο 
ατομικός φάκελος, καθώς επίσης στο στάδιο προκα¬ 
ταρκτικής εξέτασης, προανάκρισης, ή κύριας ανάκρισης 
μετά από εισαγγελική παραγγελία, υπό την επιφύλαξη 
του άρθρου 261 του Κώδικα Ποινικής Δικονομίας, όπως 
ισχύει κάθε φορά. Εξαιρετικά επιτρέπεται η διάθεση 
των εγγράφων των ατομικών φακέλων Λ.Σ.-ΕΛ.ΑΚΤ., 
στις περιπτώσεις που προβλέπονται από ειδικές δια¬ 
τάξεις, όπως στα Συμβούλια Κρίσεων Λ.Σ.-ΕΛ.ΑΚΤ., στα 
Ανακριτικά Συμβούλια Λ.Σ.-ΕΛ.ΑΚΤ., στο Συμβούλιο της 
Επικράτειας και στα λοιπά διοικητικά δικαστήρια στο 
στάδιο υποβολής διοικητικού φακέλου απόψεων. 

3. Οι υποφάκελοι των ατομικών φακέλων του προσω¬ 
πικού Λ.Σ.-ΕΛ.ΑΚΤ., υποδιαιρούνται ως εξής: 

α) Κατάταξη -Προϋπηρεσία 

β) Μεταθέσεις -Τοποθετήσεις -Μετακινήσεις 

γ) Κρίσεις Συμβουλίων 

δ) Προαγωγές -Αποστρατείες 

ε) Κανονικές -Προφορικές Αδειες 

στ) Νοσοκομειακή περίθαλψη -Αναρρωτικές άδειες 

ζ) Εκπαίδευση -Μετεκπαίδευση 

η) Οικογενειακή κατάσταση 

θ) Ποινική και Πειθαρχική δίωξη 

ι) Ηθικές αμοιβές 

ια) Διάφορα 

4. Στους υποφακέλους τίθενται τα κάτωθι έγγραφα 
στοιχεία: 

α) Στον υποφάκελο «Κατάταξη -Προϋπηρεσία»: 
αα) Τα έγγραφα τα οποία αναφέρονται στην κατά¬ 
ταξη κάθε Αξιωματικού, Ανθυπασπιστή, Υπαξιωματικού 
Λ.Σ.-ΕΛ.ΑΚΤ. και Λιμενοφύλακα στην οικεία παραγωγική 
σχολή Λ.Σ.-ΕΛ.ΑΚΤ. και ειδικότερα η αίτηση συμμετοχής 
στις κατατακτήριες εξετάσεις με όλα τα υποβληθέντα 
δικαιολογητικά, η απόφαση κατάταξης ως δοκίμων μετά 
της σχετικής δημοσίευσης στην Εφημερίδα της Κυβερ- 
νήσεως, καθώς και η σχετική ανακοίνωση. 

ββ) Τα έγγραφα τα οποία αναφέρονται στην κατάταξη 
κάθε Αξιωματικού, Ανθυπασπιστή, Υπαξιωματικού Λ.Σ.- 
ΕΛ.ΑΚΤ. και Λιμενοφύλακα ως μονίμου στελέχους Λ.Σ.- 
ΕΛ.ΑΚΤ. και ειδικότερα η διοικητική πράξη κατάταξης 
με τη σχετική δημοσίευση στην Εφημερίδα της Κυβερ- 
νήσεως και τη σχετική ανακοίνωση, καθώς και ο τίτλος 
σπουδών που απετέλεσε τυπικό προσόν κατάταξης. 
Στην περίπτωση που Αξιωματικός ή Υπαξιωματικός Λ.Σ.- 
ΕΛ.ΑΚΤ. έχει προϋπηρεσία Υπαξιωματικού Λ.Σ.-ΕΛ.ΑΚΤ. 
και Λιμενοφύλακα, ή Λιμενοφύλακα αντίστοιχα, ο προ¬ 
γενέστερος φάκελος τίθεται αυτούσιος εντός του ως 
Αξιωματικού ή Υπαξιωματικού Λ.Σ.-ΕΛ.ΑΚΤ. τηρουμένου 
νεότερου ατομικού φακέλου και όχι εντός υποφακέλου. 
Προκειμένου περί Ανθυπασπιστών Λ.Σ.-ΕΛ.ΑΚΤ., στον 
υποφάκελο «Κατάταξη-Προϋπηρεσία» περιέχονται όλα 
τα έγγραφα που αναφέρονται στην προϋπηρεσία τους 
ως Υπαξιωματικών Λ.Σ.-ΕΛ.ΑΚΤ. ή και Λιμενοφυλάκων. 

β) Στον υποφάκελο «Μεταθέσεις -Τοποθετήσεις -Με¬ 
τακινήσεις» τα έγγραφα τα αναφερόμενα στις μεταθέ¬ 
σεις, τοποθετήσεις, αποσπάσεις και στις υπηρεσιακές 
μετακινήσεις του Αξιωματικού, Ανθυπασπιστή, Υπαξιω- 
ματικού Λ.Σ.-ΕΛ.ΑΚΤ. και Λιμενοφύλακα, στην ημεδαπή 
ή στην αλλοδαπή. 


γ) Στον υποφάκελο «Κρίσεις Συμβουλίων», τα έγγραφα 
με τα οποία ανακοινώνονται στα στελέχη Λ.Σ.-ΕΛ.ΑΚΤ. 
οι δυσμενείς κρίσεις των Συμβουλίων Κρίσεων Λ.Σ.- 
ΕΛ.ΑΚΤ., με συνημμένο το οικείο απόσπασμα και κάθε 
σχετική αλληλογραφία, όπως προσφυγές στο δευτερο¬ 
βάθμιο Συμβούλιο Κρίσεων Λ.Σ.-ΕΛ.ΑΚΤ. 
δ) Στον υποφάκελο «Προαγωγές -Αποστρατείες»: 
αα) Τα έγγραφα που αφορούν σε κάθε προαγωγή 
των στελεχών Λ.Σ.-ΕΛ.ΑΚΤ., η σχετική αλληλογραφία 
για την πίστωση, οι δημοσιευμένες στην Εφημερίδα 
της Κυβερνήσεως διοικητικές πράξεις προαγωγής και 
οι σχετικές ανακοινώσεις. 

ββ) Τα έγγραφα και οι διοικητικές πράξεις της απο- 
μακρύνσεως των στελεχών Λ.Σ.-ΕΛ.ΑΚΤ. από τις τάξεις 
του Λ.Σ.-ΕΛ.ΑΚΤ., όπως παραιτήσεις, αποστρατείες, απο¬ 
τάξεις, με τη σχετική αλληλογραφία. 

γγ) Αλληλογραφία σχετική με την καταβολή επιδο¬ 
μάτων και λοιπών οικονομικών θεμάτων στελεχών Λ.Σ.- 
ΕΛ.ΑΚΤ. 

ε) Στον υποφάκελο «Κανονικές -Προφορικές Αδειες», 
οι χορηγούμενες στα στελέχη Λ.Σ.-ΕΛ.ΑΚΤ. κανονικές 
και προφορικές άδειες ημεδαπής και αλλοδαπής, με τη 
σχετική αλληλογραφία. 

στ) Στον υποφάκελο «Νοσοκομειακή περίθαλψη-αναρ- 
ρωτικές άδειες», τα έγγραφα τα οποία αναφέρονται στη 
νοσοκομειακή περίθαλψη των στελεχών Λ.Σ.-ΕΛ.ΑΚΤ., 
όπως οίκοι νοσηλεία, εισαγωγή στο νοσοκομείο ημεδα¬ 
πής ή αλλοδαπής, έξοδος από αυτό και οι χορηγούμενες 
για το σκοπό αυτό αναρρωτικές άδειες για την ημεδαπή 
και την αλλοδαπή. 

ζ) Στον υποφάκελο «Εκπαιδεύσεις-Μετεκπαιδεύσεις», 
τα έγγραφα τα οποία αφορούν τις εκπαιδεύσεις ή με¬ 
τεκπαιδεύσεις στην ημεδαπή ή στην αλλοδαπή και τα 
πάσης φύσεως αποδεικτικά σπουδών, πλην των απα¬ 
ραίτητων προς κατάταξη τα οποία εντάσσονται στον 
υποφάκελο «Κατατάξεις-Προϋπηρεσία». 

η) Στον υποφάκελο «Οικογενειακή κατάσταση», τα 
έγγραφα από τα οποία προκύπτει η οικογενειακή κατά¬ 
σταση των στελεχών Λ.Σ.-ΕΛ.ΑΚΤ., όπως οι ληξιαρχικές 
πράξεις γάμου και γεννήσεως τέκνων, 
θ) Στον υποφάκελο «Ποινική και Πειθαρχική δίωξη»: 
αα) Οι αποφάσεις ή οι διαταγές με τις οποίες επι¬ 
βάλλονται, επαυξάνονται, αίρονται ή μειώνονται, οι 
πειθαρχικές ποινές πάσης φύσεως, με τη σχετική αλ¬ 
ληλογραφία. 

ββ) Τα έγγραφα τα οποία αναφέρονται στις διοικη¬ 
τικές διερευνήσεις ή ένορκες διοικητικές εξετάσεις, ή 
προκαταρκτικές εξετάσεις, ή προανακρίσεις που διε- 
νεργήθηκαν σε βάρος στελεχών Λ.Σ.-ΕΛ.ΑΚΤ., με όλα 
τα στοιχεία της υπόθεσης καθώς και τα σχετικά πορί¬ 
σματα. Εάν στέλεχος Λ.Σ.-ΕΛ.ΑΚΤ. παραπεμφθεί ενώπι¬ 
ον πειθαρχικού Συμβουλίου, στον παρόντα υποφάκελο, 
τίθενται τα έγγραφα συγκλήσεως και διαδικασίας του 
Συμβουλίου, η γνωμοδότηση και η επακολουθήσασα 
διοικητική πράξη επιβολής της ποινής με την οικεία 
δημοσίευση, εφόσον αυτή απαιτείται. Καταγγελίες 
κατά στελεχών Λ.Σ.-ΕΛ.ΑΚΤ., εφόσον δεν έλαβε χώρα 
διοικητική διερεύνηση, ή ένορκη διοικητική εξέταση, ή 
προκαταρκτική εξέταση, ή προανάκριση τίθενται στο 
γενικό αρχείο και όχι στον παρόντα υποφάκελο. Εάν επί 
των ανωτέρω καταγγελιών διενεργήθηκε διοικητική διε- 
ρεύνηση, ή ένορκη διοικητική εξέταση, ή προκαταρκτική 
εξέταση, ή ανάκριση, από την οποία ουδεμία ευθύνη 

καταλογίζεται σε βάρος του στελέχους Λ.Σ.-ΕΛ.ΑΚΤ., 
η σχετική υπόθεση τίθεται στον παρόντα υποφάκελο. 
Επίσης στον παρόντα υποφάκελο τίθενται και τα έγ¬ 
γραφα επί τυχόν ασκηθείσας ποινικής δίωξης, καθώς 
επίσης και οι αιτήσεις ακυρώσεως κατά διοικητικών 
πράξεων που αφορούν επιβολή ποινών σε βάρος στε¬ 
λεχών Λ.Σ.-ΕΛ.ΑΚΤ. 

ι) Στον υποφάκελο «Ηθικές αμοιβές», όλες οι απο¬ 
φάσεις, οι διαταγές και άλλες πράξεις με τις οποίες 
εκφράζονται έπαινος, ή ευαρέσκειες, ή απονέμονται πα¬ 
ράσημα και μετάλλια ή οποιαδήποτε άλλη ηθική αμοιβή 
σε στέλεχος Λ.Σ.-ΕΛ.ΑΚΤ. με τις οικείες δημοσιεύσεις 
στην Εφημερίδα της Κυβερνήσεως, εφόσον απαιτείται 
και λοιπά στοιχεία. 

ια) Στον υποφάκελο «Διάφορα», κάθε άλλο έγγραφο 
που σχετίζεται με την εν γένει υπηρεσιακή κατάστα¬ 
ση ή υπηρεσιακή δράση του στελέχους Λ.Σ.-ΕΛ.ΑΚΤ. 
το οποίο δε δύναται να ενταχθεί στους υπολοίπους 
υποφακέλους. 

5. Στους ατομικούς φακέλους των στελεχών Λ.Σ.- 
ΕΛ.ΑΚΤ. δύναται να τεθούν και άλλα έγγραφα, εφόσον 
αυτό θεωρηθεί αναγκαίο κατά την κρίση του Διευθυντή 
Προσωπικού Λ.Σ.-ΕΛ.ΑΚΤ., ή το αιτηθεί αιτιολογημένα 
το στέλεχος Λ.Σ.-ΕΛ.ΑΚΤ. το οποίο αφορά ο ατομικός 
φάκελος. 

6. Δε τίθενται στους ατομικούς φακέλους Λ.Σ.-ΕΛ.ΑΚΤ. 
οι κάτωθι φάκελοι: 

α) Οι φάκελοι των εισαγωγικών εξετάσεων στην οι¬ 
κεία παραγωγική σχολή με τους σχετικούς πίνακες επι¬ 
τυχίας και η οικεία αλληλογραφία. Οι φάκελοι αυτοί 
τηρούνται στο Τμήμα Ιο της Διεύθυνσης Εκπαίδευσης 
Λ.Σ.-ΕΛ.ΑΚΤ. 

β) Οι πίνακες επιτυχίας των απολυτηρίων εξετάσε¬ 
ων της ανωτέρω σχολής, με κάθε σχετικό έγγραφο, οι 
οποίοι τηρούνται στο Τμήμα Ιο της Διεύθυνσης Εκπαί¬ 
δευσης Λ.Σ.-ΕΛ.ΑΚΤ. 

Προκειμένου για τους Ανθυπασπιστές Λ.Σ.-ΕΛ.ΑΚΤ. 
ως παραγωγική σχολή νοείται η σχολή στην οποία κα- 
τετάγησαν ως Υπαξιωματικοί Λ.Σ.-ΕΛ.ΑΚΤ. ή ως Λιμε¬ 
νοφύλακες. 

γ) Τα πρακτικά των Συμβουλίων Κρίσεων Λ.Σ.-ΕΛ.ΑΚΤ., 
με τους οικείους πίνακες και κάθε άλλη σχετική αλληλο¬ 
γραφία, τα οποία τηρούνται αρμοδίως από τα Τμήματα 
Ιο και 2ο της Διεύθυνσης Προσωπικού Λ.Σ.-ΕΛ.ΑΚΤ. 

7. Οι εκθέσεις, τα σημειώματα αξιολόγησης και τα σχε¬ 
τικά υπηρεσιακά σημειώματα των στελεχών Λ.Σ.-ΕΛ.ΑΚΤ. 
τίθενται κατά χρονολογική σειρά από της κατατάξεως 
τους μέχρι της αποστρατείας τους σε ειδικούς φακέ¬ 
λους. Οι φάκελοι των εκθέσεων και των σημειωμάτων 
αξιολόγησης των εφέδρων τίθενται εντός των ατομικών 
τους φακέλων. 

8. Οι ατομικοί φάκελοι φυλάσσονται και αρχειοθε¬ 
τούνται σε αρχειοθήκες αφενός για τα εν ενεργεία 
και αφετέρου για τα εν αποστρατεία ή εν εφεδρεία 
στελέχη Λ.Σ.-ΕΛ.ΑΚΤ. Με διαταγή του Επιτελάρχη Αρ¬ 
χηγείου Λ.Σ.-ΕΛ.ΑΚΤ. καθορίζονται θέματα που αφο¬ 
ρούν τη διαδικασία καταχώρισης και αρχειοθέτησης 
των εγγράφων στους φακέλους που τηρούνται για το 
προσωπικό Λ.Σ.-ΕΛ.ΑΚΤ. 

9. Τα ατομικά έγγραφα του προσωπικού Λ.Σ.-ΕΛ.ΑΚΤ. 
είναι δυνατόν παράλληλα να αποθηκεύονται με οποιον- 
δήποτε τρόπο και σε ηλεκτρονικό υπολογιστή, από 
εξουσιοδοτημένο και εξειδικευμένο για το σκοπό αυτό 


προσωπικό της Διεύθυνσης Προσωπικού Λ.Σ.-ΕΛ.ΑΚΤ. 
και υπό την επιφύλαξη των διατάξεων του ν. 2472/1997 
«Προστασία του ατόμου από την επεξεργασία προσω¬ 
πικών δεδομένων» (Α' 50), όπως ισχύει κάθε φορά. 

ΚΕΦΑΛΑΙΟ ΣΤ 

Ειδικές περιπτώσεις προαγωγών 
Άρθρο 27 

Προαγωγή επ’ ανδραγαθία ή 
λόγω διακεκριμένης πράξης 

1. Το προσωπικό Λ.Σ.-ΕΛ.ΑΚΤ. προάγεται επ’ ανδρα¬ 
γαθία στον επόμενο βαθμό από εκείνο που φέρει κατά 
την ημερομηνία λήψης της απόφασης του αρμοδίου 
Συμβουλίου Κρίσεων, εφόσον αυτός δεν είναι ανώτερος 
του καταληκτικού του, ανεξάρτητα της ύπαρξης κενών 
οργανικών θέσεων ή της συμπλήρωσης των τυπικών 
προσόντων προαγωγής, όταν συμμετέχει σε στρατιω¬ 
τικές επιχειρήσεις και διακρίνεται στο πεδίο της μάχης, 
βάσει της οικείας έκθεσης επιχειρήσεων ή πολεμικής 
δράσης, για πράξεις εξαιρετικού θάρρους, γενναιότητας, 
αυταπάρνησης και προσφοράς προς την πατρίδα ή σύμ- 
μαχη χώρα. Η απονομή παρασήμου, διαμνημόνευσης, ή 
ηθικής αμοιβής είναι ανεξάρτητη από την προαγωγή επ’ 
ανδραγαθία. Τα στελέχη Λ.Σ.-ΕΛ.ΑΚΤ. που προάγονται 
επ’ ανδραγαθία εντάσσονται μετά τους ομοιόβαθμούς 
τους στην οικεία επετηρίδα και θεωρούνται ότι απέκτη¬ 
σαν το βαθμό αυτό, από την υπογραφή της διοικητικής 
πράξης προαγωγής. 

2. Το προσωπικό Λ.Σ.-ΕΛ.ΑΚΤ., που σε καιρό ειρήνης 
και κατά τη διάρκεια της υπηρεσίας του ή εξαιτίας 
αυτής, προέβη σε διακεκριμένη πράξη, με την οποία 
εν γνώσει του εξέθεσε τη σωματική του ακεραιότητα 
σε άμεσο και προφανή κίνδυνο, που υπερβαίνει κατά 
πολύ την εκτέλεση του υπηρεσιακού καθήκοντος, προ- 
καλώντας ανεπιφύλακτα το θαυμασμό και την εκτίμηση 
των συναδέλφων του ή της κοινής γνώμης, προάγεται 
ανεξάρτητα από την ύπαρξη κενών οργανικών θέσεων 
ή τη συμπλήρωση των τυπικών προσόντων προαγωγής, 
στον ανώτερο βαθμό από εκείνον που φέρει κατά την 
ημερομηνία λήψης της απόφασης του αρμοδίου Συμ¬ 
βουλίου Κρίσεων και εφόσον ο βαθμός αυτός δεν είναι 
ανώτερος του καταληκτικού του. 

3. Για την προαγωγή λόγω διακεκριμένης πράξης 
απαιτείται η διενέργεια ένορκης διοικητικής εξέτασης, 
η οποία διατάσσεται από τον προϊστάμενο της Υπη¬ 
ρεσίας, όπου υπάγεται διοικητικά ο κρινόμενος, εντός 
τριμήνου από την ημερομηνία τέλεσης της πράξης από 
την οποία να προκύπτει ότι συντρέχουν οι προϋπο¬ 
θέσεις εφαρμογής της προηγούμενης παραγράφου. 
Μετά την υποβολή της ένορκης διοικητικής εξέτασης, 
απαιτείται αιτιολογημένη πρόταση του Προϊσταμένου 
Κλάδου Διοίκησης, Οργάνωσης και Εκπαίδευσης Λ.Σ.- 
ΕΛ.ΑΚΤ. Τα στελέχη Λ.Σ.-ΕΛ.ΑΚΤ. που προάγονται λόγω 
διακεκριμένης πράξης, εντάσσονται μετά τους ομοιό¬ 
βαθμούς τους στην οικεία επετηρίδα και θεωρούνται 
ότι απέκτησαν το βαθμό αυτό, από την υπογραφή της 
διοικητικής πράξης προαγωγής. 

4. Οι κρίσεις για προαγωγή επ’ ανδραγαθία ή λόγω 
διακεκριμένης πράξης ενεργούνται από το Ανώτερο 
Συμβούλιο Κρίσεων με ευρύτερη σύνθεση. Οι σχετι¬ 
κές αποφάσεις καταχωρίζονται σε πρακτικό και είναι 
υποχρεωτικές για τον οικείο Υπουργό, ο οποίος εντός 

είκοσι ημερών προκαλεί το προεδρικό διάταγμα προ¬ 
αγωγής για τους Αξιωματικούς και Ανθυπασπιστές, ή 
εκδίδει απόφαση προαγωγής για τους Υπαξιωματικούς 
και Λιμενοφύλακες. Σε περίπτωση άσκησης ποινικής 
δίωξης ή και παραπομπής των προτεινομένων σε Ανα- 
κριτικό Συμβούλιο, αναστέλλεται η λήψη της σχετικής 
απόφασης μέχρι να εκδοθεί αμετάκλητα απαλλακτικό 
βούλευμα, απαλλακτική απόφαση ή γνωμοδότηση δικα¬ 
στηρίου ή Ανακριτικού Συμβουλίου αντίστοιχα. 

Άρθρο 28 

Τιμητικές προαγωγές αθλητών 

1. Με προεδρικό διάταγμα, που εκδίδεται με πρόταση 
του οικείου Υπουργού, απονέμεται ο βαθμός του Ση¬ 
μαιοφόρου Λ.Σ.-ΕΛ.ΑΚΤ.: 

α) Σε αθλητές ή αθλήτριες, ηλικίας μέχρι τριάντα πέ¬ 
ντε ετών, που έχουν καταλάβει σε ατομικό άθλημα κατά 
τη διεξαγωγή Ολυμπιακών Αγώνων μέχρι και την όγδοη 
θέση και υπηρετούν ως Λιμενοφύλακες ή Υπαξιωματικοί 
Λ.Σ.-ΕΛ.ΑΚΤ. 

β) Σε αθλητές ή αθλήτριες που έχουν καταλάβει μία 
από τις τρεις πρώτες θέσεις σε ομαδικό άθλημα, κατά 
τη διεξαγωγή Ολυμπιακών Αγώνων. 

γ) Σε αθλητές ή αθλήτριες που έχουν καταλάβει μια 
από τις τρεις πρώτες θέσεις σε ατομικό άθλημα σε πα¬ 
γκόσμιο πρωτάθλημα, και υπηρετούν ως Λιμενοφύλακες 
ή Υπαξιωματικοί Λ.Σ.-ΕΛ.ΑΚΤ. Για την εφαρμογή των 
διατάξεων του προηγούμενου εδαφίου, ως παγκόσμια 
πρωταθλήματα νοούνται και τα αντίστοιχα που διορ- 
γανώνονται από το Διεθνές Συμβούλιο Στρατιωτικού 
Αθλητισμού (Δ.Σ.Σ.Α.). 

2. Οι ανωτέρω εγγράφονται σε ιδιαίτερη επετηρίδα 
και παραμένουν ως Αξιωματικοί Λ.Σ.-ΕΛ.ΑΚΤ., εφόσον 
το επιθυμούν, μέχρι τη συμπλήρωση συντάξιμης υπη¬ 
ρεσίας, εξελισσόμενοι όπως και οι λοιποί Αξιωματικοί 
που προέρχονται από τη Σχολή Δοκίμων Σημαιοφόρων 
Λ.Σ.-ΕΛ.ΑΚΤ., σύμφωνα με τις εκάστοτε ισχύουσες δι¬ 
ατάξεις. 

3. Εν ενεργεία μόνιμοι Αξιωματικοί Λ.Σ.-ΕΛ.ΑΚΤ. μέχρι 
και του βαθμού του Υποπλοιάρχου, που αναδείχθηκαν 
ή αναδεικνύονται Ολυμπιονίκες σε μία από τις τρεις 
πρώτες θέσεις σε ατομικό ή ομαδικό άθλημα κατά τη 
διεξαγωγή Ολυμπιακών Αγώνων, προάγονται στον αμέ¬ 
σως ανώτερο από τον κατεχόμενο βαθμό, ανεξάρτη¬ 
τα από την ύπαρξη κενών οργανικών θέσεων και τη 
συνδρομή των λοιπών προϋποθέσεων προαγωγής. Οι 
Αξιωματικοί που προάγονται με τον τρόπο αυτό παρα¬ 
μένουν εντεταγμένοι στην επετηρίδα της κατηγορίας 
τους και θεωρείται ότι απέκτησαν το βαθμό στον οποίο 
προήχθησαν, από τότε που τον απέκτησε ο μετά την 
προαγωγή αυτή αμέσως νεότερος τους. 

Άρθρο 29 

Μετάταξη σε Αξιωματικούς Λ.Σ.-ΕΛ.ΑΚΤ. ειδικοτήτων 
Τεχνικού, Υγειονομικού (Ψυχολόγου), ή Νομικού 

1. Οι Σημαιοφόροι Λ.Σ.-ΕΛ.ΑΚΤ., απόφοιτοι της Σχολής 
Δοκίμων Υπαξιωματικών Λ.Σ.-ΕΛ.ΑΚΤ. (Σ.Δ.Υ.Λ.Σ.), Ανθυ- 
πασπιστές, Υπαξιωματικοί Λ.Σ.-ΕΛ.ΑΚΤ. και Λιμενοφύλα¬ 
κες, δύνανται να μετατάσσονται σε κενές οργανικές θέ¬ 
σεις των Αξιωματικών Λ.Σ.-ΕΛ.ΑΚΤ. ειδικότητας Τεχνικού, 
Υγειονομικού (Ψυχολόγου), ή Νομικού, εφόσον κατέχουν 
πτυχία Σχολών Πληροφορικής, Τμήματος Ψυχολογίας, 
Ανώτατου Εκπαιδευτικού Ιδρύματος, ή Νομικής Σχολής 


αντίστοιχα, της ημεδαπής ή ισότιμα της αλλοδαπής. 
Επίσης απαιτείται να πληρούνται και οι κάτωθι προ¬ 
ϋποθέσεις: 

α) έχουν συμπληρώσει τουλάχιστον δέκα έτη πραγ¬ 
ματικής υπηρεσίας στο Σώμα, 

β) δεν τελούν σε διαθεσιμότητα λόγω πειθαρχικού 
παραπτώματος, 

γ) δεν έχουν παραπεμφθεί ενώπιον Ανακριτικού Συμ¬ 
βουλίου, 

δ) έχουν αξιολογηθεί κατά την τελευταία τριετία ως 
εξαίρετοι, 

ε) δεν έχουν υπερβεί το τεσσαρακοστό έτος της ηλι¬ 
κίας τους. 

2. Με απόφαση του Αρχηγού Λ.Σ.-ΕΛ.ΑΚΤ που εκδί- 
δεται μετά από εισήγηση της αρμόδιας Υπηρεσίας, 
καθορίζεται κάθε φορά ο αριθμός των κενών οργα¬ 
νικών θέσεων που θα καλυφθούν ανά ειδικότητα και 
τάσσεται προθεσμία για την υποβολή υπηρεσιακών 
ατομικών αναφορών των ενδιαφερομένων μέσω της 
Υπηρεσίας όπου υπηρετούν, η οποία δε δύναται να 
είναι μικρότερη των δεκαπέντε ημερών και μεγαλύτε¬ 
ρη του ενός μηνός, από την ημερομηνία έκδοσης της 
απόφασης του Αρχηγού Λ.Σ.-ΕΛ.ΑΚΤ. Η συνδρομή των 
προϋποθέσεων και δικαιολογητικών συμμετοχής (των 
αποδεικτικών εγγράφων των περιπτώσεων (α) έως (ε) 
της προηγουμένης παραγράφου), ελέγχεται αυτεπάγ- 
γελτα από τη Διεύθυνση Προσωπικού Λ.Σ.-ΕΛ.ΑΚΤ. με 
βάση τα τηρούμενα στοιχεία των ατομικών φακέλων 
και της ισχύουσας διαδικασίας του Κώδικα Διοικητικής 
Διαδικασίας περί αυτεπάγγελτης αναζήτησης δικαιο- 
λογητικών, ενώ η επιλογή των υποψηφίων ενεργείται 
από το Κατώτερο Συμβούλιο Κρίσεων, σύμφωνα με τη 
διαδικασία που προβλέπεται στις εκάστοτε ισχύουσες 
σχετικές διατάξεις. 

3. Οι μετατασσόμενοι αποκτούν το βαθμό του Σημαιο¬ 
φόρου Λ.Σ.-ΕΛ.ΑΚΤ., ο οποίος τους απονέμεται σύμφωνα 
με τις διατάξεις περί κτήσεως βαθμού των Αξιωμα¬ 
τικών Λ.Σ.-ΕΛ.ΑΚΤ. και εντάσσονται στην αντίστοιχη 
επετηρίδα των Αξιωματικών Λ.Σ.-ΕΛ.ΑΚΤ. ειδικών καθη¬ 
κόντων, με βάση τη σειρά κρίσης τους. Κατά τα λοιπά 
εφαρμόζονται οι ισχύουσες διατάξεις των Αξιωματικών 
Λ.Σ.-ΕΛ.ΑΚΤ. όσον αφορά τις προαγωγές, κρίσεις και 
αποστρατείες. 

ΚΕΦΑΛΑΙΟ Ζ' 

ΠΑΡΑΜΕΝΟΝΤΕΣ ΣΤΟΝ ΙΔΙΟ ΒΑΘΜΟ - 
ΣΤΕΡΗΣΗ ΒΑΘΜΟΥ 

Άρθρο 30 

Παραμένοντες στον ίδιο βαθμό 

Οι Αξιωματικοί, Ανθυπασπιστές, Υπαξιωματικοί Λ.Σ.- 
ΕΛ.ΑΚΤ. και Λιμενοφύλακες οι οποίοι κρίνονται ως 
παραμένοντες στον ίδιο βαθμό, δεν προάγονται στον 
επόμενο βαθμό και στερούνται της αρχαιότητας τους, 
εάν προαχθεί νεότερος τους. 

Άρθρο 31 
Στέρηση βαθμού 

1. Τα στελέχη Λ.Σ.-ΕΛ.ΑΚΤ. στερούνται του βαθμού 
τους λόγω των εξής αιτιών: 

α) Αν καταδικάσθηκαν αμετάκλητα σε οποιαδήποτε 
ποινή για αδίκημα που έχει σχέση με την προστασία 
του δημοκρατικού πολιτεύματος ή την ακεραιότητα της 
Χώρας. 

β) Αν καταδικάσθηκαν αμετάκλητα για κακούργημα, 
ή σε ποινή φυλάκισης για κάποιο από τα εγκλήματα 
της κλοπής, υπεξαίρεσης, απάτης, πλαστογραφίας, 
δωροδοκίας, ψευδορκίας, ψευδούς καταμήνυσης, συ¬ 
κοφαντικής δυσφήμησης, ελευθέρωσης φυλακισμένου 
από πρόθεση, εκβίασης, ληστείας, καταπίεσης, απιστίας 
σχετικής με την υπηρεσία, υπεξαγωγής, ή νόθευσης 
εγγράφου, εγκλημάτων κατά της γενετήσιας ελευθε¬ 
ρίας και εγκλημάτων οικονομικής εκμετάλλευσης της 
γενετήσιας ζωής, παραβάσεων της νομοθεσίας περί 
ναρκωτικών, ή αν επήλθε μη αυτοδικαίως η παρεπόμενη 
ποινή της έκπτωσης. 

γ) Αν αποστερήθηκαν των πολιτικών τους δικαιωμά¬ 
των, καθολικά ή μερικά, εξαιτίας ποινικής καταδίκης. 

δ) Λόγω επιβολής ποινής απόταξης ή αποβολής. 

2. Η στέρηση του βαθμού συντελείται για τους Αξι¬ 
ωματικούς Λ.Σ.-ΕΛ.ΑΚΤ. με προεδρικό διάταγμα, που 
εκδίδεται με πρόταση του οικείου Υπουργού, για δε 
τους λοιπούς βαθμοφόρους με απόφαση του οικείου 
Υπουργού, όταν καταστεί αμετάκλητη η απόφαση του 
δικαστηρίου για τις περιπτώσεις (α) και (β) της πα¬ 
ραγράφου 1 του παρόντος, ή επιβληθεί η παρεπόμενη 
ποινή της αποστέρησης των πολιτικών δικαιωμάτων, ή 
καταστεί τελεσίδικη η γνωμοδότηση του Ανακριτικού 
Συμβουλίου για την περίπτωση (δ) της παραγράφου 1 
του παρόντος, ή και χωρίς γνωμοδότηση του Ανακρι- 
τικού Συμβουλίου στις περιπτώσεις που αυτό προβλέ- 
πεται από τις εκάστοτε ισχύουσες διατάξεις. 

3. Επί επιβολής των ποινών της απόταξης ή της απο¬ 
βολής, η στέρηση του βαθμού μνημονεύεται στη σχετική 
πράξη. 

4. Αν πριν την έκδοση αμετάκλητης απόφασης δικα¬ 
στηρίου για τα αδικήματα των περιπτώσεων 1(α) και 
1(β), ή πριν την ποινική καταδίκη η οποία επέφερε την 
ποινή της αποστέρησης των πολιτικών δικαιωμάτων, 
είχε ασκηθεί πειθαρχική δίωξη για την ίδια πράξη και 
είχε επιβληθεί ποινή ελαφρύτερη της απόταξης ή της 
αποβολής, ή δεν επιβλήθηκε ποινή, η σχετική διοικητική 
πράξη δεν έχει ισχύ και επέρχεται η στέρηση βαθμού, 
σύμφωνα με τα προαναφερόμενα. 

5. Όποιος στερείται, σύμφωνα με τις ανωτέρω παρα¬ 
γράφους του βαθμού του, αποπέμπεται του Σώματος 
με τις κατωτέρω συνέπειες: 

α) Δεν επανακτά το βαθμό. 

β) Δε δύναται να φέρει οποιοδήποτε παράσημο ή 
μετάλλιο. 

γ) Παύει να θεωρείται στρατιωτικός. 

δ) Δεν εγγράφεται στα στελέχη της εφεδρείας, αν 
είναι δε εγγεγραμμένος διαγράφεται και ακολουθεί την 
προ της κατάταξής του στρατολογική κατάσταση. 

6. Η στέρηση του βαθμού αναστέλλεται σε περίπτωση 
αναστολής της ποινής της έκπτωσης, λόγω αναστολής 
της εκτέλεσης της κύριας ποινής. Σε περίπτωση μη 
αναστολής από το δικαστήριο της ποινής της έκπτωσης, 
επιβάλλεται η στέρηση βαθμού. 

ΚΕΦΑΛΑΙΟ Η' 

ΑΠΟΣΤΡΑΤΕΙΕΣ ΑΞΙΩΜΑΤΙΚΩΝ Λ.Σ.-ΕΛ.ΑΚΤ. 

Άρθρο 32 

Αποστρατεία Αξιωματικών Λ.Σ.-ΕΛ.ΑΚΤ. 
λόγω συμπλήρωσης συντάξιμης υπηρεσίας 

1. Αξιωματικοί Λ.Σ.-ΕΛ.ΑΚΤ. μέχρι και του βαθμού του 
Αρχιπλοιάρχου, που συμπληρώνουν μέχρι την 31η Δε¬ 


κεμβρίου του έτους κατά το οποίο ενεργούνται οι κρί¬ 
σεις συντάξιμη υπηρεσία, σύμφωνα με την εκάστοτε 
ισχύουσα νομοθεσία, κρίνονται υποχρεωτικά κατά τις 
τακτικές ετήσιες κρίσεις είτε ως «ευδοκίμως τερματίσα- 
ντες τη σταδιοδρομία τους», είτε ως «αποστρατευτέοι» 
και εγγράφονται στους αντίστοιχους πίνακες. 

2. Οι κρινόμενοι ως «ευδοκίμως τερματίσαντες τη στα¬ 
διοδρομία τους», προάγονται με το προεδρικό διάταγμα 
κύρωσης των ετήσιων πινάκων κρίσεων, τιθέμενοι εκτός 
οργανικών θέσεων στον επόμενο βαθμό τριάντα ημέρες 
πριν από τη συμπλήρωση της συντάξιμης υπηρεσίας, 
κατά τη συμπλήρωση της οποίας αποστρατεύονται αυ- 
τεπάγγελτα με άλλο προεδρικό διάταγμα. 

3. Οι κρινόμενοι ως «αποστρατευτέοι», αποστρα¬ 
τεύονται αυτεπάγγελτα με το βαθμό που φέρουν με 
το προεδρικό διάταγμα κύρωσης των ετήσιων πινά¬ 
κων κρίσεων. Δεν αποστρατεύονται με το προεδρικό 
διάταγμα κύρωσης των ετήσιων πινάκων κρίσεων, οι 
Αξιωματικοί Λ.Σ.-ΕΛ.ΑΚΤ. οι οποίοι πριν από την προ¬ 
ώθηση του προεδρικού διατάγματος αποστρατείας 
τους, έχουν παραπεμφθεί σε Ανακριτικό Συμβούλιο με 
το ερώτημα της απόταξης, οπότε μετά την εκδίκαση 
της υπόθεσης, προωθείται είτε το προεδρικό διάταγμα 
αποστρατείας τους, με βάση την προηγούμενη κρίση 
τους, είτε το προεδρικό διάταγμα της απόταξης τους. 
Επίσης δεν αποστρατεύονται με το προεδρικό διάταγμα 
κύρωσης των ετήσιων πινάκων κρίσεων, οι Αξιωματικοί 
Λ.Σ.-ΕΛ.ΑΚΤ. που τελούν σε άνω των δύο μηνών νοση¬ 
λεία, ή αναρρωτική άδεια, οι οποίοι έχουν κριθεί ως 
αποστρατευτέοι και έχουν παραπεμφθεί ενώπιον της 
αρμόδιας Υγειονομικής Επιτροπής και οι οποίοι τίθενται 
σε αυτεπάγγελτη αποστρατεία με προεδρικό διάταγμα, 
είτε για τους λόγους που αναφέρονται στη σχετική 
αμετάκλητη γνωμάτευση, είτε με βάση την προηγούμενη 
απόφαση του Συμβουλίου Κρίσεων. 

4. Όσοι συμπληρώνουν συντάξιμη υπηρεσία πριν από 
τη διενέργεια των τακτικών κρίσεων, κρίνονται εκτά¬ 
κτως ένα μήνα πριν από τη συμπλήρωση αυτής. Οι 
Αξιωματικοί που προάγονται στον καταληκτικό βαθμό 
εξέλιξής τους και συμπληρώνουν στο ίδιο έτος συντά¬ 
ξιμη υπηρεσία κρίνονται εκτάκτως, μετά την προαγωγή 
τους στον καταληκτικό βαθμό, σύμφωνα με τις διατάξεις 
του άρθρου αυτού. 

5. Το αρμόδιο Συμβούλιο Κρίσεων κρίνει, πριν από την 
ημερομηνία συμπλήρωσης της συντάξιμης υπηρεσίας, 
Αξιωματικούς που έχουν καταδικασθεί σε στερητική της 
ελευθερίας ποινή ή έχουν παραπεμφθεί σε Ανακριτικό 
Συμβούλιο, ή τελούν σε διαθεσιμότητα με αίτηση τους, 
ή σε προσωρινή κράτηση, ή σε αιχμαλωσία, ή σε πα¬ 
ράνομη απουσία, ή σε λιποταξία, ή σε αυτεπάγγελτη 
διαθεσιμότητα, ή σε αργία με πρόσκαιρη παύση, ή σε 
αργία με προσωρινή απόλυση. Αν το αρμόδιο Συμβού¬ 
λιο Κρίσεων δεν προβεί στην κρίση τους, επειδή δεν 
έχει εκδοθεί απαλλακτικό βούλευμα, ή απαλλακτική 
απόφαση, ή γνωμάτευση δικαστηρίου ή Ανακριτικού 
Συμβουλίου αντίστοιχα, οι ανωτέρω αποστρατεύονται 
με το βαθμό που φέρουν κατά την ημερομηνία συ¬ 
μπλήρωσης της συντάξιμης υπηρεσίας. Αν οι ανωτέρω 
Αξιωματικοί δικαιωθούν τελεσίδικα, προάγονται ανα¬ 
δρομικά στο βαθμό που προβλέπει η κρίση τους ως 
«ευδοκίμως τερματίσαντες τη σταδιοδρομία τους» και 
αποστρατεύονται στη συνέχεια με την ίδια ημερομηνία 
της αρχικής τους αποστρατείας. Τα ανωτέρω ισχύουν 

και για τους Αξιωματικούς που έχουν κριθεί ως «ευ- 
δοκίμως τερματίσαντες τη σταδιοδρομία τους», εάν 
πριν την προαγωγή τους, μεταπέσουν σε μία από τις 
ανωτέρω καταστάσεις. 

6. Ο υπολογισμός της συντάξιμης υπηρεσίας γίνεται 
με τα επίσημα στοιχεία που εμπεριέχονται στον ατομικό 
φάκελο κάθε Αξιωματικού Λ.Σ.-ΕΛ.ΑΚΤ. 

Άρθρο 33 

Αποστρατεία Αξιωματικών Λ.Σ.-ΕΛ.ΑΚΤ. 

λόγω κρίσης ως «παραμενόντων στον ίδιο βαθμό» 

1. Οι Ανώτεροι Αξιωματικοί Λ.Σ.-ΕΛ.ΑΚΤ., που κρίθηκαν 
ή κρίνονται τρεις φορές ως «παραμένοντες στον ίδιο 
βαθμό» σε όλη τη διάρκεια της σταδιοδρομίας τους, 
από τις οποίες δύο φορές στον κατεχόμενο βαθμό και 
οι Κατώτεροι Αξιωματικοί Λ.Σ.-ΕΛ.ΑΚΤ., που κρίθηκαν 
ή κρίνονται ως «παραμένοντες στον ίδιο βαθμό» τρεις 
φορές στον κατεχόμενο βαθμό, τίθενται υποχρεωτικά 
σε αυτεπάγγελτη αποστρατεία. 

2. Με μέριμνα της Διεύθυνσης Προσωπικού Λ.Σ.-ΕΛ.ΑΚΤ. 
απόσπασμα του πρακτικού των Συμβουλίων Κρίσεων, 
κοινοποιείται στους ενδιαφερομένους της προηγού¬ 
μενης παραγράφου, πριν την υποβολή των σχετικών 
πινάκων προς κύρωση. Οι ανωτέρω εφόσον δεν έχουν 
καταδικασθεί σε στερητική της ελευθερίας ποινή ή δεν 
έχουν παραπεμφθεί σε Ανακριτικό Συμβούλιο, ή δεν 
τελούν σε διαθεσιμότητα με αίτηση τους, ή σε προσω¬ 
ρινή κράτηση, ή σε αιχμαλωσία, ή παράνομη απουσία, 
ή λιποταξία, ή σε αυτεπάγγελτη διαθεσιμότητα, ή σε 
αργία με πρόσκαιρη παύση, ή σε αργία με προσωρι¬ 
νή απόλυση και εφόσον έχουν τουλάχιστον εικοσαετή 
πραγματική υπηρεσία και δεν έχουν συμπληρώσει συ¬ 
ντάξιμη υπηρεσία, σύμφωνα με την εκάστοτε ισχύου- 
σα νομοθεσία, δύνανται κατόπιν υποβολής σχετικής 
αίτησης, να παραμείνουν στην ενέργεια με απόφαση 
του οικείου Υπουργού, χωρίς να καταλαμβάνουν κενή 
οργανική θέση, μέχρι και τη συμπλήρωση της προα- 
ναφερθείσας υπηρεσίας. Η αίτηση υποβάλλεται εντός 
πέντε ημερών από την κοινοποίηση σε αυτούς του εν 
λόγω αποσπάσματος. 

3. Τα στελέχη Λ.Σ.-ΕΛ.ΑΚΤ. που τίθενται εκτός οργα¬ 
νικών θέσεων, υπό τις προϋποθέσεις της προηγούμενης 
παραγράφου: 

α) Δε δύνανται να επανέλθουν στην προηγούμενη 
κατάστασή τους, ούτε να προαχθούν παρά μόνο επ’ 
ανδραγαθία ή για διακεκριμένη πράξη. 

β) Όταν συμπληρώνουν μέχρι την 31η Δεκεμβρίου τους 
έτους, κατά το οποίο ενεργούνται οι κρίσεις, συντάξιμη 
υπηρεσία σύμφωνα με τις εκάστοτε ισχύουσες διατά¬ 
ξεις, κρίνονται υποχρεωτικά κατά τις τακτικές ετήσιες 
κρίσεις. Το αρμόδιο Συμβούλιο Κρίσεων λαμβάνει υπόψιν 
την τελευταία κρίση του, και οι ανωτέρω αποστρατεύ¬ 
ονται αυτεπάγγελτα κρινόμενοι ως «αποστρατευτέοι» 
κατά τη συμπλήρωση της συντάξιμης υπηρεσίας. Εάν 
συμπληρώνουν συντάξιμη υπηρεσία πριν τη διενέργεια 
των τακτικών κρίσεων, κρίνονται έκτακτα ένα μήνα πριν 
τη συμπλήρωση της συντάξιμης υπηρεσίας. 

γ) Παραμένουν στην τελευταία θέση της επετηρίδας 
των ομοιοβάθμων τους. 

δ) Υπηρετούν σε κενές θέσεις σύμφωνα με τους εκά¬ 
στοτε ισχύοντες Κανονισμούς Οργανικής Σύνθεσης και 
Κατανομής Προσωπικού Λ.Σ.-ΕΛ.ΑΚΤ., ανάλογα με τις 
ανάγκες της Υπηρεσίας. 


ε) Υπόκεινται σε όλες τις πειθαρχικές διατάξεις που 
διέπουν το προσωπικό Λ.Σ.-ΕΛ.ΑΚΤ. και δε συντάσσονται 
για αυτά σημειώματα ή εκθέσεις αξιολόγησης. 

Άρθρο 34 

Αποστρατεία Αξιωματικών Λ.Σ.-ΕΛ.ΑΚΤ. 
λόγω ουσιώδους έλλειψης ουσιαστικών προσόντων 

Αξιωματικός Λ.Σ.-ΕΛ.ΑΚΤ. ο οποίος έχει μετατεθεί 
σε νέα Υπηρεσία συνεπεία του χαρακτηρισμού του ως 
«απαράδεκτος» σύμφωνα με τις ισχύουσες σχετικές δι¬ 
ατάξεις, εάν χαρακτηρισθεί εκ νέου οποτεδήποτε ως 
«απαράδεκτος», παραπέμπεται εκτάκτως στο αρμόδιο 
Συμβούλιο Κρίσεων, προκειμένου να αποφασισθεί η πε¬ 
ραιτέρω παραμονή του ή μη στο Σώμα και εάν κριθεί 
ως «αποστρατευτέος», αποστρατεύεται σύμφωνα με τις 
ισχύουσες διατάξεις. 

Άρθρο 35 

Αποστρατεία Αξιωματικών Λ.Σ.-ΕΛ.ΑΚΤ. 
λόγω σωματικής ή διανοητικής ανικανότητας 

1. Οι Αξιωματικοί Λ.Σ.-ΕΛ.ΑΚΤ. για τους οποίους η αρ¬ 
μόδια Υγειονομική Επιτροπή αποφαίνεται ότι το τραύμα 
ή νόσημα από το οποίο πάσχουν θεραπεύθηκε, αλλά η 
φύση του προκαλεί σωματική ή διανοητική ανικανότη¬ 
τα για τη στρατιωτική υπηρεσία, ή ότι το τραύμα ή το 
νόσημα από το οποίο πάσχουν είναι ανίατο, τίθενται σε 
αυτεπάγγελτη αποστρατεία λόγω σωματικής ή διανοη¬ 
τικής ανικανότητας, υπό την επιφύλαξη των διατάξεων 
περί υπηρεσίας γραφείου, μόνιμης διαθεσιμότητας και 
πολεμικής διαθεσιμότητας. 

2. Οι αποστρατείες των Αξιωματικών Λ.Σ.-ΕΛ.ΑΚΤ. 
λόγω ανικανότητας εκτελούνται με έκδοση προεδρικού 
διατάγματος, εντός μηνάς από τότε που η γνωμάτευση 
περί ανικανότητας κατέστη αμετάκλητη. 

3. Αξιωματικοί Λ.Σ.-ΕΛ.ΑΚΤ. Ειδικής Μονιμότητας, οι 
οποίοι κρίνονται ως πτητικά ακατάλληλοι για λόγους 
σωματικής ή διανοητικής ανικανότητας, κατόπιν γνω¬ 
μάτευσης της αρμόδιας Υγειονομικής Επιτροπής, απο¬ 
στρατεύονται αυτεπάγγελτα, αν διανύουν τη δοκιμαστι¬ 
κή περίοδο. Οι κρινόμενοι ως πτητικά ακατάλληλοι για 
τους ανωτέρω λόγους, μετά το πέρας της δοκιμαστικής 
περιόδου, παραπέμπονται εκ νέου στην αρμόδια Υγειο¬ 
νομική Επιτροπή και εφόσον κρίνονται κατάλληλοι για 
υπηρεσία εδάφους, μετά από πρόταση του Συμβουλίου 
Κρίσεως Πτητικής Καταλληλότητας και απόφαση του 
Αρχηγού Λ.Σ.-ΕΛ.ΑΚΤ., η οποία δε δημοσιεύεται στην 
Εφημερίδα της Κυβερνήσεως, τίθενται σε υπηρεσία εδά¬ 
φους στην Υπηρεσία Εναέριων Μέσων Λ.Σ.-ΕΛ.ΑΚΤ., ή 
σε άλλες θέσεις ανάλογα με τις εκάστοτε υπηρεσιακές 
ανάγκες. 

Αρθρο 36 

Αποστρατεία Αξιωματικών Λ.Σ.-ΕΛ.ΑΚΤ. 
μετά από υποβολή αίτησης 

1. Οι μόνιμοι εν ενεργεία Αξιωματικοί Λ.Σ.-ΕΛ.ΑΚΤ., εφό¬ 
σον θεμελίωσαν δικαίωμα συνταξιοδότησης και εφόσον 
εκπλήρωσαν τις υποχρεώσεις παραμονής τους στο Λ.Σ.- 
ΕΛ.ΑΚΤ., σύμφωνα με τις εκάστοτε ισχύουσες διατάξεις, 
δύνανται να υποβάλουν αίτηση αποστρατείας. Αν εκ¬ 
πλήρωσαν μόνον τις ανειλημμένες υποχρεώσεις παρα¬ 
μονής τους στο Λ.Σ.-ΕΛ.ΑΚΤ., δύνανται να υποβάλουν 
αίτηση παραίτησης. 

2. Οι αιτήσεις αποστρατείας ή παραίτησης υποβάλ¬ 
λονται ως ατομικές αναφορές, οι οποίες πρέπει να συ- 
ντάσσονται λακωνικά και να εκφράζουν τη βούληση του 
αιτούντος να επανέλθει στην ιδιωτική ζωή, χωρίς να 
παρατίθενται οι λόγοι που οδήγησαν στη λήψη αυτής 
της απόφασης, ούτε να γίνεται μνεία σε τυχόν υπάρ- 
χουσα αλληλογραφία. Εφόσον υπάρχουν τέτοιοι λόγοι, 
προβάλλονται με υποβολή ιδιαίτερης αναφοράς, πριν 
την υποβολή της αίτησης παραίτησης ή αποστρατείας, 
ώστε η διερεύνηση και η εξέταση τους να γίνεται με 
χρονική άνεση και όχι υπό την πίεση της προθεσμίας 
που ισχύει για την αποδοχή της αιτήσεως αποστρατείας 
ή παραίτησης. 

3. Η αποδοχή της αιτήσεως αποστρατείας ή της αι- 
τήσεως παραίτησης είναι υποχρεωτική για τον οικείο 
Υπουργό. Σε περίοδο μερικής ή γενικής επιστράτευσης, 
απαγορεύεται η υποβολή και αποδοχή αιτήσεων απο¬ 
στρατείας ή παραίτησης. 

4. Οι αποστρατείες των Αξιωματικών Λ.Σ.-ΕΛ.ΑΚΤ. 
που υποβάλλουν αίτηση αποστρατείας ή παραίτησης, 
ενεργούνται με προεδρικό διάταγμα που εκδίδεται με 
πρόταση του οικείου Υπουργού εντός ενός μηνός από 
τότε που έγινε αποδεκτή η αίτηση αποστρατείας ή 
παραίτησης. 

5. Οι αιτήσεις αποστρατείας ή παραίτησης δύνανται 
να ανακληθούν εντός ανατρεπτικής προθεσμίας δεκα¬ 
πέντε ημερών από την υποβολή τους. 

6. Αποδοχή αίτησης αποστρατείας που υποβλήθηκε 
από Αξιωματικό Λ.Σ.-ΕΛ.ΑΚΤ., ο οποίος παραπέμπεται 
ενώπιον του Ανακριτικού Συμβουλίου με το ερώτημα 
της απόταξης, ή της αργίας με προσωρινή απόλυση, ή 
που τελεί σε υποδικία, δεν είναι υποχρεωτική για τον 
Υπουργό, ο οποίος δύναται να αναβάλει τη λήψη από¬ 
φασης μέχρι να καταστεί αμετάκλητη η γνωμοδότηση 
του Ανακριτικού Συμβουλίου, ή τελεσίδικη η απόφαση 
του δικαστηρίου, αντίστοιχα. 

7. Υπόδικοι θεωρούνται εκείνοι που κρατούνται στις 
φυλακές δυνάμει εντάλματος σύλληψης, ή προσωρινής 
κράτησης, ή τελούν υπό φρούρηση κατ’ οίκον. 

Άρθρο 37 

Ειδικές περιπτώσεις αποστρατείας Αξιωματικών 
Λ.Σ.-ΕΛ.ΑΚΤ. 

1. Οι Αξιωματικοί Λ.Σ.-ΕΛ.ΑΚΤ. που διανύουν το τελευ¬ 
ταίο βαθμό εξέλιξής τους, έχοντας υπηρεσία τουλάχι¬ 
στον ενός έτους στον κατεχόμενο βαθμό, κρίνονται στις 
τακτικές ετήσιες κρίσεις, είτε ως «διατηρητέοι», είτε ως 
«ευδοκίμως τερματίσαντες τη σταδιοδρομία τους», είτε 
ως «αποστρατευτέοι». Οι κρινόμενοι ως «διατηρητέοι», 
παραμένουν στην ενεργό υπηρεσία με το βαθμό που 
φέρουν. Οι κρινόμενοι ως «ευδοκίμως τερματίσαντες τη 
σταδιοδρομία τους», προάγονται με προεδρικό διάταγ¬ 
μα στον αμέσως ανώτερο από τον κατεχόμενο βαθμό, 
τιθέμενοι εκτός οργανικών θέσεων και αποστρατεύονται 
μετά την πάροδο τριάντα ημερών από την προαγωγή 
τους με άλλο προεδρικό διάταγμα. Οι κρινόμενοι ως 
«αποστρατευτέοι» αποστρατεύονται με το βαθμό που 
φέρουν, και με το ίδιο προεδρικό διάταγμα κύρωσης του 
σχετικού πίνακα, εκτός εάν ορίζεται διαφορετικά στις 
διατάξεις του παρόντος προεδρικού διατάγματος. 

2. Υποναύαρχοι προερχόμενοι από τη Σχολή Δοκίμων 
Σημαιοφόρων Λ.Σ.-ΕΛ.ΑΚΤ. που κρίνονται ως: 


α) «διατηρητέοι», παραμένουν σε ενέργεια με το βαθ¬ 
μό που φέρουν. Αν ομοιόβαθμοι, αλλά νεότεροι αυτών 
επιλεγούν ως Αρχηγός, Υπαρχηγός ή Επιτελάρχης Αρ¬ 
χηγείου Λ.Σ.-ΕΛ.ΑΚΤ., θεωρούνται ως «ευδοκίμως τερ¬ 
ματίσαντες τη σταδιοδρομία τους» ανεξάρτητα από 
τη συμπλήρωση των γενικών τυπικών προσόντων και 
ταυτόχρονα με τους επιλεγέντες προάγονται εν ενερ- 
γεία στον επόμενο βαθμό και τίθενται εκτός οργανικών 
θέσεων για χρονικό διάστημα τριάντα ημερών, μετά την 
πάροδο του οποίου αποστρατεύονται αυτεπάγγελτα με 
άλλο προεδρικό διάταγμα, 
β) «ευδοκίμως τερματίσαντες τη σταδιοδρομία τους», 
προάγονται εν ενεργεία στον επόμενο βαθμό και τί¬ 
θενται εκτός οργανικών θέσεων για χρονικό διάστημα 
τριάντα ημερών, μετά την πάροδο του οποίου αποστρα¬ 
τεύονται αυτεπάγγελτα με άλλο προεδρικό διάταγμα, 
γ) «αποστρατευτέοι», αποστρατεύονται με τον κατεχό¬ 
μενο βαθμό και με το ίδιο προεδρικό διάταγμα κύρωσης 
του σχετικού πίνακα κρίσης τους. 

3. Υποναύαρχοι προερχόμενοι από τη Σχολή Δοκίμων 
Σημαιοφόρων Λ.Σ.-ΕΛ.ΑΚΤ., αποστρατεύονται με αίτηση 
τους, εφόσον έχουν συμπληρώσει έξι μήνες παραμονής 
στο βαθμό. Εν προκειμένω, και εφόσον από το σύνο¬ 
λο των ουσιαστικών τους προσόντων χαρακτηρίζονται 
ως «λίαν καλοί» ή «καλοί», θεωρούνται ως «ευδοκίμως 
τερματίσαντες τη σταδιοδρομία τους», προάγονται στο 
βαθμό του Αντιναυάρχου Λ.Σ.-ΕΛ.ΑΚΤ. εν ενεργεία, τιθέ¬ 
μενοι εκτός οργανικών θέσεων και μετά από ένα μήνα 
αποστρατεύονται με το βαθμό αυτό με άλλο προεδρικό 
διάταγμα. 

4. Υποναύαρχοι Λ.Σ.-ΕΛ.ΑΚΤ. ειδικότητας Τεχνικού, Υγει¬ 
ονομικού, Οικονομικού και Νομικού που κρίνονται ως: 

α) «διατηρητέοι», παραμένουν σε ενέργεια με το βαθμό 
που φέρουν, 

β) «ευδοκίμως τερματίσαντες τη σταδιοδρομία τους», 
προάγονται εν ενεργεία στον επόμενο βαθμό και τί¬ 
θενται εκτός οργανικών θέσεων για χρονικό διάστημα 
τριάντα ημερών, μετά την πάροδο του οποίου αποστρα¬ 
τεύονται αυτεπάγγελτα με άλλο προεδρικό διάταγμα, 
γ) «αποστρατευτέοι», αποστρατεύονται με τον κατεχό¬ 
μενο βαθμό και με το ίδιο προεδρικό διάταγμα κύρωσης 
του σχετικού πίνακα κρίσης τους. 

5. Υποναύαρχοι Λ.Σ.-ΕΛ.ΑΚΤ. ειδικότητας Τεχνικού, 
Υγειονομικού, Οικονομικού και Νομικού, αποστρατεύ¬ 
ονται με αίτηση τους, εφόσον έχουν συμπληρώσει έξι 
μήνες παραμονής στο βαθμό. Οι ανωτέρω, εφόσον από 
το σύνολο των ουσιαστικών τους προσόντων χαρα¬ 
κτηρίζονται ως «λίαν καλοί» ή «καλοί», θεωρούνται ως 
«ευδοκίμως τερματίσαντες τη σταδιοδρομία τους», προ- 
άγονται εκτός οργανικών θέσεων στον επόμενο βαθμό 
και αποστρατεύονται μετά την πάροδο τριάντα ημερών 
με το βαθμό αυτό με άλλο προεδρικό διάταγμα. 

6. Αρχιπλοίαρχοι που προέρχονται από τη Σχολή Δο¬ 
κίμων Σημαιοφόρων Λ.Σ.-ΕΛ.ΑΚΤ. κρινόμενοι ως: 

α) «διατηρητέοι», παραμένουν σε ενέργεια με το βαθμό 
που φέρουν. Αν ομοιόβαθμοι, αλλά νεότεροι αυτών επι- 
λεγούν ως Υποναύαρχοι ή ως Αντιναύαρχοι Λ.Σ.-ΕΛ.ΑΚΤ., 
θεωρούνται ως «ευδοκίμως τερματίσαντες τη σταδιο¬ 
δρομία τους» και ταυτόχρονα με τους επιλεγέντες προ- 
άγονται εν ενεργεία στον επόμενο βαθμό και τίθενται 
εκτός οργανικών θέσεων για χρονικό διάστημα τριάντα 
ημερών, μετά την πάροδο του οποίου αποστρατεύονται 
αυτεπάγγελτα με άλλο προεδρικό διάταγμα. 

β) «ευδοκίμως τερματίσαντες τη σταδιοδρομία τους», 
προάγονται εν ενεργεία στον επόμενο βαθμό, τιθέμενοι 
εκτός οργανικών θέσεων για χρονικό διάστημα τριάντα 
ημερών, μετά την πάροδο του οποίου αποστρατεύονται 
αυτεπάγγελτα με άλλο προεδρικό διάταγμα. 

γ) «αποστρατευτέοι», αποστρατεύονται με τον κατεχό- 
μενο βαθμό και με το ίδιο προεδρικό διάταγμα κύρωσης 
του σχετικού πίνακα κρίσης τους. 

7. Αρχιπλοίαρχοι και Πλοίαρχοι που προέρχονται από 
τη Σχολή Δοκίμων Σημαιοφόρων Λ.Σ.-ΕΛ.ΑΚΤ., ή είναι 
ειδικότητας Τεχνικού, Υγειονομικού, Ιερέα, Οικονομι¬ 
κού και Νομικού αποστρατεύονται με την υποβολή αί¬ 
τησης αποστρατείας, εφόσον έχουν συμπληρώσει έξι 
μήνες στον κατεχόμενο βαθμό. Οι ανωτέρω, εφόσον 
από το σύνολο των ουσιαστικών τους προσόντων χα¬ 
ρακτηρίζονται ως «λίαν καλοί» ή «καλοί», θεωρούνται 
ως «ευδοκίμως τερματίσαντες τη σταδιοδρομία τους», 
προάγονται τιθέμενοι εκτός οργανικών θέσεων στον 
επόμενο βαθμό και αποστρατεύονται μετά την πάρο¬ 
δο τριάντα ημερών από την προαγωγή τους με άλλο 
προεδρικό διάταγμα. 

8. Πλοίαρχοι Λ.Σ.-ΕΛ.ΑΚΤ. κρινόμενοι από το αρμόδιο 
Συμβούλιο Κρίσεων ως: 

α) «παραμένοντες στον ίδιο βαθμό» και εφόσον ομοι- 
όβαθμοι αλλά νεότεροι τους προάγονται στον επόμενο 
βαθμό, θεωρούνται ως «ευδοκίμως τερματίσαντες τη 
σταδιοδρομία τους» και με προεδρικό διάταγμα τίθε¬ 
νται εκτός οργανικών θέσεων, προαγόμενοι εν ενεργεία 
στον επόμενο βαθμό ταυτόχρονα με τους νεότερούς 
τους για χρονικό διάστημα τριάντα ημερών, μετά την 
πάροδο του οποίου, αποστρατεύονται αυτεπάγγελτα 
με άλλο προεδρικό διάταγμα. 

β) «ευδοκίμως τερματίσαντες τη σταδιοδρομία τους», 
προάγονται εν ενεργεία στον επόμενο βαθμό, τιθέμενοι 
εκτός οργανικών θέσεων για χρονικό διάστημα τριάντα 
ημερών, μετά την πάροδο του οποίου αποστρατεύονται 
αυτεπάγγελτα με άλλο προεδρικό διάταγμα. 

γ) «αποστρατευτέοι», αποστρατεύονται με τον κατεχό¬ 
μενο βαθμό και με το ίδιο προεδρικό διάταγμα κύρωσης 
του σχετικού πίνακα κρίσης τους. 

9. Πλωτάρχες που προέρχονται από τη Σχολή Δόκι¬ 
μων Υπαξιωματικών Λ.Σ.-ΕΛ.ΑΚΤ. ή από βαθμοφόρους 
Λ.Σ.-ΕΛ.ΑΚΤ. αθλητές στους οποίους απονεμήθηκε ο 
βαθμός του Σημαιοφόρου Λ.Σ.-ΕΛ.ΑΚΤ., που έχουν υπο¬ 
βάλει αίτηση αποστρατείας, εφόσον από το σύνολο των 
ουσιαστικών τους προσόντων χαρακτηρίζονται ως «λίαν 
καλοί» ή «καλοί», θεωρούνται ως «ευδοκίμως τερματίσα¬ 
ντες τη σταδιοδρομία τους», προάγονται με προεδρικό 
διάταγμα στον αμέσως ανώτερο εν ενεργεία βαθμό, τι¬ 
θέμενοι εκτός οργανικών θέσεων και αποστρατεύονται 
με τη συμπλήρωση ενός μήνα από την προαγωγή τους 
με άλλο προεδρικό διάταγμα. 

10. Σημαιοφόροι Λ.Σ.-ΕΛ.ΑΚΤ., προερχόμενοι από τη 
Σχολή Δοκίμων Λιμενοφυλάκων, εφόσον είναι απόφοι¬ 
τοι Ιδρύματος Ανώτατης Εκπαίδευσης Πανεπιστημιακού 
Τομέα, ή Ιδρύματος Ανώτατης Εκπαίδευσης Τεχνολογι¬ 
κού Τομέα, ή Τεχνολογικού Επαγγελματικού Ιδρύματος 
(Τ.Ε.Ι.), ή Α.Ε.Ν. που έχουν υποβάλει αίτηση αποστρα¬ 
τείας, εφόσον από το σύνολο των ουσιαστικών τους 
προσόντων χαρακτηρίζονται ως «λίαν καλοί» ή «καλοί», 
θεωρούνται ως «ευδοκίμως τερματίσαντες τη σταδιο¬ 
δρομία τους», προάγονται με προεδρικό διάταγμα στον 
επόμενο εν ενεργεία βαθμό, τιθέμενοι εκτός οργανικών 


θέσεων και αποστρατεύονται με τη συμπλήρωση ενός 
μηνός από την προαγωγή τους. 

11. Δεν εξετάζονται οι αιτήσεις αποστρατείας των 
Αξιωματικών που εμπίπτουν στις διατάξεις των παρα¬ 
γράφων 3, 5, 7, 9 και 10 του παρόντος άρθρου: 

α) Για τους οποίους έχει ανασταλεί η έκδοση από¬ 
φασης του αρμοδίου Συμβουλίου Κρίσεων, μέχρι την 
έκδοση αμετάκλητης γνωμάτευσης της Υγειονομικής 
Επιτροπής, όπου έχουν παραπεμφθεί, εφόσον τελούν σε 
άνω των δύο μηνών νοσηλεία ή αναρρωτική άδεια. 

β) Για τους οποίους έχει ανασταλεί η έκδοση απόφα¬ 
σης του αρμόδιου Συμβουλίου Κρίσεων, μέχρι την έκδο¬ 
ση αμετάκλητης δικαστικής απόφασης ή αμετάκλητου 
δικαστικού βουλεύματος, εφόσον ασκήθηκε εναντίον 
τους ποινική δίωξη. 

γ) Οι οποίοι αποκτούν την ιδιότητα του κατηγορου¬ 
μένου και παράλληλα έχει διαταχθεί σχετική ένορκη 
διοικητική εξέταση. 

δ) Για τους οποίους έχει ανασταλεί η προαγωγή, 
εφόσον έχουν ήδη εγγράφει σε πίνακα «προακτέων» 
ή «ευδοκίμως τερματισάντων τη σταδιοδρομία τους», 
επειδή πριν από την προαγωγή τους έχουν μεταπέσει σε 
κατάσταση διαθεσιμότητας με αίτηση τους, προσωρινής 
κράτησης, ή αιχμαλωσίας, ή παράνομης απουσίας, ή 
λιποταξίας, ή αυτεπάγγελτης διαθεσιμότητας, ή αργίας 
με πρόσκαιρη παύση, ή αργίας με προσωρινή απόλυση, 
ή έχουν παραπεμφθεί σε Ανακριτικό Συμβούλιο, ή έχουν 
καταδικασθεί σε στερητική της ελευθερίας ποινή. 

ε) Γ ια τους οποίους έχει ανασταλεί η έκδοση απόφα¬ 
σης του αρμοδίου πρωτοβαθμίου Συμβουλίου Κρίσεων, 
για το λόγο ότι δεν τέθηκαν υπόψιν τα απαιτούμενα 
ουσιώδη στοιχεία για τη διαμόρφωση πλήρους και σα¬ 
φούς γνώμης. 

στ) Γ ια εκείνους που τελούν σε κατάσταση διαθεσιμό¬ 
τητας με αίτηση, προσωρινής κράτησης ή αιχμαλωσίας, 
ή παράνομης απουσίας, ή λιποταξίας, ή αυτεπάγγελτης 
διαθεσιμότητας, ή αργίας με πρόσκαιρη παύση, ή αργίας 
με προσωρινή απόλυση, ή έχουν παραπεμφθεί σε Ανα- 
κριτικό Συμβούλιο, ή έχουν καταδικασθεί σε στερητική 
της ελευθερίας ποινή. 

ζ) Για εκείνους που υπέβαλαν αίτηση παραίτησης για 
τη συμμετοχή τους σε εκλογές. 

12. Στους Αξιωματικούς που αποβιώνουν ευρισκόμε¬ 
νοι στην ενεργό υπηρεσία δύναται να τους απονεμηθεί 
από την προηγουμένη του θανάτου τους, ο αμέσως 
επόμενος από τον κατεχόμενο βαθμός, εφόσον αυτός 
προβλέπεται εν ενεργεία για την κατηγορία τους κατά 
τις ισχύουσες διατάξεις, μετά από σχετική απόφαση 
του αρμοδίου για αυτούς δευτεροβαθμίου Συμβουλίου 
Κρίσεων, ανεξάρτητα από τη συμπλήρωση των τυπικών 
προσόντων ή την ύπαρξη κενών οργανικών θέσεων. Η 
προαγωγή αυτή, καθώς και η αποστρατεία, ενεργείται 
με την ίδια διοικητική πράξη. Αν ο εν λόγω Αξιωμα¬ 
τικός είχε εγγράφει προ του θανάτου του σε πίνακα 
«προακτέων», προάγεται χωρίς να απαιτείται η έκδοση 
απόφασης του προαναφερόμενου Συμβουλίου Κρίσεων. 
Στην περίπτωση μη απονομής του βαθμού, το Συμβούλιο 
Κρίσεων αιτιολογεί επαρκώς, σαφώς και ειδικώς την 
απόφασή του. 

13. Οι Αξιωματικοί Λ.Σ.-ΕΛ.ΑΚΤ. Ειδικής Μονιμότητας, 
οι οποίοι κρίνονται ως πτητικά ακατάλληλοι για λόγους 
πτητικής ανεπάρκειας, μετά από οριστική απόφαση του 
Συμβουλίου Κρίσεως Πτητικής Καταλληλότητας, απο- 

στρατεύονται αυτεπάγγελτα με προεδρικό διάταγμα 
που εκδίδεται με πρόταση του οικείου Υπουργού. Οι 
αποστρατευόμενοι ως πτητικά ακατάλληλοι για λόγους 
πτητικής ανεπάρκειας, πριν από τη συμπλήρωση του 
χρόνου υποχρεωτικής παραμονής τους στο Λ.Σ.-ΕΛ.ΑΚΤ., 
στερούνται της διάθεσης ικανότητας στο συγκεκριμένο 
τύπο αεροπλάνου ή ελικοπτέρου. 

Άρθρο 38 

Ημερομηνία κένωσης οργανικής θέσης και 
διαγραφής των εν ενεργεία Αξιωματικών Λ.Σ.-ΕΛ.ΑΚΤ. 

1. Η κένωση των οργανικών θέσεων των προαγομένων 
Αξιωματικών Λ.Σ.-ΕΛ.ΑΚΤ. συντελείται από την ημερο¬ 
μηνία υπογραφής του προεδρικού διατάγματος προα¬ 
γωγής τους. 

2. Η διαγραφή από τα εν ενεργεία στελέχη Λ.Σ.-ΕΛ.ΑΚΤ. 
όσων αποστρατεύονται, θεωρείται ότι επέρχεται τη δέ¬ 
κατη πέμπτη ημέρα από τη δημοσίευση του προεδρικού 
διατάγματος αποστρατείας τους στην Εφημερίδα της 
Κυβερνήσεως. 

3. Οι κατά βαθμό οργανικές θέσεις αυτών που κρί- 
νονται ως «ευδοκίμως τερματίσαντες τη σταδιοδρομία 
τους» κενώνονται από την υπογραφή της διοικητικής 
πράξης προαγωγής τους, ενώ εκείνων που κρίνονται ως 
«αποστρατευτέοι» από την υπογραφή της διοικητικής 
πράξης αποστρατείας τους. 

4. Οι Αξιωματικοί Λ.Σ.-ΕΛ.ΑΚΤ. οι οποίοι αποτάσσονται 
ή αποστρατεύονται λόγω ανικανότητας ή συμπλήρω¬ 
σης συντάξιμης υπηρεσίας σύμφωνα με τις εκάστοτε 
ισχύουσες διατάξεις, θεωρούνται ως διαγραφέντες από 
τα εν ενεργεία στελέχη από την ημερομηνία της δη¬ 
μοσίευσης του προεδρικού διατάγματος απόταξης ή 
αποστρατείας στην Εφημερίδα της Κυβερνήσεως. 

5. Οι Αξιωματικοί Λ.Σ.-ΕΛ.ΑΚΤ. που υποβάλλουν υποψη¬ 
φιότητα για τη συμμετοχή τους σε εκλογές, θεωρούνται 
αυτοδικαίως διαγραφέντες από τα εν ενεργεία στελέχη 
από την ημερομηνία υποβολής της αίτησης υποψηφι¬ 
ότητας στο αρμόδιο δικαστήριο, οπότε κενώνονται οι 
αντίστοιχες θέσεις. 

6. Οι θέσεις αυτών που αποβιώνουν ή αυτών που 
κηρύσσονται σε αφάνεια θεωρούνται κενές από την 
επομένη του θανάτου τους, ή της κήρυξής τους σε 
αφάνεια και αυτών που για οποιονδήποτε άλλον λόγο 
εξέρχονται του Σώματος, ή τίθενται σε υπηρεσία γρα¬ 
φείου, ή σε μόνιμη διαθεσιμότητα, ή εκτός οργανικών 
θέσεων σύμφωνα με τα άρθρα 33 και 47 του παρόντος, 
από την υπογραφή της σχετικής διοικητικής πράξης. Η 
διαγραφή των Αξιωματικών που αποβιώνουν καθώς και 
εκείνων που κηρύσσονται σε αφάνεια, επέρχεται από 
την επομένη της ημερομηνίας του θανάτου τους, ή της 
κήρυξής τους σε αφάνεια αντίστοιχα. 

Αρθρο 39 

Τιμητικές διακρίσεις αποστρατευομένων 
Ανωτάτων Αξιωματικών Λ.Σ.-ΕΛ.ΑΚΤ. 

1. Αντιναύαρχοι και Υποναύαρχοι Λ.Σ.-ΕΛ.ΑΚΤ., που 
υπηρέτησαν σε οργανικές θέσεις του βαθμού τους 
τουλάχιστον για τρεις μήνες, διατηρούν επί τιμή τον 
τίτλο της θέσης τους και μετά την αποστρατεία τους, 
κατόπιν απόφασης του αρμοδίου για την αποστρατεία 
τους Συμβουλίου Κρίσεων. 

2. Η διατήρηση του επί τιμή τίτλου της θέσης μνη¬ 
μονεύεται στο προεδρικό διάταγμα αποστρατείας των 


ανωτέρω Αξιωματικών και οι διατηρούντες τον τίτλο 
του επιτίμου απολαμβάνουν τα αντίστοιχα προνόμια 
που προβλέπονται για τους Αξιωματικούς των Ενόπλων 
Δυνάμεων. 

3. Οι Αξιωματικοί Λ.Σ.-ΕΛ.ΑΚΤ. που διατηρούν επί τιμή 
τον τίτλο της θέσης τους, χάνουν τον τίτλο και τα προ¬ 
νόμια της τιμητικής αυτής διάκρισης, κατόπιν σχετικής 
απόφασης του Ανωτάτου Συμβουλίου Λ.Σ.-ΕΛ.ΑΚΤ., που 
λειτουργεί με ευρύτερη σύνθεση, εφόσον έχουν κα¬ 
ταδικαστεί με αμετάκλητη απόφαση δικαστηρίου για 
πράξεις που αντιβαίνουν στην αξιοπρέπεια, τιμή και υπό¬ 
ληψη του Αξιωματικού ή ασκούν εμπορικό βιοποριστικό 
επάγγελμα κατά τρόπο που αντίκειται στην αξιοπρέ¬ 
πεια του Αξιωματικού, μειώνοντας το κύρος του τίτλου 
τους. Η στέρηση του τίτλου ενεργείται με προεδρικό 
διάταγμα, που εκδίδεται μετά από πρόταση του οικείου 
Υπουργού, ενώ σχετική ανακοίνωση κοινοποιείται το τα¬ 
χύτερο δυνατό στον στερηθέντα τον τίτλο Αξιωματικό 
μέσω της Διεύθυνσης Προσωπικού Λ.Σ.-ΕΛ.ΑΚΤ. 

ΚΕΦΑΛΑΙΟ Θ' 

ΑΠΟΣΤΡΑΤΕΙΕΣ ΑΝΘΥΠΑΣΠΙΣΤΩΝ, 

ΥΠΑΞΙΩΜΑΤΙΚΩΝ Λ.Σ. -ΕΛ.ΑΚΤ., ΛΙΜΕΝΟΦΥΛΑΚΩΝ 

Αρθρο 40 

Αποστρατείες Ανθυπασπιστών και 
Υπαξιωματικών Λ.Σ.-ΕΛ.ΑΚΤ. 
που συμπληρώνουν συντάξιμη υπηρεσία 

1. Οι Ανθυπασπιστές και οι Υπαξιωματικοί Λ.Σ.-ΕΛ.ΑΚΤ., 
που συμπληρώνουν μέχρι την 31η Δεκεμβρίου του έτους, 
κατά το οποίο ενεργούνται οι κρίσεις, συντάξιμη υπηρε¬ 
σία, κρίνονται υποχρεωτικά κατά τις τακτικές ετήσιες 
κρίσεις ως «ευδοκίμως τερματίσαντες τη σταδιοδρο¬ 
μία τους» ή ως «αποστρατευτέοι», εγγραφόμενοι στους 
αντίστοιχους πίνακες. 

2. Οι κρινόμενοι ως «ευδοκίμως τερματίσαντες τη 
σταδιοδρομία τους», προάγονται στον επόμενο βαθμό, 
τιθέμενοι εκτός οργανικών θέσεων, τριάντα ημέρες πριν 
την ημερομηνία συμπλήρωσης της συντάξιμης υπηρεσί¬ 
ας, κατά τη συμπλήρωση της οποίας αποστρατεύονται 
αυτεπάγγελτα. 

3. Οι κρινόμενοι ως «αποστρατευτέοι», αποστρατεύ¬ 
ονται αυτεπάγγελτα με το βαθμό που κατέχουν στο 
χρόνο συμπλήρωσης της συντάξιμης υπηρεσίας. Στην 
περίπτωση συμπλήρωσης συντάξιμης υπηρεσίας απο¬ 
στρατεύονται με την πράξη κύρωσης των πινάκων 
ετήσιων κρίσεων. Δεν αποστρατεύονται με την πράξη 
κύρωσης των πινάκων, οι Ανθυπασπιστές και οι Υπα- 
ξιωματικοί Λ.Σ.-ΕΛ.ΑΚΤ. που πριν από την προώθηση 
της διοικητικής πράξης αποστρατείας τους έχουν πα- 
ραπεμφθεί σε Ανακριτικό Συμβούλιο με το ερώτημα 
της απόταξης, οπότε μετά την εκδίκαση της υπόθεσης, 
προωθείται είτε η διοικητική πράξη αποστρατείας τους 
με βάση την προηγούμενη κρίση τους, είτε η διοικητική 
πράξη της απόταξης τους. Επίσης δεν αποστρατεύονται 
με την πράξη κύρωσης των ετήσιων πινάκων κρίσεων, οι 
Ανθυπασπιστές και οι Υπαξιωματικοί Λ.Σ.-ΕΛ.ΑΚΤ. που 
τελούν σε άνω των δύο μηνών νοσηλεία, ή αναρρωτική 
άδεια, οι οποίοι έχουν κριθεί ως αποστρατευτέοι και 
έχουν παραπεμφθεί ενώπιον της Υγειονομικής Επιτρο¬ 
πής, οι οποίοι τίθενται σε αυτεπάγγελτη αποστρατεία, 
είτε για τους λόγους που αναφέρονται στη σχετική 
αμετάκλητη γνωμάτευση, είτε με βάση την προηγούμενη 
απόφαση του Συμβουλίου Κρίσεων. 

4. Όσοι συμπληρώνουν συντάξιμη υπηρεσία πριν από 
τη διενέργεια των τακτικών κρίσεων κρίνονται εκτάκτως 
ένα μήνα πριν από τη συμπλήρωση αυτής. 

5. Το αρμόδιο Συμβούλιο Κρίσεων κρίνει πριν από την 
ημερομηνία συμπλήρωσης της συντάξιμης υπηρεσίας, 
Ανθυπασπιστές και Υπαξιωματικούς Λ.Σ.-ΕΛ.ΑΚΤ. που 
έχουν καταδικασθεί σε στερητική της ελευθερίας ποινή, 
ή έχουν παραπεμφθεί σε Ανακριτικό Συμβούλιο, ή τε¬ 
λούν σε διαθεσιμότητα με αίτηση τους, ή σε προσωρινή 
κράτηση, ή σε αιχμαλωσία, ή σε παράνομη απουσία, ή 
σε λιποταξία, ή σε αυτεπάγγελτη διαθεσιμότητα, ή σε 
αργία με πρόσκαιρη παύση, ή σε αργία με προσωρινή 
απόλυση. Αν το αρμόδιο Συμβούλιο Κρίσεων δεν προβεί 
στην κρίση τους, επειδή δεν έχει εκδοθεί απαλλακτι¬ 
κό βούλευμα, ή απαλλακτική απόφαση ή γνωμάτευση 
δικαστηρίου ή Ανακριτικού Συμβουλίου αντίστοιχα, οι 
ανωτέρω αποστρατεύονται με το βαθμό που φέρουν 
κατά την ημερομηνία συμπλήρωσης της συντάξιμης 
υπηρεσίας. Αν οι ανωτέρω Ανθυπασπιστές και Υπαξιω- 
ματικοί Λ.Σ.-ΕΛ.ΑΚΤ. δικαιωθούν τελεσίδικα, προάγονται 
αναδρομικά στο βαθμό που προβλέπει η κρίση τους ως 
«ευδοκίμως τερματίσαντες τη σταδιοδρομία τους» και 
αποστρατεύονται στη συνέχεια με την ίδια ημερομηνία 
της αρχικής τους αποστρατείας. Τα ανωτέρω ισχύουν 
και για τους Ανθυπασπιστές και Υπαξιωματικούς Λ.Σ.- 
ΕΛ.ΑΚΤ. που έχουν κριθεί ως «ευδοκίμως τερματίσαντες 
τη σταδιοδρομία τους», εάν πριν την προαγωγή τους, 
μεταπέσουν σε μία από τις ανωτέρω καταστάσεις. 

6. Ο υπολογισμός της συντάξιμης υπηρεσίας γίνεται 
με τα επίσημα στοιχεία που περιέχονται στον ατομικό 
φάκελο κάθε Ανθυπασπιστή και Υπαξιωματικού Λ.Σ.- 
ΕΛ.ΑΚΤ. 

Αρθρο 41 

Αποστρατεία Ανθυπασπιστών, Υπαξιωματικών 
Λ.Σ.-ΕΛ.ΑΚΤ. και Λιμενοφυλάκων, 

λόγω κρίσης ως «παραμενόντων στον ίδιο βαθμό» 

1. Τίθενται υποχρεωτικά σε αυτεπάγγελτη αποστρα¬ 
τεία οι Ανθυπασπιστές Λ.Σ.-ΕΛ.ΑΚΤ. που κρίνονται ως 
«παραμένοντες στον ίδιο βαθμό», τρεις φορές στον κα- 
τεχόμενο βαθμό, ή τρεις φορές σ’ όλη τη διάρκεια της 
σταδιοδρομίας τους, από τις οποίες δύο φορές στον 
κατεχόμενο βαθμό και οι Υπαξιωματικοί Λ.Σ.-ΕΛ.ΑΚΤ. 
και Λιμενοφύλακες, που κρίνονται ως «παραμένοντες 
στον ίδιο βαθμό» τρεις φορές στον κατεχόμενο βαθμό, 
ή τέσσερις φορές σ’ όλη τη διάρκεια της σταδιοδρο¬ 
μίας τους. 

2. Με μέριμνα της Διεύθυνσης Προσωπικού Λ.Σ.-ΕΛ.ΑΚΤ. 
απόσπασμα του πρακτικού των Συμβουλίων Κρίσεων, 
κοινοποιείται στους ενδιαφερομένους της προηγού¬ 
μενης παραγράφου, πριν την υποβολή των σχετικών 
πινάκων προς κύρωση. Οι ανωτέρω εφόσον δεν έχουν 
καταδικασθεί σε στερητική της ελευθερίας ποινή, ή δεν 
έχουν παραπεμφθεί σε Ανακριτικό Συμβούλιο, ή δεν 
τελούν σε διαθεσιμότητα με αίτηση τους, ή σε προσω¬ 
ρινή κράτηση, ή σε αιχμαλωσία, ή παράνομη απουσία, 
ή λιποταξία, ή σε αυτεπάγγελτη διαθεσιμότητα, ή σε 
αργία με πρόσκαιρη παύση, ή σε αργία με προσωρι¬ 
νή απόλυση και εφόσον έχουν τουλάχιστον εικοσαετή 
πραγματική υπηρεσία και δεν έχουν συμπληρώσει συ¬ 
ντάξιμη υπηρεσία, σύμφωνα με την εκάστοτε ισχύου- 
σα νομοθεσία, δύνανται κατόπιν υποβολής σχετικής 
αίτησης, να παραμείνουν στην ενέργεια με απόφαση 


του οικείου Υπουργού, χωρίς να καταλαμβάνουν κενή 
οργανική θέση μέχρι και τη συμπλήρωση της προα- 
ναφερθείσας υπηρεσίας. Η αίτηση υποβάλλεται εντός 
πέντε ημερών από την κοινοποίηση σε αυτούς του εν 
λόγω αποσπάσματος. 

3. Τα στελέχη Λ.Σ.-ΕΛ.ΑΚΤ. που τίθενται εκτός οργα¬ 
νικών θέσεων, υπό τις προϋποθέσεις της προηγούμενης 
παραγράφου: 

α) Δε δύνανται να επανέλθουν στην προηγούμενη 
κατάστασή τους, ούτε να προαχθούν παρά μόνο επ’ 
ανδραγαθία ή για διακεκριμένη πράξη. 

β)Όταν συμπληρώνουν μέχρι την 31η Δεκεμβρίου τους 
έτους, κατά το οποίο ενεργούνται οι κρίσεις, συντάξιμη 
υπηρεσία, σύμφωνα με τις εκάστοτε ισχύουσες διατά¬ 
ξεις, κρίνονται υποχρεωτικά κατά τις τακτικές ετήσιες 
κρίσεις. Το αρμόδιο Συμβούλιο Κρίσεων λαμβάνει υπόψιν 
την τελευταία κρίση του, και οι ανωτέρω αποστρατεύ¬ 
ονται αυτεπάγγελτα κρινόμενοι ως «αποστρατευτέοι» 
κατά τη συμπλήρωση της συντάξιμης υπηρεσίας. Εάν 
συμπληρώνουν συντάξιμη υπηρεσία πριν τη διενέργεια 
των τακτικών κρίσεων, κρίνονται έκτακτα ένα μήνα πριν 
τη συμπλήρωση της συντάξιμης υπηρεσίας. 

γ) Παραμένουν στην τελευταία θέση της επετηρίδας 
των ομοιοβάθμων τους. 

δ) Υπηρετούν σε κενές θέσεις σύμφωνα με τους εκά¬ 
στοτε ισχύοντες Κανονισμούς Οργανικής Σύνθεσης και 
Κατανομής Προσωπικού Λ.Σ.-ΕΛ.ΑΚΤ., ανάλογα με τις 
ανάγκες της Υπηρεσίας. 

ε) Υπόκεινται σε όλες τις πειθαρχικές διατάξεις που 
διέπουν το προσωπικό Λ.Σ.-ΕΛ.ΑΚΤ. και δε συντάσσονται 
για αυτά σημειώματα ή εκθέσεις αξιολόγησης. 

Άρθρο 42 

Αποστρατεία Ανθυπασπιστών, Υπαξιωματικών 
Λ.Σ.-ΕΛ.ΑΚΤ. και Λιμενοφυλάκων, 
λόγω ουσιώδους έλλειψης ουσιαστικών προσόντων 

Ανθυπασπιστές, Υπαξιωματικοί Λ.Σ.-ΕΛ.ΑΚΤ. και Λιμε¬ 
νοφύλακες, οι οποίοι έχουν μετατεθεί σε νέα Υπηρεσία 
συνεπεία του χαρακτηρισμού τους ως «απαράδεκτος» 
σύμφωνα με τις ισχύουσες σχετικές διατάξεις, εάν 
χαρακτηρισθούν εκ νέου οποτεδήποτε ως «απαράδε¬ 
κτος», παραπέμπονται εκτάκτως στο αρμόδιο Συμβούλιο 
Κρίσεων, προκειμένου να αποφασισθεί η περαιτέρω 
παραμονή τους ή μη στο Σώμα και εάν κριθούν ως 
«αποστρατευτέοι», αποστρατεύονται σύμφωνα με τις 
ισχύουσες διατάξεις. 

Άρθρο 43 

Αποστρατεία Ανθυπασπιστών, Υπαξιωματικών 
Λ.Σ.-ΕΛ.ΑΚΤ. και Λιμενοφυλάκων 
λόγω σωματικής ή διανοητικής ανικανότητας 

1. Οι Ανθυπασπιστές, Υπαξιωματικοί Λ.Σ.-ΕΛ.ΑΚΤ. και 
Λιμενοφύλακες, για τους οποίους η αρμόδια Υγειονο¬ 
μική Επιτροπή αποφαίνεται ότι το τραύμα ή νόσημα 
από το οποίο πάσχουν θεραπεύθηκε, αλλά η φύση του 
προκαλεί σωματική ή διανοητική ανικανότητα για τη 
στρατιωτική υπηρεσία, ή ότι το τραύμα ή το νόσημα 
από το οποίο πάσχουν είναι ανίατο, τίθενται σε αυτε¬ 
πάγγελτη αποστρατεία λόγω σωματικής ή διανοητικής 
ανικανότητας, υπό την επιφύλαξη των διατάξεων περί 
υπηρεσίας γραφείου, μόνιμης διαθεσιμότητας, πολεμι¬ 
κής διαθεσιμότητας και πολεμικής αποστρατείας. 

2. Οι αποστρατείες λόγω ανικανότητας, ενεργούνται 
με απόφαση του Υπουργού Προστασίας του Πολίτη για 
τους Ανθυπασπιστές Λ.Σ.-ΕΛ.ΑΚΤ. και με απόφαση του 
Αρχηγού Λ.Σ.-ΕΛ.ΑΚΤ. για τους Υπαξιωματικούς Λ.Σ.- 
ΕΛ.ΑΚΤ. και Λιμενοφύλακες, εντός μηνός από τότε που 
η γνωμάτευση περί ανικανότητας κατέστη αμετάκλητη 
σύμφωνα με τις εκάστοτε ισχύουσες διατάξεις, οι οποίες 
και δημοσιεύονται στην Εφημερίδα της Κυβερνήσεως. 

Άρθρο 44 

Αποστρατεία Ανθυπασπιστών, Υπαξιωματικών 
Λ.Σ.-ΕΛ.ΑΚΤ. και Λιμενοφυλάκων μετά από 
υποβολή αίτησης 

1. Οι μόνιμοι εν ενεργεία Ανθυπασπιστές και Υπαξι- 
ωματικοί Λ.Σ.-ΕΛ.ΑΚΤ., εφόσον θεμελίωσαν δικαίωμα 
συνταξιοδότησης και εφόσον εκπλήρωσαν τις υποχρε¬ 
ώσεις παραμονής τους στο Λ.Σ.-ΕΛ.ΑΚΤ., σύμφωνα με 
τις εκάστοτε ισχύουσες διατάξεις, δύνανται να υπο¬ 
βάλουν αίτηση αποστρατείας. Αν εκπλήρωσαν μόνον 
τις ανειλημμένες υποχρεώσεις παραμονής τους στο 
Λ.Σ.-ΕΛ.ΑΚΤ., οι Ανθυπασπιστές, Υπαξιωματικοί Λ.Σ.- 
ΕΛ.ΑΚΤ. και Λιμενοφύλακες, δύνανται να υποβάλουν 
αίτηση παραίτησης. 

2. Οι αιτήσεις αποστρατείας ή παραίτησης υποβάλ¬ 
λονται ως ατομικές αναφορές, οι οποίες πρέπει να συ- 
ντάσσονται λακωνικά και να εκφράζουν τη βούληση του 
αιτούντος να επανέλθει στην ιδιωτική ζωή, χωρίς να 
παρατίθενται οι λόγοι που οδήγησαν στη λήψη αυτής 
της απόφασης, ούτε να γίνεται μνεία σε τυχόν υπάρ- 
χουσα αλληλογραφία. Εφόσον υπάρχουν τέτοιοι λόγοι, 
προβάλλονται με υποβολή ιδιαίτερης αναφοράς, πριν 
την υποβολή της αίτησης παραίτησης ή αποστρατείας, 
ώστε η διερεύνηση και η εξέταση τους να γίνεται με 
χρονική άνεση και όχι υπό την πίεση της προθεσμίας 
που ισχύει για την αποδοχή της αίτησης αποστρατείας 
ή παραίτησης. 

3. Οι αποστρατείες βαθμοφόρων Λ.Σ.-ΕΛ.ΑΚΤ. που 
υποβάλλουν αιτήσεις αποστρατείας ή παραίτησης, 
ενεργούνται με απόφαση του Αρχηγού Λ.Σ.-ΕΛ.ΑΚΤ., 
εντός ενός μηνός, από τότε που έγινε αποδεκτή η αί¬ 
τηση αποστρατείας ή παραίτησης, η οποία δημοσιεύε¬ 
ται στην Εφημερίδα της Κυβερνήσεως. Η αποδοχή της 
αιτήσεως αποστρατείας ή της αιτήσεως παραιτήσεως 
είναι υποχρεωτική για τον Αρχηγό Λ.Σ.-ΕΛ.ΑΚΤ. Σε πε¬ 
ρίοδο μερικής ή γενικής επιστράτευσης, απαγορεύεται 
η υποβολή και αποδοχή αιτήσεων αποστρατείας ή πα¬ 
ραίτησης. 

4. Οι αιτήσεις αποστρατείας ή παραίτησης δύνανται 
να ανακληθούν εντός ανατρεπτικής προθεσμίας δεκα¬ 
πέντε ημερών από την υποβολή τους. 

5. Αποδοχή αιτήσεως αποστρατείας που υποβλήθηκε 
από βαθμοφόρο Λ.Σ.-ΕΛ.ΑΚΤ., ο οποίος παραπέμπεται 
ενώπιον του Ανακριτικού Συμβουλίου με το ερώτημα 
της απόταξης, ή της αργίας με προσωρινή απόλυση, ή 
που τελεί σε υποδικία, δεν είναι υποχρεωτική για τον 
Αρχηγό Λ.Σ.-ΕΛ.ΑΚΤ., ο οποίος δύναται να αναβάλει τη 
λήψη απόφασης μέχρι να καταστεί αμετάκλητη η γνω¬ 
μοδότηση του Ανακριτικού Συμβουλίου, ή τελεσίδικη η 
απόφαση του δικαστηρίου, αντίστοιχα. 

6. Υπόδικοι θεωρούνται εκείνοι που κρατούνται στις 
φυλακές δυνάμει εντάλματος σύλληψης, ή προσωρινής 
κράτησης, ή τελούν υπό φρούρηση κατ’ οίκον. 


Αρθρο 45 

Ειδικές περιπτώσεις αποστρατείας Ανθυπασπιστών, 

Υπαξιωματικών Λ.Σ.-ΕΛ.ΑΚΤ. και Λιμενοφυλάκων 

1. Ανθυπασπιστές Λ.Σ.-ΕΛ.ΑΚΤ., προερχόμενοι από 
Λιμενοφύλακες, που έχουν υποβάλει αίτηση αποστρα¬ 
τείας, εφόσον από το σύνολο των ουσιαστικών τους 
προσόντων χαρακτηρίζονται ως «λίαν καλοί» ή «καλοί» 
και κρίνονται ως «ευδοκίμως τερματίσαντες τη σταδι¬ 
οδρομία τους», προάγονται στον επόμενο εν ενεργεία 
βαθμό, τιθέμενοι εκτός οργανικών θέσεων και απο¬ 
στρατεύονται με τη συμπλήρωση ενός μηνός από την 
προαγωγή τους. 

2. Δεν εφαρμόζονται οι διατάξεις της ανωτέρω πα¬ 
ραγράφου στους προερχομένους από Λιμενοφύλακες 
Ανθυπασπιστές Λ.Σ.-ΕΛ.ΑΚΤ.: 

α) Για τους οποίους έχει ανασταλεί η έκδοση από¬ 
φασης του αρμοδίου Συμβουλίου Κρίσεων, μέχρι την 
έκδοση αμετάκλητης γνωμάτευσης της Υγειονομικής 
Επιτροπής, όπου έχουν παραπεμφθεί, εφόσον τελούν σε 
άνω των δύο μηνών νοσηλεία, ή αναρρωτική άδεια. 

β) Γ ια τους οποίους έχει ανασταλεί η έκδοση απόφα¬ 
σης του αρμοδίου Συμβουλίου Κρίσεων, μέχρι την έκδο¬ 
ση αμετάκλητης δικαστικής απόφασης, ή αμετάκλητου 
δικαστικού βουλεύματος, εφόσον ασκήθηκε εναντίον 
τους ποινική δίωξη. 

γ) Οι οποίοι έχουν αποκτήσει την ιδιότητα του κα¬ 
τηγορουμένου και παράλληλα έχει διαταχθεί σχετική 
ένορκη διοικητική εξέταση. 

δ) Για τους οποίους έχει ανασταλεί η προαγωγή, 
εφόσον έχουν ήδη εγγράφει σε πίνακα «προακτέων» 
ή «ευδοκίμως τερματισάντων τη σταδιοδρομία τους», 
επειδή πριν από την προαγωγή τους έχουν μεταπέσει σε 
κατάσταση διαθεσιμότητας με αίτηση τους, ή προσωρι¬ 
νής κράτησης, ή αιχμαλωσίας, ή παράνομης απουσίας, ή 
λιποταξίας, ή αυτεπάγγελτης διαθεσιμότητας, ή αργίας 
με πρόσκαιρη παύση, ή αργίας με προσωρινή απόλυση, 
ή έχουν παραπεμφθεί σε Ανακριτικό Συμβούλιο, ή έχουν 
καταδικασθεί σε στερητική της ελευθερίας ποινή. 

ε) Για τους οποίους έχει ανασταλεί η έκδοση απόφα¬ 
σης του αρμοδίου πρωτοβαθμίου Συμβουλίου Κρίσεων, 
για το λόγο ότι δεν τέθηκαν υπόψιν τα απαιτούμενα 
ουσιώδη στοιχεία για τη διαμόρφωση πλήρους και σα¬ 
φούς γνώμης. 

στ) Γ ια εκείνους που τελούν σε κατάσταση διαθεσιμό¬ 
τητας με αίτηση, ή προσωρινής κράτησης, ή αιχμαλω¬ 
σίας, ή παράνομης απουσίας, ή λιποταξίας, ή αυτεπάγ¬ 
γελτης διαθεσιμότητας, ή αργίας με πρόσκαιρη παύση, 
ή αργίας με προσωρινή απόλυση, ή έχουν παραπεμφθεί 
σε Ανακριτικό Συμβούλιο, ή έχουν καταδικασθεί σε στε¬ 
ρητική της ελευθερίας ποινή. 

ζ) Γ ια εκείνους που υπέβαλαν αίτηση παραίτησης για 
τη συμμετοχή τους σε εκλογές. 

3. Στους Ανθυπασπιστές, Υπαξιωματικούς Λ.Σ.-ΕΛ.ΑΚΤ. 
και Λιμενοφύλακες, που αποβιώνουν ευρισκόμενοι στην 
ενεργό υπηρεσία, δύναται να απονεμηθεί, από την προ- 
ηγουμένη του θανάτου τους, ο αμέσως επόμενος από 
τον κατεχόμενο βαθμός, εφόσον αυτός προβλέπεται 
εν ενεργεία για την κατηγορία τους, μετά από σχετι¬ 
κή απόφαση του αρμοδίου γί αυτούς δευτεροβαθμίου 
Συμβουλίου Κρίσεων, ανεξάρτητα από τη συμπλήρωση 
των τυπικών προσόντων, ή την ύπαρξη κενών οργα- 

νικών θέσεων. Η προαγωγή αυτή, καθώς και η απο¬ 
στρατεία γίνεται με την ίδια διοικητική πράξη, η οποία 
δημοσιεύεται στην Εφημερίδα της Κυβερνήσεως. Αν ο 
βαθμοφόρος είχε εγγράφει προ του θανάτου του σε 
πίνακα «προακτέων», ο οποίος και ισχύει, προάγεται 
χωρίς να απαιτείται η έκδοση απόφασης του ανωτέρω 
Συμβουλίου. Στην περίπτωση μη απονομής του βαθμού, 
το Συμβούλιο Κρίσεων αιτιολογεί επαρκώς, σαφώς και 
ειδικώς την απόφασή του. 

Άρθρο 46 

Ημερομηνία κένωσης οργανικής θέσης 

και διαγραφής των εν ενεργεία Ανθυπασπιστών, 

Υπαξιωματικών Λ.Σ.-ΕΛ.ΑΚΤ. και Λιμενοφυλάκων. 

1. Η κένωση των οργανικών θέσεων των Ανθυπασπι- 
στών, Υπαξιωματικών Λ.Σ.-ΕΛ.ΑΚΤ. και Λιμενοφυλάκων, 
επέρχεται από την ημερομηνία υπογραφής της διοικη¬ 
τικής πράξης προαγωγής τους. 

2. Η διαγραφή από τα εν ενεργεία στελέχη Λ.Σ.-ΕΛ.ΑΚΤ. 
των Ανθυπασπιστών, Υπαξιωματικών Λ.Σ.-ΕΛ.ΑΚΤ. και 
Λιμενοφυλάκων που αποστρατεύονται, θεωρείται ότι 
επέρχεται τη δέκατη πέμπτη ημέρα από τη δημοσίευση 
της πράξης αποστρατείας τους στην Εφημερίδα της 
Κυβερνήσεως. 

3. Οι κατά βαθμό οργανικές θέσεις αυτών που κρί- 
νονται ως «ευδοκίμως τερματίσαντες τη σταδιοδρομία 
τους» κενώνονται από την υπογραφή της διοικητικής 
πράξης προαγωγής τους, ενώ εκείνων που κρίνονται ως 
«αποστρατευτέοι» από την υπογραφή της διοικητικής 
πράξης αποστρατείας τους. 

4. Οι Ανθυπασπιστές, Υπαξιωματικοί Λ.Σ.-ΕΛ.ΑΚΤ. και 
Λιμενοφύλακες οι οποίοι αποτάσσονται, ή αποστρατεύ¬ 
ονται λόγω σωματικής ανικανότητας ή κατάληψης από 
το όριο ηλικίας, θεωρούνται ως διαγραφέντες από τα εν 
ενεργεία στελέχη από την ημερομηνία της δημοσίευσης 
της πράξης απόταξης ή αποστρατείας στην Εφημερίδα 
της Κυβερνήσεως. 

5. Οι Ανθυπασπιστές, Υπαξιωματικοί Λ.Σ.-ΕΛ.ΑΚΤ. και 
Λιμενοφύλακες που υποβάλλουν υποψηφιότητα για τη 
συμμετοχή τους σε εκλογές, σύμφωνα με τις ισχύουσες 
κάθε φορά διατάξεις περί εκλογικής νομοθεσίας, θεω¬ 
ρούνται αυτοδικαίως διαγραφέντες από τα εν ενεργεία 
στελέχη από την ημερομηνία υποβολής της αίτησης 
υποψηφιότητας στο αρμόδιο δικαστήριο, οπότε κενώνο¬ 
νται οι αντίστοιχες θέσεις. Της ανωτέρω διάταξης εξαι¬ 
ρούνται οι Ανθυπασπιστές, Υπαξιωματικοί Λ.Σ.-ΕΛ.ΑΚΤ. 
και Λιμενοφύλακες που υποβάλλουν υποψηφιότητα για 
τη συμμετοχή τους σε εκλογές των δημοτικών αρχών. 

6. Οι θέσεις αυτών που αποβιώνουν, ή αυτών που 
κηρύσσονται σε αφάνεια θεωρούνται κενές από την 
επομένη του θανάτου τους, ή της κήρυξής τους σε 
αφάνεια και αυτών που για οποιονδήποτε άλλον λόγο 
εξέρχονται του Σώματος, ή τίθενται σε υπηρεσία γρα¬ 
φείου, ή σε μόνιμη διαθεσιμότητα, ή εκτός οργανικών 
θέσεων σύμφωνα με τα άρθρα 41 και 47 του παρόντος, 
από την υπογραφή της σχετικής διοικητικής πράξης. 
Η διαγραφή των βαθμοφόρων Λ.Σ.-ΕΛ.ΑΚΤ. που απο¬ 
βιώνουν καθώς και εκείνων που κηρύσσονται σε αφά- 
νεια, επέρχεται από την επομένη της ημερομηνίας 
του θανάτου τους, ή της κήρυξής τους σε αφάνεια 
αντίστοιχα. 


ΚΕΦΑΛΑΙΟ Γ 

ΓΕΝΙΚΕΣ ΔΙΑΤΑΞΕΙΣ ΠΕΡΙ ΑΠΟΣΤΡΑΤΕΙΑΣ ΣΤΕΛΕΧΩΝ 
Λ.Σ. ΕΛ.ΑΚΤ. 

Άρθρο 47 

Στελέχη εκτός οργανικών θέσεων (ΕΟΘ) 

1. Εκτός οργανικών θέσεων τίθενται μέχρι τη συμπλή¬ 
ρωση συντάξιμης υπηρεσίας με απόφαση του οικείου 
Υπουργού, κατόπιν πρότασης του αρμοδίου Συμβουλίου 
Κρίσεων Λ.Σ.-ΕΛ.ΑΚΤ- 

α) Αξιωματικοί από το βαθμό του Πλοιάρχου Λ.Σ.- 
ΕΛ.ΑΚΤ. και άνω, εφόσον έχουν κριθεί ως «διατηρητέοι», 
ή ως «παραμένοντες στον ίδιο βαθμό» και εφόσον ομοι- 
όβαθμοι αλλά νεότεροι τους προάγονται στον επόμενο 
βαθμό. Στην περίπτωση αυτή οι ανωτέρω τίθενται εκτός 
οργανικών θέσεων, αυτεπάγγελτα. 

β) Αξιωματικοί Λ.Σ.-ΕΛ.ΑΚΤ. που διανύουν το τελευταίο 
βαθμό εξέλιξης τους, εφόσον έχουν κριθεί ως «ευδοκί¬ 
μως τερματίσαντες» και εφόσον το επιθυμούν. 

2. Τα στελέχη Λ.Σ.-ΕΛ.ΑΚΤ. που τίθενται εκτός οργα¬ 
νικών θέσεων: 

α) Δε δύνανται να επανέλθουν στην προηγούμενη 
κατάστασή τους, ούτε να προαχθούν παρά μόνο επ’ 
ανδραγαθία ή για διακεκριμένη πράξη. 

β)'0ταν συμπληρώνουν μέχρι την 31η Δεκεμβρίου τους 
έτους, κατά το οποίο ενεργούνται οι κρίσεις, συντάξιμη 
υπηρεσία σύμφωνα με τις εκάστοτε ισχύουσες διατά¬ 
ξεις, κρίνονται υποχρεωτικά κατά τις τακτικές ετήσι¬ 
ες κρίσεις. Το αρμόδιο Συμβούλιο Κρίσεων λαμβάνει 
υπόψιν την τελευταία κρίση του και οι ανωτέρω απο¬ 
στρατεύονται αυτεπάγγελτα κατά τη συμπλήρωση της 
συντάξιμης υπηρεσίας. Εάν συμπληρώνουν συντάξιμη 
υπηρεσία πριν τη διενέργεια των τακτικών κρίσεων, 
κρίνονται έκτακτα ένα μήνα πριν τη συμπλήρωση της 
συντάξιμης υπηρεσίας. 

γ) Παραμένουν στην τελευταία θέση της επετηρίδας 
των ομοιοβάθμων τους. 

δ) Υπηρετούν σε κενές θέσεις σύμφωνα με τους εκά¬ 
στοτε ισχύοντες Κανονισμούς Οργανικής Σύνθεσης και 
Κατανομής Προσωπικού Λ.Σ.-ΕΛ.ΑΚΤ., ανάλογα με τις 
ανάγκες της Υπηρεσίας. 

ε) Υπόκεινται σε όλες τις πειθαρχικές διατάξεις που 
διέπουν το προσωπικό Λ.Σ.-ΕΛ.ΑΚΤ. και δε συντάσσονται 
για αυτά σημειώματα ή εκθέσεις αξιολόγησης. 

3. Με μέριμνα της Διεύθυνσης Προσωπικού Λ.Σ.- 
ΕΛ.ΑΚΤ. απόσπασμα του πρακτικού των Συμβουλίων 
Κρίσεων, κοινοποιείται στους ενδιαφερομένους της πα¬ 
ραγράφου 1 περίπτωση (β) του παρόντος άρθρου, πριν 
την υποβολή των σχετικών πινάκων προς κύρωση. Οι 
ανωτέρω εφόσον το επιθυμούν, υποβάλλουν αναφορά 
για ένταξή τους στα στελέχη εκτός οργανικών θέσεων, 
εντός πέντε ημερών από την κοινοποίηση σε αυτούς 
του εν λόγω αποσπάσματος. 

4. Τα στελέχη Λ.Σ.-ΕΛ.ΑΚΤ. τα οποία μέχρι την 31η 
Δεκεμβρίου του έτους, κατά το οποίο ενεργούνται οι 
κρίσεις, θεμελιώνουν δικαίωμα σύνταξης σύμφωνα με τις 
εκάστοτε ισχύουσες διατάξεις και ωστόσο επιθυμούν να 
παραμείνουν στην ενεργό υπηρεσία, υποβάλλουν πριν 
τη διενέργεια των ετήσιων τακτικών κρίσεων στη Δι¬ 
εύθυνση Προσωπικού Λ.Σ.-ΕΛ.ΑΚΤ. αναφορά για ένταξη 
τους και παραμονή τους στα στελέχη εκτός οργανικών 
θέσεων μέχρι το όριο ηλικίας που επιθυμούν, με ανώτα¬ 
το εκείνο του 65ου έτους της ηλικίας τους. Εφόσον στις 

ανωτέρω κρίσεις κριθούν ως «ευδοκίμως τερματίσαντες 
τη σταδιοδρομία τους», εντάσσονται με απόφαση του 
οικείου Υπουργού στα στελέχη εκτός οργανικών θέ¬ 
σεων και υπόκεινται στις διατάξεις που διέπουν αυτά. 
Όταν συμπληρώνουν μέχρι την 31η Δεκεμβρίου τους 
έτους κατά το οποίο ενεργούνται οι κρίσεις, το όριο 
ηλικίας που έχουν αιτηθεί, κρίνονται υποχρεωτικά κατά 
τις τακτικές ετήσιες κρίσεις. Το αρμόδιο Συμβούλιο 
Κρίσεων, λαμβάνει υπόψιν τη τελευταία κρίση του και 
οι ανωτέρω αποστρατεύονται αυτεπάγγελτα την 31η 
Δεκεμβρίου του έτους συμπλήρωσης του αιτηθέντος 
ορίου ηλικίας. 

ΚΕΦΑΛΑΙΟ ΙΑ' 

ΕΙΔΙΚΕΣ ΥΠΟΧΡΕΩΣΕΙΣ 

ΚΑΙ ΑΠΑΓΟΡΕΥΣΕΙΣ ΠΡΟΣΩΠΙΚΟΥ Λ.Σ.-ΕΛ.ΑΚΤ. 

Αρθρο 48 

Υποχρεώσεις παραμονής στο Λ.Σ.-ΕΛ.ΑΚΤ. 

1. Οι Αξιωματικοί που προέρχονται από τη Σχολή Δοκί¬ 
μων Σημαιοφόρων Λ.Σ.-ΕΛ.ΑΚΤ., αναλαμβάνουν υποχρέ¬ 
ωση παραμονής έξι ετών, από την ημερομηνία ονομασία 
τους ως Σημαιοφόροι. 

2. Οι Αξιωματικοί ειδικότητας Τεχνικού, Υγειονομι¬ 
κού, Ιερέα, Οικονομικού και Νομικού, αναλαμβάνουν 
υποχρέωση παραμονής έξι ετών από την ημερομηνία 
ολοκλήρωσης της εκπαίδευσής τους. Οι Αξιωματικοί 
Λ.Σ.-ΕΛ.ΑΚΤ. Ειδικής Μονιμότητας, αναλαμβάνουν υπο¬ 
χρέωση παραμονής, ως χειριστές εναερίων επιχειρη¬ 
σιακών μέσων, δεκαοκτώ ετών από την ημερομηνία 
κατάταξής τους. Η περίοδος των τριών ετών από την 
ημερομηνία ονομασίας των Σημαιοφόρων Λ.Σ.-ΕΛ.ΑΚΤ. 
Ειδικής Μονιμότητας, αποτελεί δοκιμαστική περίοδο, 
κατά την οποία τελούν υπό δοκιμασία ως προς την 
πτητική ικανότητα και απόδοση τους. 

3. Οι μετατασσόμενοι σε Αξιωματικούς ειδικοτήτων, 
αναλαμβάνουν υποχρέωση παραμονής δέκα ετών από 
την ημερομηνία ένταξής τους στη συγκεκριμένη κατη¬ 
γορία, επιπρόσθετη της υποχρέωσης παραμονής που 
έχουν για την κατηγορία τους. 

4. Οι Υπαξιωματικοί που προέρχονται από τη Σχολή 
Δοκίμων Υπαξιωματικών Λ.Σ.-ΕΛ.ΑΚΤ. (Σ.Δ.Υ.Λ.Σ.), καθώς 
και οι Υπαξιωματικοί ειδικότητας Υγειονομικού, αναλαμ¬ 
βάνουν υποχρέωση παραμονής πέντε ετών, από την 
ημερομηνία ονομασίας τους ως Κελευστές. 

5. Οι Λιμενοφύλακες αναλαμβάνουν υποχρέωση παρα¬ 
μονής τριών ετών, από την ημερομηνία της ονομασίας 
τους. 

6. Τα στελέχη Λ.Σ.-ΕΛ.ΑΚΤ. που αποστέλλονται από 
την Υπηρεσία για εκπαίδευση σε στρατιωτικές ή μη 
δημόσιες σχολές, ή σε αναγνωρισμένες ιδιωτικές τε¬ 
χνικές σχολές, αναλαμβάνουν πρόσθετη υποχρέωση 
πενταετούς παραμονής, από την ημερομηνία κτήσης 
του διπλώματος ή του πτυχίου. Σε περίπτωση διακοπής 
της εκπαίδευσης χωρίς υπαιτιότητα της Υπηρεσίας, η 
πρόσθετη υποχρέωση παραμονής είναι διπλάσια του 
πραγματικού χρόνου της εκπαίδευσης, η οποία αρχίζει 
από την ημερομηνία διακοπής της. Οσοι εκπαιδεύονται 
σε τεχνικές στρατιωτικές σχολές εσωτερικού με έγκρι¬ 
ση της Υπηρεσίας και λαμβάνουν πτυχίο που τους δίδει 
τη δυνατότητα, σύμφωνα με τις εκάστοτε ισχύουσες 
διατάξεις, να αποκτήσουν άδεια ασκήσεως επαγγέλμα¬ 


τος, αναλαμβάνουν πρόσθετη υποχρέωση παραμονής 
για χρονικό διάστημα τετραπλάσιο του προβλεπομένου 
χρόνου φοίτησης, σε καμία δε περίπτωση λιγότερο των 
οκτώ ετών. Τα στελέχη Λ.Σ.-ΕΛ.ΑΚΤ. που αποστέλλο- 
νται για φοίτηση σε Ίδρυμα Ανώτατης Εκπαίδευσης, 
αναλαμβάνουν πρόσθετη υποχρέωση παραμονής για 
χρονικό διάστημα τετραπλάσιο του προβλεπομένου 
χρόνου φοίτησης, σε καμία δε περίπτωση λιγότερο των 
δέκα ετών, ενώ στην περίπτωση που δε λάβουν πτυχίο, 
αναλαμβάνουν υποχρέωση για χρονικό διάστημα ίσο με 
τον προβλεπόμενο χρόνο φοίτησης. 

7. Τα στελέχη Λ.Σ.-ΕΛ.ΑΚΤ. που αποστέλλονται από 
την Υπηρεσία στο εξωτερικό για εκπαίδευση για πε¬ 
ρίοδο μεγαλύτερη των έξι μηνών, αναλαμβάνουν πρό¬ 
σθετη υποχρέωση παραμονής για χρονικό διάστημα 
τετραπλάσιο του προβλεπομένου χρόνου φοίτησης, σε 
καμία δε περίπτωση λιγότερο των τεσσάρων ετών, που 
αρχίζει από την επάνοδό τους. Για περισσότερες από 
μία μετεκπαιδεύσεις εντός της ίδιας πενταετίας ο υπο¬ 
λογισμός της πρόσθετης παραμονής γίνεται αθροιστικά. 
Τα στελέχη Λ.Σ.-ΕΛ.ΑΚΤ. που αποστέλλονται από την 
Υπηρεσία για εκπαίδευση στο εξωτερικό, με ή χωρίς 
διενέργεια διαγωνισμού, θεωρείται ότι μεταβαίνουν με 
τη θέλησή τους και υποβάλλουν υπεύθυνη δήλωση ότι 
έλαβαν γνώση της υποχρέωσης που αναλαμβάνουν. 

8. Τα στελέχη Λ.Σ.-ΕΛ.ΑΚΤ. που λαμβάνουν εκπαιδευτι¬ 
κή άδεια για χρόνο μεγαλύτερο των έξι μηνών σύμφωνα 
με τις ισχύουσες διατάξεις περί αδειών του προσωπι¬ 
κού Λ.Σ.-ΕΛ.ΑΚΤ., αναλαμβάνουν υποχρέωση πρόσθετης 
παραμονής για χρονικό διάστημα τετραπλάσιο εκείνου 
της εκπαιδευτικής άδειας και των τυχόν παρατάσεων 
αυτής, σε καμία δε περίπτωση μικρότερο των τριών 
ετών. Όσοι λαμβάνουν εκπαιδευτική άδεια για χρόνο 
μικρότερο των έξι μηνών, αναλαμβάνουν ομοίως υπο¬ 
χρέωση πρόσθετης παραμονής για χρονικό διάστημα 
τετραπλάσιο εκείνου της εκπαιδευτικής άδειας και των 
τυχόν παρατάσεων αυτής. 

9. Ο χρόνος εκπαίδευσης ή φοίτησης, σύμφωνα με τις 
προαναφερθείσες παραγράφους, υπολογίζεται από την 
έναρξη μέχρι τη λήξη της συγκεκριμένης εκπαίδευσης 
ή φοίτησης. Στο χρόνο αυτό συνυπολογίζονται και οι 
προβλεπόμενες για το διάστημα αυτό διακοπές, καθώς 
και οι ληφθείσες κατά τη διάρκειά τους άδειες. 

10. Τα στελέχη που εξέρχονται από το Λ.Σ.-ΕΛ.ΑΚΤ. 
λόγω παραίτησης, εφόσον δεν έχουν εκπληρώσει τις 
ανειλημμένες υποχρεώσεις παραμονής στην κατηγορία 
τους, υποχρεούνται να καταβάλλουν υπέρ του Δημοσίου 
αποζημίωση ίση με το γινόμενο του συνόλου των εκκα¬ 
θαρισμένων πραγματικών αποδοχών του κατεχόμενου 
βαθμού επί τους υπολειπόμενους μήνες υποχρέωσης 
παραμονής στο Λ.Σ.-ΕΛ.ΑΚΤ. Όσοι αποχωρήσουν με αί¬ 
τηση τους πριν την εκπλήρωση των ανειλημμένων υπο¬ 
χρεώσεων τους και έχουν εκπαιδευτεί στο εξωτερικό 
υποχρεούνται να καταβάλουν εκτός από την ανωτέρω 
αποζημίωση και τη δαπάνη της εκπαίδευσής τους. Η 
αποζημίωση ή η δαπάνη της εκπαίδευσής τους κατά 
περίπτωση, καταλογίζεται και βεβαιώνεται ως δημόσιο 
έσοδο κατά τις κείμενες διατάξεις. Τα ανωτέρω δεν 
εφαρμόζονται για όσους εξέρχονται για λόγους υγείας, 
οι οποίοι βεβαιώνονται από την αρμόδια Υγειονομική 
Επιτροπή. 

Άρθρο 49 

Διαμονή προσωπικού Λ.Σ.-ΕΛ.ΑΚΤ. 

1. Τα στελέχη Λ.Σ.-ΕΛ.ΑΚΤ. υποχρεούνται να διαμένουν 
ως ακολούθως: 

α) Οι υπηρετούντες σε Υπηρεσίες που εδρεύουν στο 
νομό Αττικής και Θεσσαλονίκης, εντός του νομού αυτού. 

β) Οι υπηρετούντες σε Υπηρεσίες των άλλων νομών 
της χώρας, στις έδρες των Υπηρεσιών τους ή σε από¬ 
σταση μέχρι 60 χιλιόμετρα από αυτές υπό την επιφύλα¬ 
ξη ότι υπάρχει δυνατότητα άμεσης επικοινωνίας με την 
Υπηρεσία και ευχέρεια ταχείας προσέλευσης σε αυτή 
σε οποιαδήποτε ώρα του εικοσιτετραώρου. 

γ) Εκτός από τους ανωτέρω περιορισμούς, δεν επιτρέ¬ 
πεται οι υπηρετούντες σε νησί να διαμένουν εκτός του 
νησιού και αντίστροφα. Ο περιορισμός αυτός δεν ισχύει 
εάν το νησί που υπηρετεί το στέλεχος Λ.Σ.-ΕΛ.ΑΚΤ. 
συνδέεται με γέφυρα με τον τόπο διαμονής του και 
αντίστροφα. Επίσης δεν ισχύει για τους υπηρετούντες 
στη Σαλαμίνα όταν ο τόπος διαμονής τους είναι στο 
ηπειρωτικό τμήμα του νομού Αττικής, ή για τους διαμέ- 
νοντες στη Σαλαμίνα, όταν η έδρα της Υπηρεσίας τους 
είναι στο ηπειρωτικό τμήμα του νομού Αττικής. 

2. Τα στελέχη Λ.Σ.-ΕΛ.ΑΚΤ. υποχρεούνται να δηλώνουν 
στην Υπηρεσία τους, την ακριβή διεύθυνση διαμονής και 
το τηλέφωνο τους, καθώς και τυχόν αλλαγή αυτών για 
ανεύρεση τους σε περίπτωση υπηρεσιακής ανάγκης. 

Άρθρο 50 

Ετοιμότητα - Επιφυλακή 

1. Το προσωπικό Λ.Σ.-ΕΛ.ΑΚΤ. τελεί σε διαρκή ετοιμό¬ 
τητα για την υλοποίηση της αποστολής του, εφόσον 
δεν κωλύεται νόμιμα από την άσκηση των καθηκόντων 
του. 

2. Επιφυλακή είναι η κατάσταση του προσωπικού Λ.Σ.- 
ΕΛ.ΑΚΤ. που ευρίσκεται σε ετοιμότητα στην υπηρεσία 
του ή κατ’ οίκον, για την άμεση ανάληψη εκτέλεσης 
υπηρεσίας εάν παραστεί ανάγκη. 

3. Ο χρόνος της επιφυλακής στην υπηρεσία θεωρείται 
χρόνος εργασίας. 

4. Επιφυλακή διατάσσεται όταν γίνονται ή ενδέχεται 
να γίνουν δημόσιες συγκεντρώσεις ή άλλες παρόμοιες 
εκδηλώσεις και κατά την κρίση αυτού που τη διατάσ- 
σει, είναι ενδεχόμενο να δημιουργηθούν μεγάλης έκτα¬ 
σης επεισόδια ή διατάραξη της κοινής ειρήνης και σε 
κάθε άλλη περίπτωση που είναι πιθανό να απαιτηθεί η 
άμεση επέμβαση αυξημένης δύναμης προσωπικού Λ.Σ.- 
ΕΛ.ΑΚΤ. 

5. Η επιφυλακή διακρίνεται σε γενική και μερική. 

6. Γ ενική είναι η επιφυλακή όταν αφορά το σύνολο του 
προσωπικού όλων των Υπηρεσιών του Λ.Σ.-ΕΛ.ΑΚΤ., το 
οποίο δεν είναι διατεταγμένο σε υπηρεσία και δεν κω¬ 
λύεται νόμιμα από την άσκηση των καθηκόντων του. 

7. Μερική είναι η επιφυλακή όταν αφορά είτε μέρος 
του προσωπικού Λ.Σ.-ΕΛ.ΑΚΤ., είτε μέρος των Υπηρεσιών 
του Λ.Σ.-ΕΛ.ΑΚΤ. 

8. Η επιφυλακή διατάσσεται: 

α. Από τον Αρχηγό Λ.Σ.-ΕΛ.ΑΚΤ. όταν πρόκειται για 
γενική ή για μερική που αφορά μέρος του προσωπικού 
όλων των Υπηρεσιών του Λ.Σ.-ΕΛ.ΑΚΤ. 

β. Από τον οικείο προϊστάμενο, όταν αφορά μέρος 
των Υπηρεσιών του Λ.Σ.-ΕΛ.ΑΚΤ. Στην περίπτωση αυτή 
η διαταχθείσα επιφυλακή και ο λόγος για τον οποίο 
διατάχθηκε, αναφέρονται αμέσως ιεραρχικά στον Αρ¬ 
χηγό Λ.Σ.-ΕΛ.ΑΚΤ. 


9. Η επιφυλακή λήγει με διαταγή αυτού που τη διέταξε 
ή των ιεραρχικά προϊσταμένων αυτού. 

10. Όταν η επιφυλακή διατάσσεται εκτάκτως, τα όρ¬ 
γανα εσωτερικής υπηρεσίας που ειδοποιούν το προ¬ 
σωπικό συντάσσουν κατάσταση η οποία περιέχει τα 
ονοματεπώνυμα του προσωπικού, την ώρα ειδοποίησης 
και ένδειξη αν ειδοποιήθηκε ο ίδιος ή οικείος του και 
τα στοιχεία αυτού. 

11. Όταν διατάσσεται επιφυλακή συγκροτούνται ομά¬ 
δες με το διατιθέμενο προσωπικό, σύμφωνα με τα 
υφιστάμενα σχέδια και για το οποίο λαμβάνονται τα 
προβλεπόμενα μέτρα ασφαλείας. 

Άρθρο 51 
Περιβολή στολής 

1. Τα στελέχη Λ.Σ.-ΕΛ.ΑΚΤ. φέρουν κατά την εκτέλεση 
της υπηρεσίας τους την προβλεπόμενη από τις ισχύου- 
σες διατάξεις στολή, υπό την επιφύλαξη ειδικότερων 
διατάξεων. 

2. Κατ' εξαίρεση επιτρέπεται να φέρουν πολιτική περι- 
βολή όσοι υπηρετούν σε Υπηρεσίες ασφαλείας, ή στην 
Υπηρεσία Εσωτερικών Υποθέσεων. Τα στελέχη Λ.Σ.- 
ΕΛ.ΑΚΤ. που φέρουν πολιτική περιβολή υποχρεούνται 
κατά την άσκηση των καθηκόντων τους να δηλώνουν 
την ιδιότητά τους και να επιδεικνύουν ταυτόχρονα το 
δελτίο της υπηρεσιακής τους ταυτότητας. 

3. Τα στελέχη Λ.Σ.-ΕΛ.ΑΚΤ. μεριμνούν ώστε η εμφάνιση 
και η παράστασή τους κατά την άσκηση των υπηρεσια¬ 
κών τους καθηκόντων να είναι σύμφωνη με τις κείμενες 
διατάξεις και διαταγές. 

Άρθρο 52 

Δήλωση οικογενειακής κατάστασης 

Τα στελέχη Λ.Σ.-ΕΛ.ΑΚΤ. υποχρεούνται να δηλώνουν 
στην Υπηρεσία τους κάθε μεταβολή της οικογενειακής 
τους κατάστασης, όπως τέλεση, ή λύση γάμου, γέννηση 
τέκνων κ.λπ., υποβάλλοντας τα σχετικά δικαιολογητικά 
εντός δύο μηνών από την ημερομηνία που επήλθε η 
μεταβολή. 

Άρθρο 53 

Συμμετοχή σε εταιρείες 

Απαγορεύεται στους εν ενεργεία Αξιωματικούς και 
στους λοιπούς βαθμοφόρους Λ.Σ-ΕΛ.ΑΚΤ. να μετέχουν 
σε οποιαδήποτε εμπορική εταιρία προσωπική, περιορι¬ 
σμένης ευθύνης, ή κοινοπραξία, ή να είναι διευθύνοντες, 
ή εντεταλμένοι σύμβουλοι ανωνύμου εταιρίας, ή διαχει¬ 
ριστές οποιοσδήποτε εμπορικής εταιρίας. 

Άρθρο 54 

Συμμετοχή σε σωματεία 

Επιτρέπεται στο εν ενεργεία προσωπικό Λ.Σ.-ΕΛ.ΑΚΤ. 
η συμμετοχή σε αναγνωρισμένα σωματεία, ή ενώσεις 
προσώπων μη κερδοσκοπικού χαρακτήρα. 

Άρθρο 55 

Τελικές διατάξεις -Εναρξη ισχύος 

1. Με την επιφύλαξη των διατάξεων των επομένων πα¬ 
ραγράφων, το παρόν προεδρικό διάταγμα ισχύει από τη 
δημοσίευση του στην Εφημερίδα της Κυβερνήσεως. 

2. Η ισχύς των διατάξεων του άρθρου 7 παράγραφοι 
1 και 6, του άρθρου 8, του άρθρου 32, του άρθρου 37 
πλην των παραγράφων 9, 10,11, 12 και 13, του άρθρου 
40 και του άρθρου 47 αρχίζει από 01-01-2015. 

3. Μέχρι 31-12-2014, οι προαγωγές των στελεχών Λ.Σ.- 
ΕΛ.ΑΚΤ. ενεργούνται σύμφωνα με τις σχετικές διατά¬ 
ξεις του ν. 3079/2002 «Κύρωση του Κώδικα Προσωπικού 
Λιμενικού Σώματος» (ΦΕΚ 311 Α'), εφόσον δεν ορίζεται 
διαφορετικά από τις διατάξεις του παρόντος προεδρι¬ 
κού διατάγματος. 

4. Οι αποστρατείες των στελεχών Λ.Σ.-ΕΛ.ΑΚΤ. που 
θεμελιώνουν δικαίωμα σύνταξης μέχρι και 31-12-2014, 
ενεργούνται σύμφωνα με τις σχετικές διατάξεις του ν. 
3079/2002 «Κύρωση του Κώδικα Προσωπικού Λιμενικού 
Σώματος» (ΦΕΚ 311 Α'), υπό την επιφύλαξη των διατάξε¬ 
ων του άρθρου 20 του ν. 3865/2010 «Μεταρρύθμιση Συ- 
νταξιοδοτικού Συστήματος του Δημοσίου και συναφείς 
διατάξεις» (ΦΕΚ 120 Α') και του άρθρου 1 παράγραφος 
8 του ν. 4002/2011 «Τροποποίηση της συνταξιοδοτικής 
νομοθεσίας του Δημοσίου» (ΦΕΚ 180 Α'), με το οποίο 
τροποποιήθηκαν οι διατάξεις του πρώτου εδαφίου της 
παραγράφου 3 του άρθρου 41 του π.δ. 169/2007 (ΦΕΚ 210 
Α') και καταργήθηκαν οι διατάξεις του δευτέρου εδαφί¬ 
ου της παραγράφου 9 του ίδιου άρθρου, όπως ισχύουν 
κάθε φορά, εφόσον δεν ορίζεται διαφορετικά από τις 
διατάξεις του παρόντος προεδρικού διατάγματος. 

5. Ανθυπασπιστές και Υπαξιωματικοί Λ.Σ.-ΕΛ.ΑΚΤ. προ¬ 
ερχόμενοι από τη Σχολή Λιμενοφυλάκων που συμπλη¬ 
ρώνουν είκοσι πέντε έτη πραγματικής στρατιωτικής 
υπηρεσίας, εφόσον αποστρατεύονται με αίτηση τους 
μέχρι 31-12-2014 και έχουν κριθεί ως προακτέοι, προάγο- 
νται εν ενεργεία στον επόμενο βαθμό, τιθέμενοι εκτός 
οργανικών θέσεων για διάστημα τριάντα ημερών, μετά 
την πάροδο του οποίου αποστρατεύονται ανεξάρτητα 
από τη συμπλήρωση του ορίου ηλικίας τους. Για τους 
ανωτέρω συντάσσονται οι πίνακες κρίσεων που προ- 
βλέπονται για την περίπτωση 2(γ) του άρθρου 70 του 
ν. 3079/2002 «Κύρωση του Κώδικα Προσωπικού Λ.Σ.» 
(ΦΕΚ 311 Α'). 

6. Οι Αξιωματικοί Λ.Σ.-ΕΛ.ΑΚΤ. οι οποίοι προήχθησαν 
σύμφωνα με τις διατάξεις των παραγράφων 1 και 2 του 
άρθρου 23 του ν. 4473/1965 «Περί Ελέγχου της Ναυσι¬ 


πλοΐας, Επιθεωρήσεως Εμπορικών Πλοίων και άλλων 
τινών διατάξεων» (ΦΕΚ 102 Α'), με τη συμπλήρωση είκοσι 
έξι ετών πραγματικής υπηρεσίας στο Λ.Σ.-ΕΛ.ΑΚΤ., εκ 
των οποίων δύο έτη στο βαθμό του Πλωτάρχη, δύνανται 
να προαχθούν στο βαθμό του Αντιπλοιάρχου και με 
τη συμπλήρωση τριάντα ετών πραγματικής υπηρεσίας, 
δύνανται να προαχθούν στο βαθμό του Πλοιάρχου εκτός 
οργανικών θέσεων και αποστρατεύονται στο βαθμό που 
προήχθησαν με άλλο προεδρικό διάταγμα. 

7. Αξιωματικοί υπηρετούντες, προερχόμενοι από τη 
Σχολή Δοκίμων Υπαξιωματικών Λ.Σ., με τη συμπλήρω¬ 
ση τριών ετών πραγματικής υπηρεσίας στο βαθμό του 
Υποπλοιάρχου Λ.Σ.-ΕΛ.ΑΚΤ. και είκοσι πέντε ετών συ¬ 
νολικής πραγματικής υπηρεσίας από της κατατάξεώς 
τους ως Δόκιμοι Κελευστές, προάγονται αναδρομικά 
στον αμέσως επόμενο βαθμό εκτός οργανικών θέσε¬ 
ων, εφόσον έχουν αποφοιτήσει επιτυχώς από τη Σχολή 
Επαγγελματικής Μετεκπαίδευσης Ανθυπασπιστών Λ.Σ. 
(ΣΕΜΑ/Λ.Σ.). Ο πλεονάζων χρόνος λογίζεται ως χρόνος 
για την προαγωγή τους στον επόμενο βαθμό. Αν το 
αρμόδιο Συμβούλιο Κρίσεων κρίνει ότι η μη συμμετοχή 
στη Σχολή Επαγγελματικής Μετεκπαίδευσης Ανθυπα- 
σπιστών Λ.Σ., οφείλεται σε υπαιτιότητα του κρινομέ- 
νου, τον εξαιρεί από το σχετικό πίνακα και αναστέλλει 
την κρίση του. Αν το Συμβούλιο αποφασίσει, ότι η μη 
συμμετοχή οφείλεται σε υπηρεσιακή ανάγκη ή κώλυμα 
ανυπέρβλητο, που δεν προκλήθηκε από υπαιτιότητά του, 
ο Αξιωματικός κρίνεται και προάγεται σύμφωνα με τις 
ισχύουσες διατάξεις. 

8. Στον Υπουργό Προστασίας του Πολίτη αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 14 Ιουνίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ 
ΠΡΟΣΤΑΣΙΑΣ ΤΟΥ ΠΟΛΙΤΗ 

ΕΛΕΥΘΕΡΙΟΣ ΟΙΚΟΝΟΜΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.90 


Ηλεκτρονική Διεύθυνση: ήίίρ://νννννν.β1.9Γ - β-πιαΐΙ: ννβόπΐ3δί6Γ.6ί@6ΐ.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 






















































































